
PASTEL 


Vara orașele de plastilină 

Se moaie, se topesc și curg, 
Clopotniţele se indoaie 

Şi unghiurile se îmbină 

În fulgerele fără ploaie, 

În soarele fără amurg. 
Copacii se lichefiază, 
Grădinile rotesc bulboane, 
Atirnă păsări în amiază 

De raze moi care se-ntind, 
Pereţii scad, dospeşte-asfaltul 
Răstălmăcite bărăgane, 
Se-amestecă-n canal înaltul 
Cu cel mai aburos instinct. 
Vara oraşele se lasă 

Tot mai în jos şi mai fierbinţi, 
Se-amestecă în riuri care, 
Mişciîndu-se greoi, amare, 
Prin ierburi lungi se furişează 
leşite tulbure din minţi. 

Vara oraşele cuminţi 


Încep să curgă-ncet spre mare. 


ANA BLANDIANA 

«Dragi tovarăşi şi prieteni, să facem totul pentru a fi demni de istoria glorioasă a poporului nostru, să putem spune 
întotdeauna că nu am precupețit nimic pentru a făuri un viitor demn națiunii noastre socialiste. Să lăsăm generațiilor 
viitoare, urmaşilor urmaşilor noştri, o viață liberă, înfloritoare, un viitor minunat, comunist». 


NICOLAE CEAUŞESCU 
(din Raportul prezentat la Conferinţa 
Naţională a Partidului Comunist Român) 


creion 


VARA TARILOR 


Continuitatea românilor, permanența lor în istorie şi în spațiul carpato- 
dunărean își găsesc expresia pe măsură în ideea de «țări», acele statornice vetre 
de civilizaţie autohtonă, spații ale duratei și conservării valorice a naţiunii. 
Întemeiate după natura fizică a meleagurilor, după natura de spirit și datină, 
după felul ethos-ului şi etnos-ului, după modul comuniunii şi dezvoltării materiale, 
aceste «țări» sint însăşi unitatea în diversitate la români, imaginea spectrală a 
stilurilor de viaţă care dau ritm, culoare întregului, și, desigur, marca de necon- 
fundat a specificității. «Ţările», dintre care ne vin in minte, într-o respiraţie, a 
Birsei, a Oașului, a Moților, a Vrancei, a Maramureșului, a Făgărașului, a Crişuri- 
lor, a Loviştei, a Hațegului, a Codrului, a Lăpușului, a Chiuarului și cîte or mai fi 
fiind (că mai sînt!) ni se înfăţişează ca puternici noduli de structură națională, 
care au supravieţuit vicisitudinilor istoriei, conservind și relevind prin secoli 
celula românească, dindu-i dimensiune în spaţiu şi timp, în materie şi cuget. 
Cotropirile care s-au succedat din cele patru vinturi n-au putut strivi, spulbera, 
modifica, înstrăina această structură vitală de autoconservare. 

Ținuturile cu numele de «țări» evocă mari voievozi, mari ctitorii, mari haiduci, 
mari balade. A fost un mod specific de a ne menţine datele primordiale ale fiinţei, 
fel original de a le ocroti, prelua în succesiunea și arborescenţa noilor generații, 
cu ştiinţa de a evita pericolele pe care le rezerva istoria, prin retrageri în matca 


proprie, în plasma proprie, urmate de reveniri concludente, cu noi potențări și 
o mai amplă forţă de manifestare. 

«Țările» devin astfel binecuvintate pietre de hotar, monumente vii ale neatir- 
nării, duratei, demnităţii și destinului românesc. 

Ne place să vorbim astfel sub semnul sărbătoririi din august, după glorioasa 
Conferință din iulie şi în anul jubileului 25 al Republicii. «A patriei cinstire» este 
bentru revista noastră insăși rațiunea de a fi, cum o afirmă și cuvintele-gemene 
notate pe frontispiciu. În ordinea acestei datorii şi în febra drumeţiei pe care o 
servim, propunind-o neistovit concetăţenilor noștri, vom publica de azi încolo, 
lună de lună, rubrica ŢARA ȚĂRILOR, voiaj metodic în spaţiul României de azi și 
a tuturor timpurilor. N-ar fi exclus ca, după un an-doi, la finele lungului pere- 
grinaj, să reunim într-un volum antologic portretele «țărilor», refăcînd mozaical 
imaginea întregului, precum (în alt timp și cu alte mijloace) Vlahuță, în a sa 
«Românie Pitorească». Este o replică deschisă, posibilă. 

Vom începe, vorba cintecului. cu: 

«Maramureș, ŢARĂ veche 
Cu oameni fără pereche»... 


Luna lui Gustar POP SIMION 


Înainte de-a fi aşternut pe hirtie, Maramureşul 
a fost scris în suflet; la început n-au existat 
cartografi și creioane colorate, ci munți și ape, 
brazi și văi. În vremuri, oamenii l-au sfinţit cu 
plugul şi sabia, luînd zimbrilor efigia, pămîntului 
statornicia, pădurilor tăcerea, cerului miînia. 
Maramureşul a fost, înainte de toate, un dor. 

Ținut fabulos în nordul cel mai de nord al 
ţării, depresiunea Maramureșului e o copaie 
geologică păstrătoare de gintă dacică, sortită 
multe veacuri la izolare şi singurătate, numai 
latinitatea pătrunzind în spatele imensului zid 
natural ce-l formau munţii Gutii, Țibleș și 
Rodnei. Vigoarea dacilor liberi și mindria ro- 
mană au dat naștere aici unei celule etnice de 
mare vitalitate şi orgoliu, rezistentă pină la 
conservatorism influențelor din afară, mai ales 
celor ce s-au vrut impuse cu forța. Această 
existenţă singulară a dus la crearea unui spațiu 
sufletesc nordic, unic în structura sa, depozitar 
de limbă, port și datini strămoșești. Şi toate 
acestea moroșenii le poartă astăzi ca pe-o mare 
virtute, făcînd din ele un blazon de noblețe, 
asemeni stindardelor voievodale ale descălecă- 
torilor Dragoș, Bogdan. 

ISTORIA MARAMUREȘULUI SE NAȘTE 
DIN LEGENDĂ 

În Maramureșul de demult— spune legenda— 
trăiau uriași, din care n-au mai rămas decît un 
bătrîn şi fata lui, Rozalia, frumoasă ca o rază de 
soare. Într-o zi, tristă și singură, Rozalia coboară 
din munți, prin pădurea deasă, condusă de 
firul apei ce se chema Iza. Pe malul ei, într-o 
poiană, a văzut niște oameni mici, mici de tot, 
care nu s-au speriat cînd i-a luat în poala rochiei 
şi i-a dus să-i arate tatălui său. Săltindu-i pe 
palmă, uriașul a zis: 

— Sint din neamul romanilor! 

Fata îl roagă pe stăpinul munţilor și apelor 
să-l facă pe un roman mai mare, iar pe ea mai 
mică. Şi cînd, într-o dimineaţă, vrerea i s-a 
implinit, cei doi au nuntit ca-n povești, din 
căsătoria lor născîndu-se mulți copii puternici 
și frumoși. Și au avut nepoți și strănepoţi, care 
în amintirea bunicii lor au numit satul Rozavlea. 
Nepoţii şi strănepoții acestora s-au așezat pe 
malurile Izei, Marei, Cosăului, Vişeului, Săpinţei 
și Tisei, izvorite din munții ce înconjurau ceta- 
tea, ținutul lor. Și pentru că Mara avea cea mai 
bună apă dintre toate, și-au zis maramureșeni. 

Există astăzi o atracție irezistibilă spre această 
. străveche cetate naturală. E căutarea întru 
origini, dar şi faima de care se bucură moroșenii 
în tot spațiul carpato-dunărean. Le sînt cunoscute 
semețţia, talentul, originalitatea ; televizorul adu- 
ce în casele noastre imagini paralele deosebit 
de sugestive: cîntece, obiceiuri și dansuri secu- 
lare alături de ritmurile vieții contemporane, 
frenezie ancestrală și dezvoltări pe trepte de 
civilizaţie socialistă, porți înfrînghiate în mii 
de chipuri și construcții industriale ae prim 
rang. Noile coordonate ale vieții materiale și 
spirituale își află aici o dimensiine inedită. 
Cei ce le făuresc, studenţii Băii Mari. minerii 


TARA 
TĂRILOR 


afundurilor de plumb, zinc, aur şi argint, fo- 
restierii și realizatorii mobilei stil din Sighetu 
Marmaţiei, cultivatorii faimoaselor păduri fruct - 
fere, păstrează cu sfințenie datinile strămoşeşti, 
transmit viitorimii încărcătura de sensibilitate 
și mîndrie moștenită. 
ÎN MARAMUREȘ, ISTORIA TRECE PRIN 
PORȚI SOLARE 

Pînă la «descălecatul» lui Bogdan Vodă, în 
nordul nostru se închegase un mare voievodat 
românesc, atestat prima dată la 1199. Docu- 
mentele latine îl numesc Maramorisius, Mara- 
murus, Maramorosius sau Maramoros, iar cele 
greceşti, slave și poloneze — Maramoreș sau 
Maramorâș. Totul s-a contopit în acel scurt și 
cuprinzător, vechi şi totuși nou cuvînt nomina- 
tiv: MARMAŢȚIA. Urmele lăsate de populația 
daco-romanizată sînt multe, dar cercetările 
arheologilor n-au atins apogeul. Dar nu-i nevoie 
să sapi pentru a dovedi continuitatea pe aceste 
meleaguri, ea este la lumina zilei. Ritualurile 
dacice, de exemplu, s-au păstrat atit de bine 
încit o diplomă din 1586 spune că vicecomitele 
Vasile Radu din Corneşti, însoțit de 4 pretori, 
s-a deplasat în comuna Budești, pentru a ancheta 
populaţia pentru nişte obiceiuri păgine, pe 
care le practicau moroșenii, într-un vechi templu 
dacic. Cultul solar s-a transmis prin dalta 
cioplitorilor de porți şi a meșterilor celor ma 
înalte biserici de lemn din lume (leud, Şurdești, 


Rozavlea, Șieu, Plopiș, Nadiș, Budești, Costeni, 
Remetea Chiuarului), într-o superbă încercare 
omenească de a cuprinde cu o mină cerul, cu 
alta pămintul. Lemnul, aici,e înflorat,i se pun 
sori în el, să întinerească; casele sînt zidite 
cu suflet, se zice. 

Pe văile Izei, Marei, Cosăului și Vişeului — în 
acea «Terra Maramorisiensi», pomenită în 
secolul XIII, sau Terra Bogdana, de mai tirziu — 
scurgerea timpului a insemnat o încăpăținată 
pledoarie pentru permanentizarea și transmite- 
rea nealterată a mitologiei nordice, mult mai 
complexă și vie decit oricare alta. Aici sufletul 
moroşan și-a dat măsura de marcă, adunind 
într-o structură unică legende și meșteșu- 
guri, ritualuri și sărbători, figuri de voie- 
vozi şi haiduci, descîntece și balade, creînd 
un univers fantast și în același timp foarte 
apropiat lor. Legile nescrise ale pămîntului — 
«juxta modum olachorum», «antiqua lex ola- 
chalium» — au fost împletite de bătrinii înţelepţi 
ai ginţii moroșene cu insemnele vieții materiale, 
configurîndu-se un codice respectat la literă. 
nestrămutat ca temelia unei cetăți. 

Pe aceşti înţelepţi îi întîlneşști și astăzi în 
satele maramureșene, ţinuţi la mare cinste, 
bătrîni îmbrăcați în alb şi negru, cu plete albe 
de sfinţi şi priviri umbroase ale anilor mulți și 
care au văzut multe și știu cum să cerceteze 
legile binelui şi ale răului, spiritul justițiar 


Poartă înfrînghiată din comuna Mara 
Foto: DAN, BĂDESCU 


fiind aici o trăsătură fundamentală a acestor 
oameni duri şi drepți, ospitalieri şi sentimentali 
În orice acțiune a colectivităţii ei sint consultați, 
cuvintele lor au greutatea plumbului, în chesti- 
uni dintre cele mai domestice sau foarte cu cheie. 
La Hoteni, primăvara, ei stabilesc pe cel ce va ti 
sărbătorit întru hărnicie și rodul pămîntului, 
și numai după aceea începe Tinjaua. [i afli în 
vechile coruri laureate și în ședințele hotărîtoare 
pentru bunul mers al obștii. Aici, să-ți respecţi 
bătrînii nu-i o vorbă aruncată. Primii care învață 
acest lucru sînt cuconii, ei la rindul lor crescuți 
cu mare grijă, prin ei transmițindu-se lucid şi 
sigur întreaga seminţie moroşană! 

ISTORIA MARAMUREȘULUI E UN 

PERMANENT DESCĂLECAT 

«Maramureș, țară veche, 

Cu oameni fără pereche»... 

«Sînt cel mai frumos bărbat din nord!» 

Orgoliul provine din învățătura istoriei, res- 
pectul întelepciunii și preamărirea vitejiei. Tre- 
cerea peste Prislop, «descălecatul» din 1359, al 
lui Bogdan Vodă, este întiia luare de poziţie a 
românilor împotriva oricăror încercări de îm- 
pilare, dreaptă acțiune pentru păstrarea fiinţei 
neamului, sămînță de neatirnare, din care a ieșit 
Ştefan al Moldovei. Tot în acest nord a început 
aventura scrisă a limbii noastre, cele mai vechi 
traduceri românești (printre care «Codicele 
Voroneţean» şi «Psaltirea Scheiană») fiind texte- 
le rotacizate ale începutului de veac XVI, ante- 
rioare tipăriturilor lui Coresi, ele circulind în 
copii sau original, în aproape întreg spațiul de 
latinitate estică. Peste alte două secole, Mara- 
mureșul avea să dea pe acel mare haiduc, împăr- 
ţitor de dreptate şi spaimă, totodată, omul care-i 
atit de prezent în conştiinţa nordului încît ți se 
povestește despre el ca și cum ar mai trăi: l-am 
numit pe Grigore Pintea, din Măgoaja. El nu poa- 
te fi ucis, spun bătrinii, decit cu trei gloanțe de 
argint, amestecate cu trei boabe de secară și cu 
trei cuie de potcoavă de minz de primăvară... 

Natura nu a fost darnică în părțile acestea. 
Păduri, da! Munte, da! Pămiîntul însă e sterp, 
ca un pintec neroditor, ogoarele pietroase 
visează recoltele din cimpia someșană. Așa au 
devenit moroșenii «băieși», scormonitori în 
afundurile telurice. Așa s-a făcut că nordicii au 
căutat locuri mănoase să semene grîu în cimpiile 
din afara cetății. Așa s-a născut, în ultimele 
decenii, un clan aparte în ginta nordică — con- 
structor de hidrocentrale. Pe marile șantiere 
îi distingi după clopul de care nu se despart 
decit cînd pun capul pe pernă. La Lotru, bunăoară 
i-am întîlnit pe ortacii lui lon Codrea din Ber- 
bești, ținuți la mare cinste şi respectati pentru 
priceperea și puterea lor de muncă; baciul 
Codrea m-a întimpinat cu vorbele: 

— Zua bună și bun zinit! Şi spre inginerul 
care mă însoțea, ca explicație: Că așa se zice 
la noi, acolo, sus! 


VALENTIN HOSSU-LONGIN 
(Continuare în pag. 7) 


Negreșit, există orașe care au vocația muzeis- 
ticii; nefiind ele însele muzee, tezaurizează tot 
ceea ce li se pare înalt semnificativ cultural, con- 
stituindu-și fonduri și colecţii prin care apoi se 
exprimă. Poate că cel mai dotat dintre locurile 
de mine cunoscute este Sighetu Marmaţiei, vechi 
orăşel-cetate de scaun a Maramureșului istoric, 
ambițios în dorința de a reprezenta cultura mate- 
rială a unui ţinut a cărui istorie numai pentru 
perioada anterioară secolului XIV-lea a constituit 
materialul unui volum publicat de arheologul 
Radu Popa. 

Secţia etnografică a Muzeului Maramureșului 
ilustrează din plin această vocație muzeistică. 
Dacă am mai aminti de colecția de măşti populare 
a lui Francisc Nistor, de colecția de ceramică veche 
maramureşeană, de covoare și de pecetare a medi- 
cului Victor Pop, observaţia noastră ar fi încă 
mai deplin înțeleasă. Ca să nu mai spunem că 
obiecte de artă populară din această zonă fac 
gloria multor altor muzee și colecții. Dintre toate 
însă, prin varietatea și valoarea exponatelor, 
Muzeul Maramureșului se impune cu autoritate. 

Sălile de care dispune acum muzeul, dar mai 
ales tehnica prezentării obiectelor în spațiul de 
expunere, sint de natură să pună în relief, cu 
pregnanță, ceea ce reprezintă cu adevărat o per- 
sonalitate distinctă în cultura materială a Mara- 
mureșului. Din acest punct de vedere, muzeul 
ilustrează ceea ce îndeobște numim «istoria vie 
a ținutului»; el încearcă și izbutește să grupeze 
într-un ansamblu unitar, prin obiectele pe care le 
prezintă, deopotrivă gindirea tehnică și concepția 
estetică a generațiilor din această veche vatră 
românească. Sint reunite sub acelaşi acoperămint 
cergi de Săpința sau de pe valea Izei, ceramică 
de Săcel, piparniţe și leagăne de copii, unelte agri- 
cole, casnice și meșteșugărești, celebrele măști 
maramureșene, stilpi sculptați de porți etc. 

Ornamentarea lemnului este ung dintre voca- 
țiile trainice și recunoscute ale Maramureșanului. 
Fiecare obiect, indiferent de dimensiuni și de func- 
ție practică, este transfigurat artistic. Pare că 
omul acestor locuri refuză să întrebuințeze 
obiectele în cazul în care acestea nu sînt încăr- 
cate estetic. Regula este aceeași, fie că este vorba 
de linguri, de pecetare, de porți, de case. În dome- 
niul motivelor decorative atestate în acest spațiu 
geografic, multe lucruri au fost afirmate şi mai 
multe încă au rămas de descifrat în viitor. Astfel, 
unele dintre insemne, cele reductibile la cerc, au 
fost interpretate ca avind la bază un străvechi 
cult solar, altele — cununa de spice, motivele 
florale stilizate, păsările — au fost asociate cu 
diverse rituri de fertilitate. S-a incercat chiar, prin 
inventarierea motivelor decorative întilnite, re- 
constituirea unui sistem de semne — un cod — 
cu semnificaţie practică și ritologică în trecut. 

Este meritul colectivului de muzeografi de la 
Sighetu Marmaţiei, condus de directorul Francisc 
Nistor, este meritul unuia dintre animatorii lui 
mai tineri, Mihai Dăncuş, că au reușit aceasta. 
În același timp, s-a găsit soluția tehnică de pre- 
zentare a acestor obiecte intr-un mod care răs- 
punde celor mai exigente cerinţe ale muzeisticii. 
Se poate spune, fără a greși, că astăzi Muzeul 
Maramureșului din Sighetu Marmaţiei este cel 
mai bine organizat muzeu zonal al ţării, este un 
omagiu adus valorilor de cultură tradiţională ale 


ținutului. C. ERETESCU' 


— etnograf — 


Rînduri în fugă... 


e Ni se semnalează în cimitirul din Șur- 
dești existența a două cruci de pe la anii 
1000—1100, de nimeni cercetate, ca vestigii 
ale vechimii de vatră. 

e Ne solidarizăm cu eforturile de a readuce 
în actualitatea curentă, an de an, sărbătoarea 
arhaică «Tinjaua» din Hoteni (23 aprilie), 
festival campestru, de tip dionisiac, atit de 
specific locului; nu ar merita cel puţin ace- 
leași eforturi de valorificare a datinei ţără- 
nești UDĂTORII, din zona Lăpuș, similară 
cu prima, însă mult mai expresivă ca fast, 
culoare, desfășurare concretă, arhaism și sub- 
stanță laică? 

e O veste bună, de mult așteptată: cabana 
principală a complexului Borșa se extinde cu 
încă 102 locuri, prin supraetajarea celor două 
aripi secundare ale edificiului în formă de U: 
prima aripă, cea din dreapta, insumind 56 de 
locuri, intră în funcțiune la sfirşitul lunii au- 
gust. li va urma,sperăm,curind cea dea doua. 

e Menţionăm că la cirma Oficiului jude- 
ţean de turism. Maramureș s-au perindat 
în opt ani opt directori, fără să fi înregistrat 
vreo schimbare substanţială în bine sau foarte 
bine. Deci, anul și directorul. Intrebăm: frec- 
vența acestor schimbări este direct propor- 
țională cu ideea de continuitate și eficienţă, 
ori cu aceea de «turism directorial»? Este o 
temă despre care ne vom ocupa :nai pe larg. 

e Vestitul cioplitor de porţi BORODI, din 
Vadul Izei, a ajuns la a 40-a poartă ieșită de 
sub miinile sale. Nici vorbă să pună sculele 
în pod, va mai ciopli multe alte porți cu «po- 
mul vieţii», «semnul soarelui» și «funia mo- 
roșană». Prevăzător și înțelept, meșterul se 
gindeşte totuși la urmași. Din cei 9 ucenici, 
doar 4 promit a merge statornic pe calea 
«profesorului»: ei sint trei loni (Burlean, 
Filimon, Pătrăuș) și Mihai Borodi, feciorașul 
de 13 ani al meșterului. 

e În anul 1914, în comuna Săcel existau 
24 de olari care profesau în mod curent cera- 
mica arhai de tip dacic, știută sub numele 
de «Săcel». În 1972 există un singur olar au- 
tentic, se pare ultima falangă a glorioasei 
dinastii: numele lui este COCEAN TĂNASA, 
în vîrstă de 52 de ani. Și acesta e gata să aban- 
doneze lucrul la oale, deoarece autoritățile 
comunale nu-i acordă nici un fel de sprijin. 
Alocarea de către forurile judeţene a sumei 
de 40 000 lei pentru amenajarea unui atelier 
stă nefolosită de luni și luni. De ce? 

e Nedumerește următoarea situație: ul- 
timul şi cel mai elegant hotel din Baia Mare 
a fost numit, inexplicabil GUTIN. Cuvintul 
acesta nu înseamnă nimic și nici un munte 
din România nu poartă și nu a purtat, după 
știrea noastră, acest nume. Muntele cu pri- 
cina se cheamă și s-a chemat din totdeauna 
GUTII. Deci... 

e Minerii mai virstnici maramureşeni își 
aduc aminte de datina «băieșilor» numită 
COJINA, ritual păgiîn, închinat zeului lumi- 
nii, pe care minerii băimăreni îl predicau 
pînă nu demult, în următorul fel: an de an, 
în iulie, minerii se suiau pe un deal, tăiau un 
copac, îi dădeau foc și aruncau peste pălălăi 
coșuri cu rumeguș, să întrețină îndelung 
vatra fumegoasă, în jurul căreia jucau și se 
veseleau, întru bucuria luminii. Este o formă 
minerească a «cultului vieţii», dimensiune 
fundamentală a mitologiei nordice. Oare nu 
ar trebui reluat obiceiul COJINA, spre a fi 
valorificat în acord cu sensibilitatea contem- 
porană? 


[| 


Primele sclipiri ale soarelui ne-au găsit 
dincolo de Baia Sprie, pe serpentinele care 
urcă spinarea Gutiiului. Era duminică şi prin 
sate, bărbați îmbrăcați cu laibăre înflorate 
şi gaci largi şi albi ca laptele se adunau în 
pilcuri în fața porţilor. A acelor porți înalte, 
monumentale, cu cadranul solar, cu briul 
şi arborele vieții incrustate adinc în trupuri 
masive de stejar. Ne-am abătut cițiva kilo- 
metri din șosea, pentru a arăta unui grup 
numeros de turiști elvețieni, interesați să 
descopere în forma sa cea mai autentică 
bogatul tezaur spiritual al poporului nostru, 
biserica din Şurdeşti. Biserica din Surdeşti 
este unul aintre aceie monumente de arhitec- 
tură țărănească, durată peste veacuri, care 
ridică meșteșugul cioplitorilor maramureșeni, 
unici în îndrăzneala lor, la rang de virtute. 
Pe oaspeți îi impresionase armonia propor- 
țiilor, dominate de turnul înalt și subțire, ca 
o săgeată aruncată spre bolta senină a ce 
rului, record de înălțime, pare-mi-se, printre 
construcțiile de lemn din întreaga lume. 

Pașii se afundau în iarba înaltă, printre meri 
și pruni, printre nuci și castani bătrini, în jurul 
cărora se răsfira satul, cu case albastre, cro 
ite din birne puternice, înfipte parcă de cind 
lumea în pămîntul Maramureşului. Cele dintii 
care ne-au ieșit în cale sînt supuse rigorilor 
nevinovate ale curiozității elvețiene. 

Un cor de exclamații îndreptat în directia 
unei noi deșcoperiri, totograții, tilmări, înre- 
gistrân — totul se repeta ca un laitmotiv, ori 
de cite ori oprim autocarul. 

O tinără turistă din Lausanne mă întreabă 
cum poate închiria una din aceste case pentru 
o vară întreagă. Ar vrea să vină cu copiii și 
să stea pe toată durata vacanței în pacea 
binefăcătoare a Nordului. 

— Spuneți-i că la noi oricine-i bine venit 
și stă cit poftește, mă pune să-i traduc stăpina 
casei. 

Aud deodată în urma mea vocea cunoscută 
a domnului Cellier. 

— lată un dac! Veniţi să-l vedeți! 

— Unde e? Unde e? întreabă vreo două 
duzini de glasuri. 

În direcția degetului arătător al domnului 
Cellier apăruse un bătrin voinic, cu trăsături 
dure și privire limpede, amuzat că devenise 
din senin ținta cîtorva zeci de aparate de foto- 
grafiat. 

Ultima serpentină a Gutiiului plonjează în 
Mara, satul cu numele-simbol al țării pe care 
o străbatem. De-aici încolo, porțile monumen- 
tale, cu arc, ogivă, briu, cadran solar, insemne 
de civilizație milenară, porțile lui Gavrilă 
Utan din Călinești sau ale vestitului Gheorghe 
Borodi din Vadu Izei ne vor călăuzi pina aepar- 
te la Borșa, prin universul mitologic al Mara- 
mureșului. 

— Am vrea să-i cunoaştem pe acești fău- 
rari de frumos. 

l-am dus să-l cunoască pe Gheorghe Bo- 
rodi, bărbatul uscățiv, aproape bătrin, cu 
chip dirz și ochi pătrunzători care, obișnuit 
cu vizitele pe nepusă masă, îşi vedea netul- 
burat de treabă, închipuind cu barda o funie 
impletită în carnea crudă a lemnului. Le-am 


arătat apoi casa lui Nicoară Hotea din Sat 
Şugatag, cojocarul cu cinci diplome ciștigate 
la bienale și la expoziţii internaționale de 
artă populară, după un sfert de secol de trudă 
închinată tradiției. 

— Asta-i rinduiala, trage concluzia badea 
Nicoară, după ce explicase tehnica înflori- 
turilor de pe cojoace. Şi tot după orinduială, 
luați de gustați din slana și pălinca noast! 

Amiaza ne-a prins la Săpința. Săpinta, 
ştie toată lumea, este comuna din «extremul 
nord» cu «cimitirul vesel», plăsmuirea șu- 
gubeaţă a unui țăran hitru, încărcat cu haru- 
rile artei, care s-a apucat să evoce în versuri 
şi imagini trăsăturile de caracter ale celor 
plecați din această lume, pe crucile de la că- 
pătii. 

În Săpinţa s-a nimerit în duminica aceea 
o nuntă. Vătăşeii gătiți de sărbătoare au venit 
pină în curtea bisericii, acolo unde stau în- 
fipte crucile pictate de lon Stan Pătraș şi, 
dind peste arupul elvețienilor, i-au poftit fără 
multă vorbă la petrecere. l-am văzut citeva 
cipe mai tirziu împreună, însoțind, după da- 
tină, mai întii alaiul mirelui. apoi pe cel al 
miresei. cinstind din mers, în chiote de veselie 
și ritmuri de tobă, din sticlele trecute din 
mină în mină cu ţuică tare ca para focului. 

— Crede-mă, că nu vă înțeleg, mi se adre- 
sase unul dintre străini. Cum de este cu pu- 
tințtă ca oameni care atunci te văd pentru 
prima dată, să iși deschidă atit de spontan 
brațele și inima, să te invite la cea mai intimă 
petrecere de familie, socotindu-te unul de-ai 
lor, cu care închină firesc, în sănătatea ta 
şi a tuturor, fără să-ți ceară nimic, în schimb!? 
Pe dumnezeul meu că nu înțeleg! 

Ne grăbeam să ajungem la lelea Anută, 
înainte de căderea nopții. Nu poți să treci prin 
Săpința, fără să te opreșşti, fie și pentru o 
clipă, în poarta Anuţei Pop, să-i priveşti cer- 
gile și scoartele tesute cu migală, așa cum 
le-au țesut cindva bunicile şi străbunicile ei. 
Nu se aştepta la oaspeți; s-a trezit cu noi nă- 
vălindu-i în casă, putin surprinsă, dar căutind 

să desluşească din larma de glasuri scăpate 
de la nuntă, temeiurile acestei vizite. Şi, pe 
cind îi admiram hărnicia lucrului, femeia avu 
timp să se strecoare pe ușă, pentru a se în- 
toarce cu un putinei de brinză proaspătă de 
oaie şi cu două oiege de pălincă parfumată 
de piersici. 

Privirile mele s-au încrucișat atunci cu pri- 
virile domnului Gudit, turistul elvetian care-l 
luase martor pe dumnezeu pentru firea ne- 
înțeleasă a maramureșenilor. Probabil că 
iar voia să mă întrebe ceva. Sau poate că, in 
sfirşit, atlase singur răspunsul la intrebarea 
pe care mi-o pusese mai inainte. 

Seara, la Baia Mare, la capătul zilei a doua 
de excursie, di. Daniel Detraz, șeful Agenţiei 
«Lavanchy» din Elvetia, înregistra primele 
înscrieri ale viitoarei călătorii în România. 
Totul începuse atit de frumos, încit merita 
să fie trăit pentru a doua oară! 

LEAGĂ 


Un munte, la fel ca și o apă, poate în- 
semna, pentru cel ce se încumetă, un drum, 
o legendă, o idee, ori poate răminea simplu 
«loc de muncă», dătător de hrană pentru 
cei ce se încred în el, pentru turmele ce-l 
înviorează de primăvara și pînă la căderea 
brumelor. Pentru maramureșeni însă, Gu- 
tîiul înseamnă mult mai mult: el reprezintă 
Piatra Mare, împlintată în lanțul înălțimi- 
lor dinspre sud, fortăreață dură, invinci- 
bilă, căreia Viteazul din Măgoaja i-a cerut 
adăpost și loc pentru comorile sale, și 
nimeni nu știa, în afară de el, Pintea Grigo- 
re, care-i bradul prin al cărui virf doar 
într-o anume noapte a primăverii, cînd 
toate stîncile se deschid spre a face loc 
vieţii să treacă, doar el singur poate intra 
în grota unde aurul se înmulțește spre 
pedeapsa celor ce împărțeau pedepse! 
Și pentru că muntele a păstrat pentru 
totdeauna tainele lui Pintea, reverberate 
numai în undele Lupșei, Izei și Marei, 
moroșenii, cei de azi şi cei din toate timpu- 
rile iubesc Gutiiul. 

Poate că vistiernicii Mariei Tereza, care 
au încercat să-și taie drum pe sub Gutii, 
să ajungă la Piatră, s-au înspăimintat de 
sălbăticia pieptenului de andezit, scrijelat 


BOGDAN 


În urmă cu vreo cinsprezece ani, am pășit 
bentru prima dată în satul de baștină al primului 
dintre Bogdanii scaunului Moldovei, întemeietor 
al domniei de la răsărit de Carpaţi. 

Mai avusesem, cindva, prilejul să mă opresc 
în preajma amintirii sale, la Rădăuţi, în faţa 
acelui extraordinar monument, unic prin propor- 
ţiile sale, care este Biserica Domnească. Tradiţia a 
botezat-o Bogdana și o socotește ctitorie a pri- 
mului voievod moldovean de sine stătător. În 
această privință, învățații incă nu şi-au spus ulti- 
mul cuvint. Dar nu la asta mă gindeam atunci. 
Văzusem acolo, la Rădăuţi, intr-o latură a nao- 
sului întunecos, piatra de mormint meşteşugit 
impistrită cu palmete, pusă de Ștefan cel Mare 
deasupra osemintelor «străbunului său, bătrinul 
Bogdan Voievod». Mai văzusem, tot acolo, în 
tabloul ctitoricesc al lăcaşului, figura ştearsă a 
unui voievod bătrin de zile, zugrăvit de o mină 
supusă convențiilor, cu barbă albă, siluetă hieratică 
și trăsături impersonale, pe care tradiţia îl iden- 
tifica tot cu Bogdan |. 

Aici la Cuhea eram acasă la Bogdan, în locul 
din care el plecase exact cu șase veacuri înainte, 
peste munți, prin Prislop, şi in noaptea aceea am 
adormit sub cergă, gindindu-mă la căutările din 
ziua următoare. 

Am bătut a doua zi ulițele Cuhei şi impreju- 
rimile satului, spre leud și Dragomirești, şi am 
stat la vorbă cu bătrinii ce mai purtau plete. Mi-a 
părut rău aflind că oamenii vorbeau mai mult 
despre «Dragoș Vodă», vinătorul de zimbri și 
«descălecătorul» tradiției cronicărești, venit în 
sat prin cărțile din ultima sută de ani și veșnicit, 
cu vreo trei decenii inainte, printr-o troiță pusă 
pe sprinceană de deal. Dar tot atunci mi s-a arătat 
intr-o grădină o movilă, străjuită de un nuc, despre 
care mi s-a spus că ar fi locul «grajdurilor lui 
Dragoș Vodă». lar spre amiază, pe una dintre 


Plai maramureșan 


Rodica Tincu din Hoteni 

de vremi din vechiul crater, ca spinarea 
colțuroasă a unei uriașe reptile mezozoice. 
Probabil că privind-o de pe Mara, în lumina 
amurgului, li s-a părut că din munte 
țișnește o enormă creastă de cocoș, de 
aceea au botezat-o ca atare. Morosenii 
însă i-au zis: icla Gutiiului, Țifăraia Gu- 
tiiului. Piatra Gutiiului sau Piatra Mare, 
hărțile însă obligîndu-ne să-i zicem și azi 
«Creasta Cocoșului». Dar indiferent cum 
i-ar fi zis, Creasta rămîne un simbol al tă- 
riei spirituale a oamenilor din aceste locuri. 

Alături de ea, Crestele Doamnei, împinse 
ceva mai spre răsărit, în masiv, străjuiesc 
văile dinspre răsărit și sud a Lăpușului, 


respectiv a Săsarului. În zilele reci și senine , 


de octombrie, atunci cînd cerul spălat de 
ploaie îmbracă mantia transparentă și 
fragilă a albastrului băimărean, pătruns 
în limbajul «coloniei pictorilor» ca o nuanță 
de o deosebită prospețime, din turnurile 
de beton, ceramică și sticlă ale Băii Mari. 
Crestele, la o depărtare de peste 40 kilo- 
metri, pot fi atinse cu mina! Culorile 
muntelui se iau la întrecere cu ale pictori- 
lor... 

Botaniștii au găsit aici steluțe rare albas- 
tre, la care chiar așa le-au zis, Aster alpinum. 


și s-au minunat de mulțimea lichenilor ce 
pictează stinca în galben, verde, negru și 
chiar albastru. Numărul lor urcă la aproa- 
pe o sută, din care multe forme necunoscu- 
te pînă acum. Geologii au studiat andezitul, 
găsind un biotit căruia i-au zis de Gutii, 
și au declarat zona rezervație geologică 
unică, pe o întindere de 50 de hectare, după 
cum unic este şi Gutiiul, și întreg Maramu- 
reșul, în splendoarea naturii sale sălbatice. 
Pătrunderea în aceste ținuturi, a Mara- 
mureșului geografic, dinspre Baia Mare se 
face prin apropierea de Creastă, fortă- 
reață de piatră, lăsată să străjuiască trece- 
rea de peste munte în serpentinele largi, 
prinse în curbe încătușate-n asfalt, pe 
19 kilometri, peste care se apleacă tunelul 
coroanelor de fagi, împrăștiind răcoare. 
Din vîrf, urmînd marcajul «bandă roșie», 
pictat pe pietre și arbori, ne conduce prin 
poieni, pe drumuri forestiere, prin mlaștini 
cu floră specifică, spre Creastă, un drum de 
dauă ore. Este cel mai comod drum de-a 
sue în aceste ţinuturi de legendă, știință 
șiffrumos. Dar cîte drumuri nu duc spre 
tă! Toate se întretaie la cei 1438 
metri de piatră înnourată, unde Creasta 
Gutiiului se oprește din tîsnirea-i milenară. 
TEREZIA TĂTARU 


terasele Izei, într-un loc din care privirea aluneca 
de-a lungul văii pină în crestele incețoșate ale 
Pietrosului, bucăţi de arsură și fărime de oale 
scoase de sub pămintul înghețat, m-au încredințat 
că mă aflu deasupra rămășițelor unei clădiri 
care se mistuise cindva în foc, într-o vreme pină 
la care nu mai pătrundea aducerea aminte a 
satului. 

Am mai gindit uneori la locurile de la Cuhea, 
dar au trebuit să treacă opt ani pină cind am 
izbutit să mă intorc acolo, pentru cercetări. Cred 
că dintre multele începuturi de săptămină, n-am 
să uit ziua în care după ce am tăiat, cu părere de 
rău, nucul de deasupra movilei, am trasat primul 
șanț. Chiar de la primele muşcături de casma au 
inceput să se vadă ruine de ziduri, iar pe măsura 
inmulțirii şi lărgirii şanțurilor, se desena tot mai 
clar planul unei biserici în navă. 

Citeva zile mai tirziu, pe cind săpăturile de 
la «grajdurile lui Dragoș Vodă» erau în toi, am 
pornit şanţuri asemănătoare deasupra Izei, pentru 
a găsi sub glie temeliile din bolovani de riu ale 
unei mari construcții cu pereţii năruiţi, inconju- 
rată de trunchiurile carbonizate ale unei foste 
imprejmuiri. Se inchega, incet, un tablou veridic 
şi palpabil al Cuhei din vremea lui Bogdan. 

Pe locul ruinelor bisericii au ieșit la lumină 
mormintele unui cimitir mai vechi, de dinainte 
de vremea viitorului domn al Moldovei, cimitir 
deasupra căruia s-a construit, către 1340, lăca- 
șul cu ziduri de piatră. În gropnița acestuia din 
urmă, durată lingă una dintre laturile altarului, 
s-au dezvelit osemintele a doi dintre membrii 
familiei lui Bogdan, ținind între oasele degetelor 
bănuții de argint ai «vămilor văzduhului», bănuți 
din vremea în care hrisoavele încep a vorbi despre 
faptele voievodului Maramureşului. Unul dintre 
cei ingropaţi acolo nu poate fi decit luga, fratele 
lui Bogdan, pe care un hrisov din 1353 îl pomeneşte 

Subliniase «la noi» cu acea semeție pe care 
numai moroșenii o cunosc și înţeleg: strămutați 
din spațiul lor geografic şi sentimental, bărbații 
își mlădie limba în apartele grai nordic, «zua 
bună!» fiind cel mai cald salut din cîte există. 
Aceste echipe de muncitori exemplari își înte- 
meiază «țara» oriunde se așază. Între ei şi cei 
rămași la vatră rămîn legături peste distanţe, se 
petrece un transfer nevăzut de vitalitate. Ple- 
cații îşi apropie, cunosc, învață ce-i nou, văd 
multe și-și îmbogățesc mintea, aducînd darurile 
şi veștile din lume celor ce le-au păstrat structura, 
trăinicia, mîndria casei. Poate de aceea plecările 
lor nu înseamnă niciodată dezrădăcinare. 

Este sensul și esența anualei întilniri la Baia 
Mare a «Fiilor Maramureșului», patronată de 


ca răposat. În fața staturii mai degrabă scunde a 
ctitorilor din gropniță, cu încheieturi subțiri şi 
trăsături fragile, mi-am schimbat treptat ima- 
ginea despre luptătorii vinjoşi cu buzdugane u- 
riaşe, aducindu-mi aminte că și Ştefan cel Mare 
os de muşatin, a fost «nu mare de stat, dar aprig 
la războaie». 

Deasupra Izei, printre năruiturile reședinței 
voievodale, am aflat pinteni de călăreți, podoabe 
de veșminte, virfuri de săgeți și alte felurite 
obiecte, toate din vremea în care para focului a 
pecetluit mărturiile prezenței lui Bogdan la Cuhea. 

Povestea acelor ani s-a reconstituit, hrisoavelor 
și frinturilor de cronică alăturindu-se documentele 
de viață. Cneaz al Văii Izei, Bogdan a devenit, 
înainte de 1342, voievod al întregului Maramureş. 
La începuturile domniei lui Ludovic |, pe vremea 
cind noile orinduieli aduse aici, la izvoarele Tisei 
de oameni străini locului împuţinau încetul cu 
incetul tiparele obiceiurilor şi așezămintelor celor 
născuţi şi crescuți printre pădurile de sub Gutii 
şi de sub Țibleș, Bogdan a ridicat spada. Frămin- 
tările şi luptele au durat mult, pină prin 1359. 
Părăsit treptat de o parte dintre ai săi, Bogdan a 
mai păstrat totuşi în jurul său destui credincioşi, 
pentru ca atunci cind pămintul Maramureşului 
nu l-a mai putut adăposti, să pornească în fruntea 
lor peste munți și să întemeieze domnie nouă în 
Țara de Sus a Moldovei. 

Se poate ca, de pe virful Prislopului, privind 
tăcut înapoi spre văile Maramureșului, Bogdan să 
fi zărit în depărtare ultimele şerpuiri ale flăcărilor 
care-i mistuiau reședința de la Cuhea... 


RADU POPA 

— cercetător, autor al mai 
multor lucrări despre istoria 
Maramureșului voievodal — 


primul secretar al județului, tovarășul Gheorghe 
Blaj. Se string, înainte de Armindeni, plecaţii 
din vatra strămoșească, sînt pentru citeva zile 
din nou în matricea folclorului nordic, descope- 
rindu-i de fiecare dată alte şi alte virtuți. |i 
aduce dorul și-i primește «țara» cu tot ceea ce 
are mai frumos și durabil. Îi întîmpină primăvara 
maramureșană, pe înălțimile Gutiiului coboară, 
ca dintr-o arcă, verdele pădurilor seculare, 
cuprinzînd totul într-o enormă explozie solară. 
Îi primesc satele înnoite și orașele moderne, 
replică de civilizație contemporană dată înainta- 
şilor descălecători de neam și datini. Județul 
de azi e vatra socialistă a trei «Țări» nordice 
surori: a Maramureșului,a Chiuarului, a Lăpușu- 
lui... 

Să-i zicem «Gutii»... 


noului hotel din Baia Mare 


e HOTELURI, MOTELURI ȘI HANURI 

Baia Mare: «Gutinul» — 201 locuri, «Bucu- 
rești» — 160 locuri şi «Minerul» — 85 locuri. 

Sighetu Marmaţiei: «Tisa» — 49 locuri și 
«Gutinul» — 29 locuri. 

Motel «Usturoi» — situat pe Valea Usturoiu- 
lui, în apropierea pădurii de castani comestibili. 
Dispune de 18 locuri (categoria |). 

Băile Apa Sărată — ape minerale bogate în 
iod şi sulf, indicate în afecţiuni reumatice; 30 locuri 
(categoria |) în vile. 

Băile Cărbunari — ape minerale bogate în 
sulf, fier şi iod; 95 locuri (categoria |) în vile. 

Băile Dănești — ape minerale bogate în sulf 
și fier; 57 locuri (categoria |). 

Staţiunea de odihnă Izvoarele, situată în 

masivul Gutii, la 950 metri altitudine. Capacitate 
de cazare: locuri, în vile. 

Staţiunea de odihnă Borșa, situată pe ver- 
santul nordic al masivului Rodnei, la 850 metri 
altitudine. Dispune de 172 locuri, în două unităţi 
de cazare. Excelente pirtii de schi și o trambulină 
olimpică de sărituri. 

Hanul «Prislop» — situat în masivul Rodnei, 
pe Pasul Prislop; 32 locuri. 

e CAMPINGURI 

«Stejarul» — în pădurea Finteuș; 24 locuri în 
căsuțe. 

«Doi porumbei» — în satul Săbișa; 8 locuri. 

e CABANE 

«Păstrăvul», în centrul complexului turistic 
Baraj-Firiza, pe malul lacului de acumulare Firiza, 


la 385 metri altitudine; 7 locuri. «Lacul Bodi- 
Ferneziu» — situat în masivul Gutiiului; 22 locuri; 
ștrand. «Mogoșa» — la poalele Virfului Mogoșa, 
din munții Gutii, la altitudinea de 731 metri; 
37 locuri; lac de acumulare, cu posibilități de agre- 
ment nautic. «Capra Neagră» — în comuna 
Moisei; 31 locuri. «Puzdrele» — în masivul 
Rodnei, la 1540 metri altitudine; 30 locuri. 

e CASE DE VÎNĂTOARE 

«Făina» — pe Valea Vaserului-Vişeu; 3 camere. 
«Novat» — pe Valea Vaserului-Vișeu; 3 camere. 
«Coșnea» — în comuna Poienile de sub Munte; 
3 camere. «Vilcele» — lingă lacul Firiza; 2 camere. 
«izvoare» — în ocolul silvic Mara; 2 camere. 
«Țibleș» — în raza comunei Groșii de sub Munte; 
2 camere. 


obiective turistice 


BAIA MARE 


e Piaţa Libertăţii, centrul vechi al orașului, cu 
clădiri în stil gotic și baroc, datind din secolele XVII 
şi XVIII. 

e Turnul Ștefan, situat in Piaţa Cetăţii, con- 
struit între anii 1445 și 1468, ca o anexă a Catedralei 
Sfintul Ștefan (secolul XIV), ale cărei ruine nu mai 
există, 

e Catedrala Sfinta Treime, din Piaţa Cetăţii, 
ridicată de călugării iezuiți (1717—1720), avind vi- 
tralii măiestrit lucrate și mobilier original. 

e Turnul măcelarilor, din Piaţa Izvoarele, re- 
prezintă — impreună cu un fragment dintr-un zid 
de piatră — ultimele rămășițe ale bastioanelor vechii 
cetăţi și a zidului înconjurător, datat din a doua 
jumătate a veacului al XV-lea. 

e Muzeul județean Maramureș, cu secţii de 
istorie-arheologie, artă plastică, etnografie şi minerit. 

e Planetariul; vizitatorii au posibilitatea să 
cerceteze Universul. 

e Monumentul Ostașului Român, opera 
sculptorului Andrei Ostap, ridicat în memoria osta- 
șilor români căzuţi pentru eliberarea patriei. 

e Parcul orașului și Dealul Florilor, locul 
preferat de recreere al băimărenilor. Aici se găsesc 
mulți arbori de esenţă rară. La poalele Dealului Flo- 
rilor (365 metri altitudine), pe Cimpul Tineretului, 
sim situate Teatrul de vară, Complexul sportiv și 
ştrandul. 

e Grădina zoologică. 

e Monetăria veche, construcție datind din seco- 
lul al XVII-lea. 


SIGHETU MARMAȚIEI 


e Muzeul Maramureșului dispune de bogate 


colecţii ale artei populare maramureșene. 


e Biserica reformată, monument istoric, ce 
reprezintă o imbinare a stilurilor arhitectonice me- 
dievale (gotic-romanic-baroc). 

e Solovanul, pe malul Izei, impreună cu «Gră- 
dina Morii», este locul de odihnă al sighetenilor. Aici 
s-au descoperit urmele unei așezări din epoca bron- 
zului. 


MOISEI 


e Monumentul celor 29 partizani maramureșeni 
uciși de fasciști în 1944, opera sculptorului Vida 
Geza. 


BISERICILE DE LEMN 


Monumente istorice și de arhitectură; adăpostesc 
valoroase fresce, icoane pe sticlă și pe lemn, cărți 
vechi bisericești tipărite in Transilvania, Moldova și 
Muntenia, iconostase de o rară frumusețe. Se disting 
in mod deosebit bisericile din leud (cea mai veche 
construcție de această natură din Maramureş — 
1364), Budești (in care se află o cămaşă de zale 
atribuită lui Pintea Viteazul), Şurdești (conside- 
rată cea mai înaltă construcție de lemn din lume — 
56 metri), Rozavlea, Șieu, Remetea Chiuarului, 
Bogdan Vodă. 


PORȚILE MARAMUREȘENE 


Reprezintă o sinteză a creației populare locale 
avind o bogată ornamentică sculpturală, plină de 
poezie și iscusință, prin reprezentări ale cultului 
soarelui, motive geometrice și florale. Se remarcă 
porțile din Vadul Izei, Mara, Birsana, Berbești, reali- 
zate de cioplitorul Gheorghe Borodi, căruia i s-a 
conferit, de către Uniunea Artiștilor Plastici, titlul 
de «meșter -popular», prima distincţie de acest fel 
din ţară. 


În primăvara anului 1944 Semenicul a fost teatrul unor evenimente legate de activitatea 
grupului de partizani «Mărășești», important moment al rezistenței bănățene. Cărările 
de acces de la Bocșa și Anina, spre adăpostul din muntele. Jervan, drumurile de aprovi- 
zionare, de recunoaştere a obiectivelor ce urmau să fie atacate: centrala electrică «Brea- 

zova» de pe Birzava (la sud de Văliug), podurile de pe linia ferată Orșova-— Timișoara, 
pe lingă elementul documentar, prezintă numeroase puncte de mare.interes istoric (Ceta- 
tea Bocşei, Cetatea Carașovei) și turistic, celebrul carst cărășan — cheile Carașului, peş- 
tera Comarnic — noile obiective construite în anii noştri — lacurile de acumulare Secu, 
Văliug, Trei Ape cu fermecătoarele lor campinguri, Complexul Semenic la care duce un 

Mă voi rezuma în acest articol la traseul 
denumit de U.T.C. «Drumul partizanilor». 

Locul de concentrare a grupului a fost sta- 
bilit încă din iarna lui 1944, în baza hotăririi 
Comitetului regional P.C.R. Banat, la Bocșa. 
Vom porni la drum tot de aici. Vom pleca din 
piața bisericii (una dintre cele mai frumoase și 
reprezentative turle ale barocului bănățean) pe 
șoseaua — dublată pe atunci şi de o cale fe- 
rată îngustă, spre Ocna de Fier. La intersecția 
acesteia cu șoseaua ce vine de la Bocşa Mon- 
tană părăsim căile circulate (este de la sine 
înțeles de ce!) și trecem în continuare pe 
drumul de căruță din Valea Virtoape (marcat 
cu bandă galbenă) pe lingă lacurile cu același 
nume. Poteca urcă spre sud pină în şoseaua 
ce leagă Dognecea de Reșşita (fost drum al 
U.D.R.). La Crucea Lupacului intilnim inter- 
secția spre Lupac (bandă roșie), vechi centru 
minier, unde se afla un al doilea loc conspi- 
rativ. şi unde erau depozitate arme și muniții. 
Aruncăm o privire asupra Reşitei care se 
dezvăluie aici în toată amploarea ei la poalele 
dealului. Moroasa, Lunca Pomostului, Lunca 
Birzavei erau pe atunci, le spune și numele, 


Cirniala 

terenuri virane pe care creșteau rogoz și 
tufăriş. Azi, aici, crește Reșița nouă, cu noile 
ei construcții industriale, cu blocuri moderne 
înconjurate de spatii verzi și locuri de agre- 
ment şi cultură (Parcul tineretului, cinemato- 
graful de vară, muzeul locomotivelor cu aburi). 
Peste înăltimi se ridică coșurile aalomerato- 


rului, al oțelăriei , al furnalelor. Evident grupul 


funicular, cabanele Crivaia, Klaus etc. Evident, spre aceste locuri de puternică atracţie 
turistică duc azi șosele modernizate. Redacţia revistei socotește însă că pentru tinerii 
iubitori de inedit, de drumeție pe poteci de codru o descriere a itinerarului parcurs de par- 
tizani, pe lingă evocarea acestui moment al rezistenței bănățene, vizitarea monumentului 


eroului Ștefan Plavăţ de la Văliug, adăpostul refăcut de «Cutezătorii» casei pionierilor 
din Resita —«Zori noi» prezintă și un larg interes turistic. De aceea ne-am adresat tovară- 
șului Pavel Popa, fostul comandant militar al grupului de partizani, un bun cunoscător 
al județului, cu rugămintea să indice cititorilor noștri unele dintre cele mai caracteristice 
locuri şi popasuri, cu precădere inedite, din căile parcurse în acțiunea de acum 28 de ani. 


nelor calcaroase: doline, sorburi, peşteri, 
trecerea peste «Cimpia Mărculeştilor» devine 
un bun prilej de recapitulare a cunoştinţelor 
de geologie. În acest punct pe stinga se des- 
prinde o potecă ușor de urmat pină la cetatea 
Caraşovei, atestată documentar din 1230, loc 


aaa a = d de concentrare a trupelor ce se îndreptau 
Nergănița 


spre Nicopole (1396). În continuare, pe po- 
teca clară (bandă albastră) străbatem înăl- 
țimea Passac, avind spre sud defileul din 
cheile Carașului. Capătul potecii dă în so- 
seaua Reșița — Comarnic unde ajungem în 
10—15 minute. Vom vizita această lume sub- 
terană de basm atit de complet prezentată 
de Virgil Birou în «Locuri și oameni din Ca- 
raş». Ne continuăm apoi drumul spre Anina, 
pînă la cantonul Naves, de unde o ramificație 
spre nord-vest (Respiţel) ne trece în artera 
Văliug, pe care vom urca pină la podul de 
piatră de lingă cantonul Birzăvița. Aici, în 
acea fierbinte vară a lui 1944, a fost urcat 
în camion corpul neinsuflețit al eroului 
partizan Ştefan Plavăţ, căzut în luptă cu un 
pluton de jandarmi din legiunea Oravita. 

PAVEL POPA 


V 


Schița unora din traseele urmate de partizani in acţiunile lor 


de partizani a evitat oraşul (unde alți 50 de 
comunişti aşteptau momentul plecării spre 
tabără). Tindem spre sud, spre Carașova. 
Ajunşi în şoseaua Caraşovei o vom urma 
pînă la km 10. Ea e o parte din celebrul carst 
cărăşan, studiat după primul război mondial 
de savantul francez Emille de Martonne. Pu 
ternic afectată de formatiuni specifice zo- 


Spre sud se desprinde un drum forestier 
care trece pe lingă podul de lemn spre Po- 
neasca şi urcă de-a lungul Birzavei spre iz- 
voare. Pe vremuri această porțiune era pu- 
ternic împădurită. Pe dreapta drumului o 
potecă ne va trece peste confluența celor 


două izvoare ale rîului pină într-o poiană 
străjuită de molizi impresionanți. Aci, jumă- 
tate săpat în pămînt, refăcut de detașamentul 
de «cutezători» «Zori Noi» ai Casei pionierilor 
din Reșita, se află adăpostul. Urcind pe cul- 
mea ce domină poiana, întilnim locul unde 


a fost împușcat în luptă Ştefan Plavăţ, loc 
împrejmuit prin grija organizației de tineret. 
Flori modeste de pădure sint răspindite de 
uteciști şi de pionieri ori de cite ori se organi- 
zează excursii pe aceste locuri atit de pline de 
evocări. 

De la adăpost pornesc radial poteci pe 
care grupul le-a folosit pentru recunoașterea 
obiectivelor amintite. Este greu ca ele să fie 
descrise într-un singur articol. Schița le in- 
dică, iar traseele sint uşor de identificat, 
dacă vom consulta ghidurile apărute între 


timp («Drumețind prin munţii Banatului» de 
Lazăr Botoșăneanu și Ştefan Negrea, «Ghi- 
dul județului Caraş-Severin» de dr. Marius 
Bizerea). 

Aş vrea doar să mai completez că pe aceste 
trasee spre obiectivele militare ale partiza- 
nilor se găsesc frumoase ansamble turistice 

1. Adăpost — Poneasca — tabără județeană 
de pionieri, cu locuri de păstrăvit și ieșire in 
Valea Almăjului. 

2. Adăpost — Borloveni, şoseaua foresti- 
eră pe Valea Nerei. 


3. Adăpost — Crivaia-Văliug — Secul, ce- 
lebru traseu turistic al lacurilor de acumulare 
de pe Birzava. 


4. Adăpost — Semenic — Teregova, cu 
abatere pe la «Trei Ape», cel mai înalt lac 
de acumulare din județ. 


Pină la plantarea marcajelor, unele chiar 
în acest an, rămine la inițiativa drumeților 
să le urmeze și să trăiască clipe de pionierat 
pe cărările fierbinți, călcate în nu mai puținul 
an fierbinte 1944. 

o 5 SEJURURI GRATUITE LA MARE (5 premii |), 
in 1973, sint oferite de organizatori (ONT «Litoral» 
și Asociaţia artiștilor fotografi din România) la 
Concursul de fotografie artistică «Vacanţe pe lito- 
ralul românesc». Ultimul termen de predare a lucră- 
rilor este 1 noiembrie 1972. Sint invitați să participe 
toți turiștii aflați pe litoral — fotografi amatori sau 
brofesionişti. 

o CELEBRUL SAVANT, prof. dr. Hermann Uberth. 
pionierul zborului în cosmos şi al rachetelor, şi-a in- 
cheiat călătoria in ţara noastră printr-o vacanță pe 
litoral. 

o EXCELENTE TRANSMISII in direct realizeaza 
și anul acesta, din barurile și restaurantele stațiu- 
nilor de pe litoral, postul estival Radio-vacanţa. 
Amintind-o pe cea de la «Paradis» (stațiunea Jupiter) 
invităm turiștii să-i asculte acolo, și in luna septem- 
brie, pe antrenantul cintăreț Chike Basil din Nigeria 
și orchestra sibiană «Combo». 

o ACUM, CIND SOARELE SE FACE lacrimă nouă 
de vin, mergeţi seara la «Tavernă», in Mamaia, să-l 
ascultați pe Dona Siminică cintind și făcind praf 
somnul, cu melodii descintate la zori și la pescăruși. 
L-am chema și pe Fănuș Neagu, care ştie bine să 
asculte cu geana jumătate un lăutar artist care face 
cit trei soliști aduși prin ARIA, de prin Italia... 

o FRUMOASE EXCURSII in Delta Dunării, la 
Histria, Adamclisi, la Staţiunea viticolă Murfatlar 
figurează în programul oferit de gazde tuturor celor 
ce-și petrec in septembrie vacanţa la mare. 

o Un imens buchet cu flori, precum și mulțumirile 
entuziaste ale turiştilor ii sint adresate tovarăşei 
Totoescu, de la biroul de cazare ONT (Cazino- 
Mamaia). Mina enervată, apostrofările, precum și 
glasul mereu iritat, au făcut — și probabil mai fac — 
«incintarea» celor care, obosiţi de drum, aşteptind o 
vorbă bună de primire, rămin cu o tristă plăcere în 
fața hișeului... 

CENTENARUL 
„SANCTUARELOR 


NATURII“ 


În acest an, Parcul Naţional Yellowstone își 
sărbătorește centenarul. Evenimentul depăşeşte 
însă, ca importanță, fruntariile S.U.A., deoarece 
aceasta este prima rezervație din lume de ocroti- 
re a naturii. Înființarea lui în anul 1872 are la 
bază o lege votată în Congresul S.U.A. în care se 
stipulează printre altele că menirea acestui 
prim parc naţional este de a fi «loc de plăcere 
pentru instruirea și distracţia poporului». Acest 
exemplu a fost urmat în numeroase ţări: în 
1886 guvernul australian creează în Noua Galie 
de Sud «The Royal National Park», în 1894 
se constituie în Noua Zeelandă «Tongario 
National Park» ş.a.m.d. Astăzi, există în întreaga 
lume peste 1200 de parcuri și rezervații naturale 


PNRNIRIR 4444!) 


GEOLOGUL CĂLĂTOR 


«...La fiecare pas întilneşti un izvor de apă 
fierbinte, la fiecare cotitură te afli în fața unui 
vulcan de noroi cald, a unor fumarole și solfatari, 
a zeci de geyseri sau țișnitori de apă fierbinte... 
Impresia ce ţi-o produc aceste locuri este de 
nedescris: zgomotul asurzitor al geyserilor, 
amestecat cu suieratul ascuţit al fumarolelor 
şi cu mirosul de sulf al solfatarilor, adăugat la 
căldura răspîndită de toate aceste emanații și 
la teama de a te scufunda la fiecare pas greșit, 
te fac să crezi că te afli în infern. Sint sigur că 
dacă cei vechi ar fi cunoscut platoul Yellowstone, 
nu în vulcanul Etna, ci aici ar fi aşezat ei gura 
infernului...» 

Încredințindu-și hirtiei aceste amintiri, Gre- 
goriu Ștefănescu retrăia aievea puternicele im- 
presii din zilele călătoriei de 10 000 kilometri 
pe care-o întreprinsese cu şapte ani mai înainte 
pe meleagurile continentului nord-american. 
Se afla în toamna vieții — în curînd avea să săr- 
bătorească împlinirea celui de al șaselea dece- 
niu de la naștere — şi pentru el, venerabilul 
profesor și savant, pasionatul geolog și drumeț, 
momentul îmbrăcase deja aura marilor împli- 
niri. 

Fondator, alături de Grigore Cobălcescu, al 
cercetărilor geologice şi paleontologice din 
România, Gregoriu Ştefănescu este unul din- 
tre cei mai de seamă savanţi și reprezentanți ai 
începuturilor științei româneşti, un adevărat 
deschizător de drumuri. 

În 1866 a întemeiat Muzeul de Științe Natu- 
rale al Universității din București, Academia 
Română îl așază printre membrii ei fondatori 
iar din inițiativa sa ființează, începînd din 1882, 
Biroul geologic în cadrul căruia realizează, 
șase ani mai tirziu, prima hartă geologică a 
României la scară mare. Prestigiului deosebit de 
care s-a bucurat şi peste hotarele patriei, îi 
datorează Gregoriu Ştefănescu alegerea ca mem- 
bru al unor societăți științifice și participarea 
la toate conferințele internaționale de geologie 
din perioada anilor 1878—1910. 


PE URMELE PIEILOR ROȘII 
Pentru întregul grup de geologi şi natura- 


liști europeni, printre care se aflau Gregoriu 
Ştefănescu și Ştefan Sihleanu, Mammoth hot 


înscrise de «Uniunea Internaţională pentru 
Protecţia Naturii și Resurselor sale» în «Lista 
Naţiunilor Unite de Parcuri Naţionale și Rezer- 
vații Analoge» ratificată în 1967 de O.N.U. 
Ele sînt răspindite pe teritoriile a 136 de țări 
de pe toate continentele, printre care și Româ- 
nia, care figurează în amintita listă O.N.U. cu 
16 unități (vezi «România Pitorească nr. 7/1972). 

Adevărate «sanctuare ale naturii», parcurile 
naționale și rezervaţiile naturale sînt astăzi nu 
numai laboratoare de cercetări științifice, dar 
şi singurele locuri de pe Terra, unde conservarea 
naturii este asigurată prin puterea legilor. 

In condiţiile în care omul a devenit conştient 
de uriașa-i răspundere ce-i revine pentru con- 
servarea mediului înconjurător și, ca urmare, 
a început să desfășoare ample acțiuni în colabo- 
rare internațională, aniversarea centenarului 
primului parc național din lume are o semnifica- 
ţie aparte. De altfel, ea este marcată prin convo- 
carea în decorul de fantastic din Yellowstone, 
a celei de a 2-a Conferinţe Mondiale asupra 
Parcurilor Naţionale (18—27 septembrie a.c.). 
Marele interes al problematicei puse în dezba- 
tere este reflectat în anunțarea unei largi 
participări la care vor fi reprezentate peste 
120 de state. 

VĂZUT DE UN CĂLĂTOR 
DE ACUM OPT DECENII 


Springs constituia o adevărată minune, atit de 
neașteptată a fost pentru toți existența unui 
veritabil hotel alpin în inima sălbaticelor me- 
leaguri ale Munţilor Stîncoși. Inaugurîndu-l, că- 
lătorii noştri aveau să afle că acesta adăpostea 
deocamdată administrația și garnizoana de pază 
a uriașei rezervaţii naturale denumită Yellow- 
stone National Park ce era menită să devină în 
viitor o puternică bază turistică. 

— «Această regiune atit de interesantă din 
toate punctele de vedere, precizează călătorul 
român, nu era cunoscută pînă acum douăzeci 
și șapte de ani, decit de Pieile Roşii, locuitorii 
autohtoni ai Americii de Nord, care străbăteau 
aceste locuri pentru a observa frumuseţile 
naturii, a admira fenomenele geologice, pe care 
desigur le atribuiau zeilor și pentru a vina bizonii 
și castorii care mișunau prin acest înalt și izo- 
lat platou, judecînd după numeroasele urme 
ce ei ne-au lăsat». 


DINCOLO DE «POARTA DE AUR» 


Urcînd valea lui Gardiner River, Gregoriu 
Ştefănescu a pătruns într-un defileu îngust, 
gituit de pereții verticali și strălucitori ai 
unor stînci, prin care apele riului se rostogo- 
lesc tumultuos. Infățișarea defileului sub po- 
topul razelor de soare este atit de fascinantă, 
încît a fost numit «Poarta de Aur». Dincolo de 
ea se dezvăluie privirilor priveliști de nedescris, 
în care măreția, fantasticul și grotescul se 
îmbină într-o succesiune de tablouri dantești. 
Geneza lor? Ne-o dezvăluie Gregoriu Ştefă- 
nescu cînd afirmă că «...Nu numai în vechime, 
dar şi astăzi interiorul acestui platou este cen- 
trul unei activități vulcanice fără seamăn». 
lată-l față-n față cu Old Faithful Geyser, adică 
«bătrînul gheizer credincios». E înconjurat de 
un mic lac și o liniște ca de mormiînt. Deodată, 
însă, apa-i limpede pînă atunci se tulbură și 
începe să clocotească. Pămiîntul începe și el să 
tremure, de parcă un uriaș aflat în adîncuri s-a 
trezit din somn. Din mijlocul lacului, acolo 
unde se ridică o movilă împietrită, țișnește spre 


înalturi, evantai de pulbere şi spumă, o coloană 
de apă. La început, parcă mugește, apoi ridică 
zvon de tunet. În citeva minute evantaiul atinge 
o înălțime de optzeci de metri împrăștiind în 
juru-i odată cu pulberea apei, o fierbinte respi- 
raţie. Izbucnirea durează două-trei minute, 
apoi evantaiul dispare ca prin farmec, apa la- 
cului nu mai clocoteşte și pămintul nu mai 
tremură. Liniştea se așterne din nou. Pentru 
geolog, nici izbucnirea «bătrînului gheizer cre- 
dincios», nici tăcerea cu care s-a înconjurat 
după teribila-i manifestare a unei puteri ascunse, 
nu sînt de neînțeles. 

Ajuns pe malul lacului Castorilor, minunatele 
construcții lacustre ale harnicelor mamifere 
rozătoare atit de mult căutate pentru blana 
lor prețioasă trezesc admirația savantului care 
remarcă: 

— Nu este de mirare, ba chiar sînt sigur că 
oamenii preistorici cînd, după ce au părăsit 
peșterile și scorburile arborilor, au vrut să-și 
clădească locuințe, de la castori au |v -t modelele, 
bineînţeles perfecționîndu-le. 

* Lacului Yellowstone nu i-a dat ocol, dar urcîn- 
du-se într-o luntre i-a unduit apele azurii pentru 
a debarca pe o mică insulă unde descoperă citeva 
izvoare fierbinți. Împreună cu Sihleanu pescu- 
ieşte cîțiva pești pe care i-a scufundat apoi în 
apa fierbinte a unui izvor, de unde, după scurt 
timp, i-a scos gata fierți spre hazul şi bucuria 
tuturor. 

Alunecînd pe un povîrniş de stincă, cei doi 
coboară mai departe pe lingă învolburarea de 
ape a rîului Yellowstone. La fiecare pas admiră 
cele mai neverosimile dăltuiri născute din 
multimilenara încleștare cu stîncile, dar poate 
cele mai bizare li se par cele ale unui canion 
cu pereţii înalți de peste trei sute de metri. Ei 
se opresc pe una din crestele peretelui sting, 
de unde li se deschide o privelişte de pixwresc 
şi de bizar. În spate se mai vede încă spectacolul 
feeric al cascadei; jos, la temeliile celor doi 
pereţi ai canionului, rîul șerpuiește spumegind. 
Roase de apă, stîncile lor întruchipează turnuri 
şi ruine de castele, prisme și piramide, tot felul 


STONE PARK 


de plăsmuiri, în alcătuirea şi înfățișarea cărora 
Gregoriu Ștefănescu descoperă că iscusitul lor 
meşter a avut drept ajutoare apele ploilor, aerul 
și nesecatele izvoare fierbinți. 


DUPĂ O SUTĂ DE ANI 


Un paradox al naturii, născut din foc şi 
heață, Parcul Naţional Yellowstone este de 
apt o galerie de tablouri împietrite. Ele îţi 
oferă imagini unice ale naturii, în evoluția sa 
pe un spațiu de timp ce se măsoară în milioane 

de ani. Practic, dăltuirea acestui decor de 
fantastic a început acum 60 de milioane de ani 
cînd vulcanii de aici au erupt în lanț. Opera lor 
a fost însă desăvirşită de ghețarii care au aco- 
perit aceste locuri acum 500 000 de ani. lată, 
pe scurt, geneza primului parc național din 
lume, cel mai mare și totodată cel mai fantastic 
dintre «sanctuarele naturii». El se situează 
astăzi în fruntea celor 287 de «teritorii prote- 
jate de lege» din SUA cu o suprafață totală 
de 10 milioane de hectare și o afluență de vizi- 
tatori de peste o sută de milioane anual. 

National Yellowstone Park constituie astăzi 
una din principalele atracţii turistice ale conti- 
nentului nord-american. Hoteluri turistice și 
campinguri cu diferite grade de confort asi- 
gură turiștilor condiții optime pentru sejururi 
pînă la 14zile. 

«Serviciul parcului naţional» oferă un diver- 
sificat și deosebit de atractiv program din 
care nu lipsesc focurile de tabără, pescuitul de 
păstrăvi, croazierele pe lacurile Yellowstone 
şi Lewis. Turiștii sînt însă obligaţi să respecte 
diferite reguli care, aici, au putere de lege, 
toate în scopul ocrotirii naturii şi respectării 
echilibrului ei firesc. De pildă, este interzisă 
hrănirea sălbăticiunilor, iar circulația autove- 
hiculelor este limitată pe anumite drumuri. 
Şi un amănunt: oamenii în uniforme de culoarea 
frunzei, cu pălării cu boruri largi, cărora li 
se spune «pădurarii parcului», dar care de fapt 
au menirea de îndrumători ai turiștilor, sînt 
angajaţi sezonieri şi în mod obișnuit cadre di- 
dactice şi studenți. 


VAL TEBEICA 


* Fragment din volumul «Români pe șapte 
continente» de Val Tebeica, în curs de apariţie la 
Editura pentru turism. 

Circuitul hidrocentralelor 


O excursie inedită şi interesantă a fost introdusă în acest sezon turistic în pro- 
gramul O.J.T.-ului clujan: circuitul hidrocentralelor. Plecînd de la Cluj, prima oprire 
se va face la barajul de la Tarniţa (1). Prin Oradea, Arad şi Timişoara se ajunge la 
Porţile de Fier (1). Urmează Craiova, Piteşti și Curtea de Argeş şi barajul de pe 
Argeș (II!) continuindu-se drumul prin Bran, Braşov, Gheorghe-Gheorghiu-Dej, 
Bacău, Piatra Neamţ, pînă la Bicaz (1V). Un circuit transilvănean prin Poiana Te- 
iului, Borsec, Toplița, Reghin, Tirgu Mureş, Cluj încheie această excursie. Durata: 
5 zile, transport autocar, prețul 507 lei (transport, cazare), respectiv 613 lei (tran- 
sport, cazare, prînz). 


Invitaţie în Retezat 


Tăul și Turnul Porții. Foto: Ștefan Mihăilescu 
i i Bucureşti 


Ripa Roșie 


Dealul ce străjuiește orașul Sebeș-Alba la nord-est, a fost sculptat de mina măiastră și migă- 
loasă a naturii, care a realizat aici un monument unic în felul său, o îmbinare de cetate medie- 
vală, castel voievodal, palat maur şi catedrală gotică, puternic colorat — Ripa Roșie. 

Pe măsură ce te apropii dinspre Sebeș, după ce ai trecut linia ferată Vinț-Sibiu, apoi «drumul 
lui Traian» și firul văii Secașului, proporţiile gigantice ale scenei naturale ți se înfățișează și 
cresc în toată grandoarea și bizareria lor. Apar turnuri, terase, coloane, piramide, ogive, orna- 
mentaţii dantelate, tuburi de orgă, creneluri, înmănunchind parcă pe un spațiu redus, istoria 
vastă a arhitecturii, cu fragmente de stil ionic, etrusc, gotic, bizantin, oriental, care impresio- 
nează nu numai ochii privitorului ci și imaginaţia sa. 

Acest colț rar şi pitoresc de natură, asemuit de profesorul Al. Borza cu Piramidele de pă- 
mînt de la Bolzano în Munţii Alpi, a fost cîndva — în terțiar — un fund de mare; din erele vechi 
glaciare, apoi calde şi uscate, s-au păstrat plante rare, care nu se mai întîlnesc în altă parte în 
aceeași varietate de conviețuire, cum ar fi feriga rară (Asplenium adiatum nigrum), stejarul 
pufos (Quercus Pubescens), jaleșul (Salvia nutans) şi altele. 


Dr. RADU CĂRPINIȘIANU 
Sebeș-Alba 


Cunoaşteţi Uzlina? 


Se ştie despre Delta Dunării, în general, că este o împărăție a apelor, a păsărilor, o grădină 
cu vegetație luxuriantă, un loc unde peisajul e încîntător, mirific, odihnitor, unic în Europa. 
Şi mai «știu» unii că Delta înseamnă ţînțari, roiuri agresive de ţinţari care te atacă, te chinuie, 
te copleșesc, îți fac viața un coșmar. 

Să renunțăm la ideile preconcepute, să nu ocolim din acest motiv Delta, şi să facem un popas, 
printre altele, la Uzlina. 

Ajungem aici cu vaporul, pornind din Tulcea în jurul orei 13, după circa două ceasuri şi ju- 
mătate de plăcută călătorie pe braţul Sfintu Gheorghe. 

Situată aproximativ la jumătatea distanței dintre «poarta» Deltei și mila 0, Uzlina este o 
minusculă așezare de pescari, fără magazine, poştă, cinematograf și lumină electrică. Totuși 
vaporașul acostează în micul port al cherhanalei și nu rămîne în mijlocul apei de unde pasagerii 
trebuie să vină la mal cu lotcile — cum se întîmplă în localități mai acătării! 

Născută parcă pentru a fi loc de odihnă, ideală așezare pentru pescarii amatori (scutiți de 
nevoia să mai alerge kilometri întregi după oglinda de apă unde pot arunca undița cu folos), 
Uzlina este totodată convenabil punct de plecare în excursii mai apropiate ori mai îndepărtate. 
Pe malul opus, la patru kilometri în aval se află campingul de la Murighiol unde, pe o încîntă- 
toare terasă, vă puteți răcori cu o bere la gheață; spre est, trebuie musai să vizitaţi localitatea 
Sfintu Gheorghe, așezare de pescari specifică şi unică în felul ei, cu o imensă plajă la mare; puteți 
face plajă, de altfel, şi aici, pe malul Dunării ori al ghiolurilor Uzlina și Isacova, sau puteți aluneca 
cu lotca prin pădurea de stuf cu «poieni» smălțate cu nuferi, în mijlocul uriașului popor al înari- 
patelor. 

Să nu vă sperie ţințarii și nici presupusa lipsă a hranei. Localnicii vă pot oferi cazare și masă 
la prețuri convenabile; dacă socotiți necesar, adăugați la acestea proviziile pe care le puteți 
face la Tulcea (piine sau mălai, ulei, zahăr, cafea, apă minerală). Ulterior, la Murighiol, se poate 
împrospăta, la nevoie, stocul... 


prof. G. DAMASCHIN 
București 

PURISTUL DISPUI 


SEPTEMBRIE 
x ALTE MANIFESTĂRI: 

TIRGURI: e 3 — «Rapsodia Trişcașilor» — Leşul Ilvei (jud. 
. 5, 12, 19 și 26 — Negrești (jud. Satu Mare); Bistriţa-Năsăud); 

e 1-10 — Ciochina (jud. lalomiţa); e 6 — «Sărbătoarea muntelui Ceahlău» — din 
- 3, 10, 17 și 24— Deta (jud. Timiș); comuna Ceahlău (jud. Suceava) se pornește spre 
- 8-10 — Țăndărei (jud. lalomiţa); stinca Dochia, pe virful Toaca; 

. ? — Vişeul de Sus (jud. Maramureș) e îi — «Serbare cimpenească» — Valea Pietrii, 
e îi — Albac (jud. Hunedoara); lingă comuna Chijic (jud. Bihor); 

. 14 — Stolnici (jud. Argeș); e 15 — Începe vinătoarea de egrete, cocori, 
e 2, 9, 16, 23, 30 — Bălăușeri (jud. Mureș); bitlani și ierunci; se incheie sezonul de pescuit al 
e 17 — «Tirgul cepelor și al fetelor» — Asuaju de păstrăvilor indigeni; 

Sus (jud. Maramureș); e 17 — «Festivalul Cetăţilor» — Făgăraș 

e 29 — Podul Iloaiei (jud. lași). e 17 — «Festival muzical» — Satu Mare 


Virstele Galaţiului 


Aşezare străveche, cu rădăcinile pierdute în istorie, «satul lui Gălați» (pe la 1400) devine în 
1836 «porto franco», in 1944 — ruină, iar astăzi una dintre cele mai frumoase urbe ale ţării. Nu- 
meroase monumente îl recomandă atenţiei turiştilor, printre care și biserica «Precista», construcţie 
de pe vremea lui Ștefan cel Mare, fortificată de Vasile Lupu (1646), în vecinătatea căreia se inalță 
acum arhitectura noii tinereţi a orașului. În foto: biserica «Precista» şi hotel «Turist». 


Meleaguri 
strămoșești 


Loc de întilnire al lui Horia cu iobagii pe 
care-i reprezenta, ale căror drepturi le-a susți- 
nut în fața «curții» din Viena în cele patru 
călătorii pe care le-a întreprins (rupind 34 de 
perechi de opinci!), «gorunul lui Horia» din 
Țebea adăpostește sub coroana lui multisecu- 
lară și locul unde «Craiul Munţilor» a fost în- 
mormiîntat, în urmă cu 100 de ani, în prezenţa 
a zece mii de oameni din toată Țara Zarandului 
şi împrejurimi, tovarăși de arme şi oameni 
care l-au iubit pe cel ce fusese Avram lancu, 
eroul din zbuciumata epocă pașoptistă. 

Un gorun mai tînăr, «al lui lancu», şi un 
altul plantat în 1966 de delegația de partid și 
de stat condusă de tovarășul Nicolae Ceaușescu 
adaugă noi valori acestui loc istoric, unde, în 
al patrulea deceniu al veacului nostru, Dr. Petru 
Groza a hotărît crearea Frontului Plugarilor. 


ION COȚOI 
Bonţeşști-Arad 


Valea Siretului 


Spre vărsare, Dunărea primeşte cei mai de seamă afluenți ai săi de pe teritoriul românesc; 
printre ei şi Siretul, la loc de frunte cu bazinul său hidrografic de peste 42 000 kilometri 
pătrați și un volum de circa 190 metri cubi/secundă. Străveche cale comercială, lunca riu- 
lui — lată pe alocuri de patru kilometri, iar de la Focşani, peste 20 de kilometri — este tot- 
odată importantă arteră turistică, ale cărei frumuseți au rămas inimitabil inscrise în lite- 
ratură de Alecsandri și Sadoveanu. 

Dincolo de parfumul de epocă şi vestigiile tirgurilor de altădată, Pașcanii şi Romanul, 
Bacăul, Adjudul şi Galaţii dau străvechiului pămint pe care se află, nota de vivacitate şi 
nobleţe cucerită în anii socialismului; din sărmane urbe prăfuite, mari centre industriale 
și social-politice — acesta este drumul parcurs şi de așezările de pe apa Siretului, laolaltă 
cu țara. 

Şi să mai amintim că spre magistrala Siretului coboară drumurile de pe văile Sucevei, 
Moldovei şi Bistriţei, Trotușului, Putnei și Buzăului, tot atitea zone turistice cu specificul 
şi bogăţiile lor de neintilnit în alt colț de țară. 

Desigur, nu am pretenţia să fi spus lucruri necunoscute. Am voit doar să vă reamintesc 
de bătrina vale a Siretului și vecinătățile sale, în speranţa că mult mai multe veţi afla dumnea- 
voastră călătorindu-vă pe aceste meleaguri. 


Prof. univ. |. GUGIUMAN 
lasi 


Pietrele Doamnei 


La 1650 de metri altitudine, atingind 70 de metri înălțime, două «clipe» de calcar atrag 
inevitabil atenţia turiştilor ce urcă pe Rarău. Rezervaţie geologică, monumente ale naturii 
şi ale... legendelor, «Pietrele Doamnei». sint şi locul de unde merită să admiri nemărginita 
privelişte montană. „e - 

VITRINA INVERSA 


Scrisoare deschisă directorului Oficiului judeţean de turism Gorj 


Stimate 


tovarăşe 


director 


Au apărut semne că putem vorbi de-acum de o a 
doua etapă in dezvoltarea turismului nostru, una 
calitativă, sper că sinteţi de acord. Această scri- 
soare așteaptă, de altfel, opiniile dumneavoastră în 
temă. 

Curios cum numai exemplele proaste bat la ochi; 
cele bune sint luate ca normale — punct sănătos de 
vedere, zicem noi. Am folosi, pentru cele de mai jos, 
termenul de «poluare vizuală», ca să putem invoca 
— întocmai ca la celelalte poluări, legile restabilirii 
firescului. 

incepem ilustrarea temei scrisorii noastre cu această 
poză a casei natale a lui Brâncuși, din satul Hobiţa, 
lingă Tg. Jiu (foto 1). Se ştie că vin oameni de la mari 
depărtări, adeseori de peste hotare, ca la un templu 


şi un izvor al cunoaşterii. Şi e trist să găsească alături, 
poluind văzul, un stilp de beton al liniei electrice, 
ca o impietate adusă subtilului stilist, marelui șle- 
fuitor al amănuntului și al efectului de ansamblu 
care a fost Brâncuşi. 

Publicăm, apoi, aceste două ilustrate din Tg. Jiu, 
intrucit- situația se complică aici cu o citime- gravă 
de incompetență, care lezează prestigiul cultural al 
țării. Dar să le privim intii: 


Masa tăcerii, ingrădită (foto 2). 

Coşuri de gunoi incluse in aliniamentul aleii celor 
12 scaune (foto 3). 

Copaci lăsaţi să ascundă, de la o oarecare distanță, 
Poarta sărutului. 


e Şoseaua Vișeu-Borșa-Pasul Prislop mai are încă multe porțiuni neasfaltate, lucrările 
începute cu ani în urmă înaintează ca melcul. La fel se întîmplă pe tronsoanele Baia Mare- 


Izvoare și Șuior-Mogoșa. 


e Au existat în Sighet două hoteluri. Unul dintre ele, cel de lîngă restaurantul «Gră- 


dina morii», a fost transformat în spital 


pentru copii. Acum se încearcă readucerea 


clădirii la vechea ei destinaţie, dar tot cu încetinitorul. 
e Micului hotel din Vișeu îi lipsește cu desăvirșire apa, chiar și cea de băut. Oare a 


secat Vișeul? 


e Se tot discută despre amenajarea unor sate turistice maramureșene. S-a stabilit 
și care vor fi unele dintre ele: leud, Bogdan Vodă, Săpința. Sintem asiguraţi că ne vom 


putea petrece vacanţele acolo... la anul. 


e Nu sînt hărţi și pliante cu traseele montane din masivele maramureșene. 

e La cabana Puzdrele a fost pus un afiș îmbietor: «Servim doar hrană rece»... 

e UJECOM Maramureș, prin consilierul său Ștefan Kosma, a început să îndrume de 
așa manieră activitatea meșterilor populari (vezi ceramiștii din Săcel, în special) încît, 
peste cîțiva ani, sînt toate șansele ca tradiţia artei noastre populare să se conjuge numai la 


trecut! 


e Se caută tot felul de motive pentru amînarea amenajării și deschiderii Casei me- 
moriale «Gheorghe Pop de Băseşti», în comuna memorandistului. 


SUGRA 


Dacă Brâncuși și-a lăsat operele printre oameni, 
pentru oameni, cine i le contestă astfel? Acest atentat 
la puritatea ideii operelor lui Brâncuşi întunecă nu 
numai prestigiul cultural al Tg. Jiului. 

Avem deci de-a face cu o clară lipsă de coordonare 
in amenajarea obiectivelor turistice. Din fericire 
pentru noi toți, situația nu e iremediabilă: cablurile 
pot fi puse în pămint, coșurile de gunoi mutate etc. 
Am vrut doar să atragem atenția asupra unor greșeli 
naive, dar țipătoare, destul de ușor de prevenit, de 
altfel. Și dacă am adresat această scrisoare dumnea- 
voastră, stimate tovarășe director, a fost pentru 
calitatea de prim-beneficiar al obiectivelor turistice, 
pe care o aveți. 


P. NICOLAE 


Vom mai publica asemenea 
scrisori, dorite și nedorite de 
forurile locale care dirigu- 
iesc turismul. 


(Recent, o turistă supraincărcată de cumpărături, m-a rugat pe mine, s-o ajut să expedieze două păpuşi în cutii de carton, prin poştă). 


Premiul revistei 
pentru 
organizarea 
ştiinţifică 


a producției: 


OFICIULUI P.T.T.R. 
nr. 4 

1. La oficiul PTTR nr. 45 

— Cutiile astea au pereți subțiri, 
n-aveţi dumneavoastră un ambalaj 
potrivit? 

— Avem, poftiți ! a scos funcționa- 
rul o cutie de carton gros. 

— Dar e mică... 

— E stas. Oricum, atunci cînd se 
învelește toată cutia în pinză, nu se 
mai cunoaște. 

— Poftim, înveliţi-o. 

— A, nu, dumneavoastră înveliți-o! 

— Aveţi pinză? 

— Nu. Eventual mergeţi la croito- 
ria din colț. 

2. La croitoria din colţ 

(«Avintul  îmbrăcăminții», 
trul nr. 6) 

— Puteţi să-mi înveliți cutia asta 
în pinză? 


Cen- 


— Putem. Aveţi pînză? 

— N-am 

— Mergeţi alături la magazinul 
de textile. 

3. La magazinul de textile 

(OCL Textila 2, unitatea nr. 25) 

— Păi... să vă dau 90 de centi- 
metri: 6,20 lei 

4. Inapoi la croitor 

— Cartonul ăsta trebuie ajustat. 
Aș vrea să-l tai, să-l potrivesc un pic. 

— Cu ce să-l tăiaţi? 

— Cu foarfeca asta mare...? 

— Nu se poate! Mergeţi la cizmă 
ria de alături, să vă dea un cuţit. 

5. La cizmăria nr. 32 

— Da' de ce nu mergeţi dumnea- 
voastră la «Alimentara», vizavi, să 
vă alegeți o cutie goală potrivită? 

— Nu, nu, dați-mi un cuțit și gata. 


6. larăși la croitorie 
(între timp, se aglomerase) 

— Lăsați aici pinza și cutiile, vă 
facem un bon și veniți deseară la 
ora 7. 

— Dar se poate face pe loc, e 
puțin de lucru! 

— Nu mai pot. Încercați în altă 
parte. 

7. În altă parte: croitoria Truţă 
Simion, aut. nr. 410/964 

(pe strada laterală, Aristide Deme- 
triad) 

— Bine, daţi, vă fac..., a zis, cu 
oarecare silă, di. Truță. 

A luat lucrurile, a făcut. Pe urmă a 
cerut 5 lei. 


P. LEMNARU 


TRA SEE MAI PUŢIN CUNOSCUTE IN MUNȚII FAGARASULUI 


Virful Boiul și căldările Cureluşei şi Scării 


Foto: ŞT. FĂLCOVEANU 


lezerul Călţun 


Foto: VALERIU DOBRESCU 


|. Versantul sudic 


Numai la o primă apreciere, versantul sudic a! 
munţilor Făgărașului pare mai uniform și mai li- 
niștit structurat decit cel nordic. Foarte curînd 
insă, pe măsură ce ni-l apropiem, observăm că 
marile creste şi vâi ce-l compun adăpostesc o 
nebânuită bogăție de detalii. Restringind și de 
această dată totul la citeva principale forme de 
relief, vom încerca să redăm — în exemplul in- 
suficient al cîtorva trasee — marile tipuri de peisaj 
ce determină întreaga puternică și complexă per- 
sonalitate a acestui versant. 


Traseul |. Creastă sudică centrală 
CULMEA MOLDOVEANU-SCĂRIȘOARA 
Timp necesar, ziua |: cabana Podragu — vf. Mol- 
doveanu, 21/:—3:1/ ore. 
Vf. Moldoveanu — vf. Scă- 
rişoara Mare, cca 2 ore. 
Vf. Scărișoara — vf. Ma- 
lița, cca 3 ore. Vf. Ma- 
liţa — stinele Basa-Lespezi, 
11/22", ore. 

Ziua a |l-a: stinele Basa-Lespezi — po- 
iana Clăbucetului, cca 2 
ore. Poiana Clăbucetului — 
parchet ledul, 2-3 ore. 

Nemarcat; neindicat pe timp fără vizibilitate. 
Dintre cele șapte mari creste sudice făgărășene, 
perechea de culmi Picuiata-Scărișoara (a patra şi 
a cincea considerate. de la vest spre est), sînt pri- 
mele complet accesibile în zona sudurii lor comune 
cu creasta principală. Primele trei dinspre vest 
sînt, fie inaccesibile direct (vf. Boiul din culmea 
Mizgavului; vf. Lespezi din culmea Podeanului), 
fie necesitind o anumită obișnuință a stincii (Colţul 
Budei din culmea Riîiosului). Cu totul opuse aces- 
tora, ultimele două către est (Mușetescu-Căpățina 
şi Mezea-Otic-Roșul), sînt vechi căi de circulație 
pastorală — ultima dintre ele fiind marcată turistic. 
Vom parcurge în cele ce urmează culmea Scări- 
şoara care, o dată despărțită de Picuiata, devine 
cumpănă de ape între Riul Doamnei şi valea Vil- 
sanului — singura mare vale a versantului sudic ce 
nu atinge creasta principală. Ea cuprinde, pe 
parcursul ei de aproape 30 km, cel mai înalt virf 
al ţării — Moldoveanu, 2543 m, precum și unul 
din foarte puţinele virfuri pe care numai cîţiva 
metri le separă de bariera celor 2500 m: Scări- 
șoara Mare, 2495 m. Neputind păstra în descrierea 
de faţă — datorită dimensiunilor cu totul ieșite 
din comun ale traseului — o redactare obişnuită, 
ne vom restringe de această dată la simpla men- 


ţionare în lungul parcursului, a principalelor puncte 
caracteristice din teren. 

Colţul (Boldul) Viştei Mari, 2527 m — unul din 
rarele virfuri ale crestei principale pe care marcajul, 
fără putintă de ocolire, le urcă pină pe crester. 
Punct de desprindere al traseului nostru care, 
de-a lungul cunoscutului acoperiș pină în vf. Mo'- 
doveanu, este marcat cu punct roșu. 

Vf. Moldoveanu, 2543 m. Desprindere spre sud- 
vest a marcajului triunghi roșu, spre valea Buda 
și Cumpăna. Vedere aproape verticală în stînga, 
spre căldarea lacului triunghiular («în trei coarne») 
al Văii Rele. 

Coborire a crestei, întii spre sud-est pină în 
vf. Roșu (cu muchie secundară spre est), apoi spre 
sud pînă în Curmătura Galbenei. În stinga se des- 
chide, accesibilă, Căldărușa Galbenei — cu abrup- 
turile înviorate de culoarea în tonuri calde a cal- 
carelor. Din dreapta, dinspre albele abrupturi in- 
ferioare ale Izvorului Moldoveanului (din acest loc 
prea putin vizibile). urcă poteca Plaiului Mare, 
adinc săpată în serpentine și continuind de aici 
spre sud, în lungul crestei pe care o urmăm mai 
departe. Pe virful Roşu, mic tumul de pietre 
(cairn). 

Vf. Galbena, 2415 m; creasta continuă ierboasă 
pină în șaua următoare. Curiînd, dintr-un punct 
oarecare, în plină porțiune urcătoare a crestei, — 
ramificaţie către dreapta (şi puțin înapoi!) a ma- 
relui braț spre Picuiata. Pină aici, mici şei (zonă 
a numeroase accese în jos spre stinga) și deschi- 
deri de hornuri spre Căldarea Mare a Galbenei, 
cu privelişte deosebită spre Lacul Mare și cele- 
lalte două, mai jos situate. 

Urcuș pe creasta mai înclinată la început, dar 
care curind se domolește într-o spinare imensă, 
cu fețele de vest foarte rotunjite. Poteca, ocolind 
virful triplu al Scărișoarei Mari (2495 m, centru), 
va rămîne foarte mult timp de acum înainte pe 
latura dreaptă a crestei. Din virf către est, puter- 
nic şi accesibil braţ (Pojarna/Nisipuri) — cu impor- 
tantă şa de contact între doi foști ghețari ce înain- 
tau în direcţii opuse, în sălbaticul ţinut al Zbu- 
ciumatului și Pojernei. 

Șa mai adincă și grupul, tot de trei virfuri, al 
Scărişoarei Mici. Spre dreapta și în josul potecii, 
mici căldări laterale cu albia curios răsucită în 
sensul scurgerii. Spre vest, lacul Vilsanului — în 
căldarea superioară a văii cu același nume. Dincolo 
de aceasta, în abruptul brăzdat al Picuiatei, grupuri 
etajate de căldări completează pe cele ale versan- 
tului pe care ne aflăm — în cea mai amplă simetrie 
glaciară din întregul masiv. 

Coboriș accentuat într-o nouă căldare supe- 
rioară, mică, cu lac temporar și întinse suprafeţe 
acoperite cu muşchi. Bruscă și surprinzătoare 
înăsprire a peisajului. Pe stinga căldării, abrupt 


frumos cu trene de grohotiș la bază. După o strungă 
în V, urmează un viri ascuţit, dublat — după o 
mică șa înaltă — de un al doilea, rotunjit. Ambele 
vîrfuri poartă cite un cairn. Pentru prima oară 
mai clar, se zăresc spre sud, pe coastele văii Vil- 
sanului, — păduri. 

Traversare îndelungată a numeroase picioare 
laterale ce despart mici căldări tributare văii Vil- 
sanului. În stînga, rămine ultimul dintre virfurile 
Scărișoarei Mici. 

Coboriș aproape continuu și mereu lin, pe fețe 
de iarbă (presărate adesea cu magnifice blocuri de 
silex alb) pină într-o imensă și netedă șa ierboasă. 
La stinga, est, căldare cu pinze stagnante de apă. 
La vest, către valea Vilsanului, o ultimă căldare 
ierboasă. De la Scărisoara Mare începînd, toate 
câldările versantului sting, aproape de loc vizibile 
pentru noi, aparţin văii Pojernei — ele eșalonin- 
du-se pină aici, după cum urmează: Căldarea Mieilor 
şi Măcrișului (cele mai înalte, sălbatice și aride), a 
Hăţașului și a Hotarului (Mică și Mare: cea în 
dreptul căreia ne aflăm. 

Şa, şi mai largă decit precedenta! Imediat în 
față, vf. Malița — platou rotuniit (ultimul depășind 
2200 m) din care, puţin mai departe și mai jos, se 
desprinde spre sud-vest importantul braţ al Preo- 
teselor și Plăişorului. În dreptul lui, spre stinga, 
ultimul început de vale glaciară, deosebit de stin- 
coasă și cu pilcuri de jnepeni: Jipuroasa (de la 
«jip»: iep, jneapăn). Între cele două mari ramifi- 
caţii de creste, uriașă față ierboasă, aproape plană 
şi cu porțiuni băltite. Poteca ocolește virful-nod 
prin est, revenind spre sud o dată cu o foarte mare 
pierdere de înălțime a crestei. 

Urmează un etaj clar denivelat față de cel pre- 
cedent, la înălțimea aproape uniformă de 
1800—2000 m. Poteca mai tot timpul prin stinga 
(est). 

Şa ceva mai adincă și, pentru prima oară «sim- 
ţim» pădurea aproape. Spre stinga şi înapoi, 
poteci de coastă, în arc, spre Curmătura Maliţei. 
Stînă pe coastele stîngi — adăpost recomandat 
la capătul primei zile de mers. Din jos, mo- 
lizii înaintează spre creastă risipiţi parcă «în tră- 
gători». În general, pădurea se termină cu brazi 
absolut verticali pe pantă, înalți şi cu coroana în- 
treagă. Mulți au partea de jos a trunchiului liberă. 

Virf dublu (Basa — picior estic; Zănoguţa — 
picior vestic). 

Şa foarte adincă și în care poteca pătrunde 
printr-o frumoasă concavitate deschisă spre est. 
Izvoare. Mănunchiuri paralele de poteci, uneori 
adincite pină la o jumătate de metru. 

Virf şi nouă șa, asemănătoare cu precedenta. 
Izvoare şi primii molizi care întretaie şi depășesc 
în susul coastei, poteca. 

Vf. Lespezi, 1875 m. Picior mare spre vest si 


sud (Dobroneagul), cu două bordeie la marginea 
golului. Pe coastele din stinga noastră, stină. 
Cădere neașteptat de bruscă a crestei în şaua 
adincă unde pătrunde definitiv, în pădurea de 
conifere. 

Numeroase urcușuri și coborișuri pe creasta a 
cărei linie de cumpănă o urmăm aproape neintre- 
rupt. Poieni; refugiu de lemn. 

Coboriș accentuat (serpentine) în șaua relativ 
joasă a Clăbucetului; poiană largă mărginită de 
draperii frumoase de molid în care, izolat, apar 
primii fagi. Stinga-jos, stină. . 

Din nou, zonă prelungă de mici viriuri şi șei. 
Făget. 

Plantaţie de puieţi de molid (dreapta); inscrip- 
ție cu indicația: «Gura Dobroneagului — 3 km» 
(către dreapta). 

Nou mic virf și apoi un umăr cu indicator spre 
stinga: «Plaiul Frunzei». Coboriș scurt spre par- 
chetul forestier ledul, apoi pe șosea spre valea 
Cernatului, Riul Doamnei și satul Lunci (Bahna 
Rusului). În continuarea crestei, din nou peste un 
virf, coboriș îndelungat pe poteci cu dese rami- 
ficaţii, spre Satul Nucșoara. 


Traseul 2. Creastă sudică marginală 
GRUPUL ZĂNOAGA - COȚI 


Timp necesar: cabana Suru — şaua Apa Cumpănită, 
cca 3 ore. 
$aua Apa Cumpănită — $aua Măgurei, 
4-5 ore. 
Şaua Măgurei — satul Grebleşti, 4-5 ore. 
Nemarcat, capătul superior al traseului greu de 
identificat pe timp fără vizibilitate. 


Despărțite de culmile vecine prin văi adinci iar 
între ele prin valea înaltă a Satului (care mai mult 
le unește decit le separă), perechea geamănă a 
munţilor Zănoaga şi Coţi, aproape izolate în col- 
ţul de sud-vest al masivului, constituie un fel de 
mică lume aparte. Desprinse din creasta principală 
din virfuri ce depășesc numai cu puţin 1800 m, 
cele două culmi pierd repede înălțime — coborind 
pină sub 1600 m prin povirnişuri atit de scurte 
şi înclinate, încit aceste porţiuni aduc mai mult a 
versant abrupt decit a început de creastă. Și în 
continuare, configuraţia celor două coame rămîne 
asemănătoare, cu jocuri reduse pe înălțime, cu 
zonele lor superioare îmbrăcate în păduri com- 
pacte, iar, în cele joase, cu poieni şi buchete de 
arbori într-o înlănțuire atit de caracteristică, înci: 
expresia de: «grădinile acelea» — rostită de |c- 
calnici atunci cînd ni le arată cu mina întinsă — 
apare deplin justificată... 


Arh. DAN OPRESCU 

O ultimă trăsătură comună — datorată de data 
aceasta omului — este materializată în cele două 
drumuri grănicerești ce urcă pină departe, sus, 
în creasta principală. Numai călcind pe aceste 
poteci atit de greu lucrate, asemănătoare între 
ele ca şi munții pe care sint așternute, tăiate larg 
şi adinc, — vom putea resimţi ceva din amintire: 
zilelor, grele de istorie, din toamna zbuciumată 
a anului 1916... 

a E dam. traseului — numai pentru muntele 

Î. 

Aşezarea parcă adăpostită între vecinele ei mai 
înalte, absența aproape totală a stincii, caracterul 
apropiat și ocrotitor al vegetației precum şi impre- 
sia de confort moral transmisă de poteca largă și 
neîntreruptă, — toate imprimă culmii Coţilor un 
aer neobișnuit de cald și familiar. De-a lungul în- 
tregii sale desfășurări, această creastă este însoțită 
pe partea dinspre vest de valea Satului (sau « —a 
Caselor»), iar pe partea opusă (stinga, est), de 
adincul bazin al riului Boia. Între aceste două văi, 
există o deosebire. Dacă pe dreapta, valea de tip 
suspendat a Satului, curgind sărăcăcios pe un pat 
foarte înalt, constituie spre muchia Zănoagei o 
graniţă destul de puţin categorică, — în partea 
opusă, albia sălbatică a Boii Mici — toată numai 
stincă şi apă — reprezintă o separație netă spre 
creasta sensibil mai înaltă, a Olanului. Reflex al 
altitudinii generale scăzute, golul alpin al munte- 
lui Coţi ocupă numai o suprafață infimă — în veci- 
nătatea crestei principale — după care, pădurile 
se instalează pe tot restul culmii, lăsind doar în 
partea ei terminală întinse pășuni și fineţe joase. 

Intrarea recomandată în traseu este în creasta 
principală (şaua Apa Cumpănită) — unde răzbate 
şi se termină drumul grăniceresc ce urcă dinspre 
Greblești și pe care, în descrierea de faţă, îl vom 
urma în sens invers. Căutind din șa spre stinga 
(aproximativ sud-vest) și fără să coborim aproape 
deloc, vom găsi foarte curind inceputul potecii pe 
coastele năpădite de ienuperi ale muntelui. Co- 
voarele lor compacte de un verde aprins și pilcuri 
răzlețe de molizi de limită cu coroanele mutilate 
de vint, însoțesc aleea netedă și odihnitoare ce 
încinge coasta orizontal, ieșind curind în culmea 
Coţilor — desprinsă din virful Tătarul ce a rămas 
la rîndul lui în creasta principală, undeva în dreapta 
ș! mult deasupra noastră. Mult sub noi, în stinga, 
panta brăzdată de poteci paralele coboară verti- 
ginos pină la stina așezată în marginea pădurii. 
Către vest, privirea ne este atrasă de curmătura 
adincă (dar în același timp înaltă) a Zănoagei și de 
serpentinele potecii săpate în josul ei; în partea 
opusă, căldările inalte ale văii Boia Mică, creasta 
în trepte a Cocoriciului și flancurile masive ale 
Ciortei (în fund) și ale Olanului (mai aproape și 
în dreapta), — închid întregul orizont. 

De aici incepind, nu vom mai părăsi creasta 

pină departe, jos, în satele văii Oltului. Coborind 
în serpentine culmea largă și încă înclinată, pătrun- 
dem în pădurea — tînără şi rară încă — de molid. 
Puțin din urma noastră se desprinde, spre dreapta, 
un mic picior ale cărui pante se înclină treptat 
spre firul văii, creînd un mic ţinut a cărui frumu- 
seţe cheamă involuntar imaginea unei case pe 
care, instinctiv, am dori-o așezată acolo. De fapt, 
nu greșim prea mult. Chiar pe malul apei, într-un 
colț de izvoare, brazi și poieni, se găsește Stina 
Cheii și, imediat sub ea, ascunsă în cutele văii, se 
înalță o baracă nelocuită. invizibile de aici, ele 
apar ca un dar neașteptat privirii noastre numai 
din partea opusă, prin ferestrele rariștilor de mo- 
lid ale potecii înalte de pe 

Atit vara — cit mai ales iarna — acest loc pare 
creat parcă pentru a fi cadru unui adăpost ome- 
nesc permanent. Este greu de redat în cuvinte ce 
anume determină această atmosferă neobișnuită, 
ce nu ţine de nimic în mod special și care nu este 
decit rezultanta firească a obișnuitelor elemente 
aflate în compunerea oricărui peisaj de munte: 
pante — a căror înclinaţie crește pe măsură ce 

se arcuiesc aplecindu-se spre firul văii; adunarea 
de piraie în evantai convergent; izolarea spațială 
datorită culmilor din jur; albia înaltă a piriului — 
aproape cit creasta pe care ne aflăm; pilcurile de 
molizi — mici conuri perfecte care, dedesubtul 
nostru, își alungesc umbrele pe pantă ca într-o 
fotografie de machete; în sfirșit, drumul pe care 
îl bănuim că traversează apa tocmai acolo jos, — 
toate contribuie pentru a imprima acestui loc o 
individualitate neobișnuit de clar definită. Și poate, 
dincolo de toate acestea, se adaugă liniştea și sen- 
timentul de singurătate... A 

În continuare, în coboriș continuu peste mici 
virfuri și şei, prin pădurea — aici înaltă și bătrină — 
ieşim într-o șa_cu largi tăieturi în josul coastei, 
spre dreapta. În acest punct se desprinde din 
poteca noastră, tot spre dreapta şi înapoi, o impor- 
tantă ramificaţie ce intră costiș în valea Satului, 
urcind apoi ușor pină la Stina Cheii şi, mai departe, 
spre Zănoaga. Foarte curind ieşim din nou în 
creastă într-o șa înaltă (poiană), între cele două 
virfuri gemene ale Coţilor (1511 m, cel sudic). 
Privind de aici în continuarea crestei, distingem 

cum apar mai jos, după piramidele ordonate ale 


molizilor, primele coroane ale pădurii de fag. Tre- 
cind de mai multe ori de pe o parte pe alta, poteca 
noastră coboară — desenind o serpentină elegantă 
— pină în dreptul unei pepiniere cu gard viu de 
molizi, apoi străbate o poieniţă cu colți întunecaţi 
” de stincă (stinga, sus) și, prin patul gros de frunze 
ce se adună de la an la an, însoțește pentru un timp, 
în lung, împrejmuirea unei largi exploatări spre 
stinga. În jos, în spatele frumoasei liziere de meste- 
ceni ce mărginește partea inferioară a poienii, se 
poate distinge în citeva locuri, printre arbori, 
firul spumegind al văii Boia Mică. impresionantă 
vedere dincolo de vale, spre culmile ce coboară 
în salturi din creasta principală (Cocoriciul, Mi- 
clăuşul), spre căldările superioare ale Boii Mici și, 
spre zidul — mereu înalt — al Olanului, cu grupul 
de stine şi saivanul de la marginea pădurii. 

Pe creasta care înregistrează în acest sector o 
importantă pierdere de altitudine (de la 1400 la 
1200 m), coborim mult și foarte înclinat ieșind, 
după ce am trecut printr-o frumoasă poartă de 
stînci (în apropiere, doi fagi «siamezi» — foarte 

TRASEELE: 


decorativi), într-un nou luminiș. De aici în jos, 
pe ambii versanţi, pante repezi și foarte frumoase. 
Coborim iarăși destul de mult pe feţele libere 
din stinga — în josul coastei, pinteni cu poieni în 
pantă și adăposturi (colibă și comarnic mare) — 
sosim într-o șeuţă ce reprezintă, pină mult din- 
colo de virful Măgurei ce apare în fața noastră, 
cel mai coborit punct al întregei creste: cca 1065 m. 
După următorul mic viri ascuţit, ieşim în larga 
şa a Măgurei, puţin mai înaltă ca precedenta 
şi care marchează o sensibilă schimbare de peisaj. 
Locurile, blinde și odihnitoare, pierd caracterele 
muntelui înalt și, putem spune că — pentru prima 
oară de la începutul drumului — simţim oamenii 
în apropiere. Țarcuri şi stoguri de fin răsar în 
dese locuri şi, printre buchetele rare de arbori, 
apar acum și alte esențe (păducel, arțari). Sporadic, 
spre dreapta, brazi (Abies) izolaţi. Spre vest, 
pesre șanţu! nu prea adinc însă abrupt al văii Sa- 
tului, se ridică — încă impresionantă — Zănoaga, 
cu cea de a doua și cea mai adincă curmătură a ei. 
Spre est și sud, dincolo de Olanul care — în sfir- 
şit — pătrunde și se pierde în pădure, apar, în 
planul următor, înălțimile marelui interfluviu Boia- 


A opioine 

n continuare, poteca ocolește Măgura prin 
stinga, traversează un izvor sărac — primul în- 
tilnit pe traseu — (numeroase inflorescențe argin- 
tii, toamna, ale scaiului Carlina acaulis), iese pe 
marele braț ce coboară spre confluența văilor 
Boia după care, mulindu-se în continuare pe re- 
lieful terenului, tinde să se reapropie de creasta 
ce a păstrat aceeași direcție generală sud-vest. 
Dedesubtul potecii, numeroase variante paralele 
coboară — unele foarte mult — la locuri de pășu- 
nat sau fineaţă. Traversînd o serie de vilcele (pri- 
mul, captat în bazin de beton — alături cu o troiță 
de piatră), poteca iese din nou în creasta ce vine 
coborind accentuat din dreapta și din urma noastră. 
Zonă de pajiști întinse cu arbori izolați sau în 
grupuri, în special mesteceni mari. Spre valea 
Satului, încîntătoare poieni și case; în față — orbi- 
tor în soarele după-amiezii — se vede pentru prima 
oară, Oltul. 

De aici înainte, coborim în lungul crestei pe 
interminabile pante înierbate atingind, într-o șa 
destul de joasă, nivelul de 800 m al crestei. Pe 
parcursul mult timp orizontal al acestei trepte 
altitudinale, depășim virfurile Şesuri şi Crucea din 
Fag (surprinzătoare vedere înapoi, în susul văii 
Boia — a cărei albie pare anormal de înclinată 
datorită efectului de perspectivă descendentă) și, 
după ce trecem de citeva înşeuări precum și de 
virful-nod al Minjinei (847 m, ramificaţie directă 
spre Ciineni), coborim din nou considerabil pînă 
într-o altă mică şa. Coaste foarte repezi; vegetaţie 
săracă; teren desfigurat de eroziuni. Vedere ame- 
ţitoare spre satele Ciineni și — în special — Gre- 
bleşti, ale cărui case, adunate parcă la picioarele 
noastre, se pot număra una cite una... 

Drumul trece pe partea dreaptă, coborînd mai 
departe mult pină în ultima și foarte joasa șa a 
Gornişului (cca 580 m), dincolo de care se ridică 
micul şi accidentatul virf cu același nume. În acest 
loc părăsim definitiv culmea, angajindu-ne de-a 
coasta și în coborire pe fețele din dreapta, pină 
deasupra firului ripos și spălat de şuvoaie al văii 
Grebleștilor — de unde, pe stînga acestuia, ajun- 
gem curind în dreptul primelor case ale satului. 
O dată ieșiți în vechiul drum al Loviştei, îl urmăm 
cca 2 km spre Ciinenii Mici (sau «de Argeș») şi, 
trecind podul peste Olt, ieșim în DN-7. Imediat 
la stinga, staţia CFR Ciineni. 


Traseul 3. Vale sudică 
VALEA BUDISLAVULUI 
(RÎUL BOIA MICĂ) 


Timp necesar: şaua Suru — stina Surului, cca 11]. oră. 
Stina Surului — șaua Avrigului, 34 ore. 

Nemarcat; nerecomandabil pe timp fără vizibilitate. 
La fel ca și numeroase alte văi făgărășene, valea 
Boia Mică, complet nestrăbătută în treimea ei 
mijlocie, permite accesul către zona e! superioară 
(valea Budislavului) — fie coborind din crestele 
învecinate, fie venind dinspre culmea Coţilor pe 
o lungă și deosebit de frumoasă potecă de coastă. 
Folosind accesul cel mai avantajos (de la cabana 
Suru), vom cobori din şaua cu același nume în albia 
superioară a Surului Românesc, ajungind, pe po- 
teca în lespezi de pe coasta stingă a torentului, la 
așezarea minunat aleasă a stinei ce poartă, iarăși, 
aceeași denumire! Nelocuită în numeroase veri, 
simpla construcție din lemn, cu polata continuind 
parcă linia naturală a muntelui şi făcind aproape 
corp comun cu blocul de stincă pe care reaze- 
mă — reprezintă locul de întilnire a trei direcţii 
de mers. În afară de traseul pe care am venit şi 
de acela pe care vom continua pe valea Budisla- 
vului, cel de al treilea mare acces vine dinspre 

Acul Revolverului din creasta sudică.a Vinătoarei 

Coţi și stina Sterminoasei, coborind printr-o 
strungă de la marginea pădurii de pe piciorul 
Miclăușului, în valea Surului — la citeva sute de 
metri deasupra stinei. . 

De aici începind, spre stinga (față de cum am 
venit), ne apropiem treptat de firul spumegind 
al văii Budislavului, trecem pe lingă o veche casă 
cu acoperișul prăbuşit și — ieșind de sub bolta 
de umbră a pădurii — pătrundem într-un ţinut 
a cărui copleșitoare și haotică frumuseţe scapă 
aproape normelor obișnuite de apreciere. Blocuri 
eratice de dimensiunile unei case, cu feţele tăiate 
nefiresc de drept, cu jerbe de jnepeni arcuite pe 
creștet, cu ganguri și strungi întunecoase între 
ele; locuri strimte cu dese izvoare și porţiuni 
băltite, cu atmosfera saturată de apa ce nu mai 
cunoaște limită între suprafața care curge, şi 
aer; — întreg acest peisaj de trecere intre pădure 
şi gol ni se dezvăluie ca un spațiu în același timp 
net și ireal — și care recheamă totodată ceva din 
sălbăticia treptelor glaciare joase din Ketezar. 

Ţinîndu-ne un timp aproape de fir, mereu în 
urcuș și mereu prin jnepeniș, atingem curind 
pragul inferior (şi cel mai înalt) al văii, depășindu-! 
atent prin scărițe de rocă şi culoare continue 
boltite cu jnepeni, — pe stinga (cum urcăm) şi 
relativ departe de apă. Pe versantul opus, cascada 
vilce:ului Pietrei Tăiate cade, prinsă toată în vege- 
taţie, spre albia principală a văii. 

upra pragului și evantaiului adunat de cas- 
cade, jnepenişul se termină. Treapta ce urmează, 
largă şi liniştită, poate fi parcursă la fel de ușor pe 
ambele maluri — singurul punct căruia trebuie să 
i se acorde atenţie tiind găsirea potecii în coborire 
la marginea superioară a cimpurilor de jnepeni 
Pe malul opus, desprinzindu-se încet de patul 
văii, începe să urce fascinantul traiect al poteci: 
«La Piatra Tăiată» și pe care, extrem de succint, 
îl redăm în scurta paranteză ce urmează. 

Păstrindu-se un timp în pantă mică într-un 
ținut în care abrupturile de deasupra devin mai 
compacte, briul subțire de piatră traversează o 
muchie și, imediat după aceea, cascada unui piriu — 
într-o regiune extraordinară, căderea firului de 
apă fiind absolut verticală într-o zonă de stincării 
surplombante. Şerpuind în continuare în urcuș 
moderat, poteca atinge ultima muchie, urcind-o 
înclinat spre tipica pilnie a obirșiei torențiale a 
văii. leşind în arc către dreapta spre șaua largă 
dintre virfurile Galbenei și Vemeșoaiei, putem 
cobori (ecur) la stinele versantului opus sau, în 
lungul crestă&i spre dreapta, spre stina Olanului 
şi confluenţa văilor Boia. 

Pe același versant pe care am venit. în 
josul coastelor abrupte ale primului vilcel ce 
urmează în aval de cel al Pietrei Tăiate (pe care 
am urcat), o potecă tăiată în serpentine coboară 
considerabil printre stincării, prispe înierbate, 
jnepenişuri și margini de pădure — către fundul 
văii, fără a duce nicăieri decit, cel mult, în nişte 


locuri pierdute şi uitate — și a căror unică justi- 
ficare nu rămine decit propria lor frumuseţe... 

Reluind traseul pentru o clipă întrerupt, depă- 
șim un al doilea prag (stincării frumoase) ieșind 
la marginea oglinzii — mai întinse decit am fi 
crezut-o — a lacului Budislavului. La fel ca toate 
văile privite de sus și de la oarecare distanţă, și 
aceste căldări — aflate vara sub ochii a mii de tu- 
rişti — sint obiectul unui act de subestimare. 

Inexpresive altădată cind le vedeam din creastă — 
şterse și nivelate de perspectiva depărtată și 
in josul pantei, lacul și valea superioară în care 
ne aflăm ne apar cu totul altfel privite «dinauntru», 
din cadrul incintei căreia, de data aceasta, îi sin- 
tem incluși. Aduşi pe neașteptate la proporțiile 
firești, ne regăsim mici în faţa centurii de lespezi 
ce încinge malul spre sud şi vest; în fața pajiștei 
de un verde crud dinspre nord, cu început de 
deltă și sol mustind sub pașii nesiguri; în fața 
pragului din amonte, cu surprinzătoare formaţiuni 
stincoase («mecet», ac de piatră, mică grotă); — 
pentru ca, în sfirşit, să ne recăpătăm scara obiş- 
nuită în ușa micului bordei din rocă, de sub ace- 
lași prag din sus al lacului... 

De aici, o singură treaptă superioară ne mai 
desparte de creasta principală. Odată ajunși în 
şaua Avrigului (2178 m) întîlnim, înălţată în faţa 
şi în dreapta noastră, silueta impresionantă a 
Ciortei — prima surpriză alpină dinspre vest, a 
drumului de creastă. Pe lingă marea altitudine 
absolută (primul virf de peste 2400 m), două ele- 
mente își fac pentru prima oară apariţia în peisajul 
crestei principale: abruptul și stînca pe suprafețe 
întinse. Fenomenul este cu atit mai remarcabil cu 
cit nu durează prea mult; o insulă de stinci, o 
cetate izolată de piatră, — după care creasta 
scade și se imblinzește din nou pe distanță de 
kilometri, înainte de a-și regăsi altitudinea și 
risipa de abrupturi, în ţinutul Negoiului. Aproape 
mereu ocolită — pe poteca marcată ce șerpuiește 
prin căldarea Avrigului, jos, la peste 400 m sub 
linia crestei, acoperișul zvelt şi înalt al Ciortei 
rămîne izolat, undeva mult deasupra capului nostru, 
ca o ameninţare surdă, dar şi ca o nelămurită 
chemare... Vom da în cele ce urmează — ao 
prelungire facultativă a traseului pe valea Bu- 
dislavului — descrierea arcului de creste al Cior- 
tei, aproape întotdeauna şi pe nedrept evitat. 

Primul virf din fața noastră — Turnul Lacului — 
îl ocolim pe fețele brăzdate de poteci suprapuse 
din dreapta (vest), ajungind curind în strunga 
Turnului. Ţancul următor, lamă de stincă îngustă 
şi curios răsucită, îl trecem chiar pe creastă — 
ieşind, în cele din urmă, la baza primului obstacol 
serios pe care îl întîlnim. Pentru a-l evita, trecem 
pe partea stingă și urcăm în lungul liniei de sepa- 
raţie a pantelor de grohotiș cu pereții crestei — 
aflate în dreapta şi deasupra noastră (zonă cu zăpez: 
persistente) după care, abătindu-ne tot spre dreap- 
ta, revenim în tăişul culmii principale — căță- 


rindu-ne printr-un vălmășag, de blocuri abrupte. 
n continuare, urcăm chiar pe custură o porțiune 
foarte abruptă, dar înzestrată cu trepte și prize 
consistente. După o scurtă porțiune mai slab în- 
clinată, urmează un nou umăr (nu prea înalt), însă 
abrupt și iarăși greu accesibil direct. Ocolim 
printre blocuri (din nou pe stinga), după care re- 
venim în creastă printr-un ținut asemănător celui 
prin care am depășit obstacolul precedent. 

aici continuăm din nou pe muchie — acci- 
dentată, dar de înclinaţie mijlocie — pină ne găsim 
sub ultima (şi cea mai mare) ruptură de pantă, 
situată imediat sub piramida terminală a virfului. 
Vederea ei este impresionantă, silueta frămiîntată 
a acestei cascade de stinci asemănindu-se izbitor 
cu conturul unei miini cu degetele răsfirate, ridi- 
cată tot timpul deasupra noastră, ca o ameninţare. 
Vom trece, tot în urcuș, pe fețele stincoase din 
dreapta — fără însă a ne îndepărta prea mult, 
terenul  «bombindu-se» dedesubtul nostru în 
abrupturi impresionante. După un timp pantele 
încep să scadă și — dacă vrem — putem devia 
aproape orizontal spre dreapta ieșind, mai curînd 
sau mai tirziu, în creasta de legătură spre Capu 
Gemenilor din culmea Olanului. Dacă dorim să nu 
părăsim creasta principală, continuăm direct peste 
(și printre!) blocuri enorme, ieșind pe virful de 
vest (dublu și cel mai înalt: 2427 m) al Ciortei. Pe 
micul acoperiş, frînt în unghi drept față de direcția 
de pină acum a crestei, ne îndreptăm spre est 
către o strungă înaltă — ce nu scade nici ea, sub 
limita celor 2400 m. Parcurgerea întregii coame 
nu comportă decit o singură trecere mai deli- 
cată — imediat după minima strungii — şi care 
se depășește printr-o traversare prin dreapta, pe 
un prag îngust de dale înclinate, dar cu stinca 
aspră și aderentă. Foarte curînd ieșim pe virful 
de est, mic ca suprafaţă, stincos, aerian şi izolat ca 
un cuib de vuituri. De aici, coboriș uşor şi prelung 
în şaua vestică a Girbovei — unde regăsim marca- 
jul crestei principale. Cel mai apropiat adăpost 
pentru noapte: cabana Bircaciu, spre stinga $ 
înapoi, prin căldarea Avrigului. 


Traseul 4. Drumuri de coastă 
POTECA VÎRTOAPELOR 


Timp necesar: șaua Plaiului — stina Virtoapelor, cca 
1 oră. 
stina Virtoapelor — stina Prislopului, 
cca 11|: oră. 
stina Prislopului — șaua Plaiului, 2-3 
ore. 
Nemarcat; intrarea în traseu greu de găsit pe timp 
fără vizibilitate. 

La capătul acestui traiect se ajunge cel mai ușor 
pe marcajul cruce roșie ce urcă din localitatea 
Turnu Roșu. Lăsînd marcajul, unit cu cel al crestei 
principale (bandă roșie) ce vine dinspre vest, să 
continuie spre cabana Suru, — ne abatem aproape 
orizontal spre dreapta, pe sub creștetul plat și 
acoperit de ciudate «mese» de piatră al Piscului 
Corbului.  Trecind pe lingă două bordeie (de 
departe vizibile), ieşim în micul picior sud-estic 
al virfului și care, curind, se abate brusc și în 
coboriș accentuat spre sud. De o parte şi de alta, 
întregul versant este presărat de clăi și promon- 
torii ce oferă peisajul neobișnuit al unui masiv 
calcaros cu brine, însă cu proporţia dintre stincă 
şi iarbă, inversată — suprafețele de vegetaţie pre- 
dominind cu mult, faţă de centurile albe de rocă... 

Ajunși, după o mică șa împădurită, pe un balcon 
stincos și izolat cu magnifică privelişte spre pă- 
durile și poienile pierdute din bazinul văii Curpe- 
nilor, revenim și coborim — din șeuța amin- 
tită — spre dreapta, peste firele seci ale văii 
Culmii, pînă la stîna, astăzi «uruită» (năruită, rui- 
nată), a Virtoapelor. Prin urzicăraia înaltă a poie- 
nii, se despart două drumuri. Urmind a reveni pe 
cel din dreapta, începem să urcăm pe cel sting 
printr-o «tranșee» îngustă în lanul de urzici 
aproape cit omul, apoi pe o cărare prin făget — 
pină ne găsim în linia unei creste laterale ce coboară 
accentuat din stinga noastră. Ne abatem în unghi 
drept, urcînd-o direct pină într-o zonă mai largă 
şi mai puţin înclinată. Strecurindu-ne către dreapta, 
pe mici brineaguri printre stincării și tufărişuri, 
reîncepem urcuşul pe linia de cea mai mare pantă 
pină la limita superioară a pădurii de fag — la baza 
abrupturiior calcaroase pe care creasta le înalță 
deasupra noastră. Ascunsă în vegetaţie, o veche 
bornă de beton veghează tăcută aceste locuri 
scoase mult în afara obișnuitelor drumuri din 
masiv. Din nou spre dreapta, pe hățașe aproape 
orizontale peste vilcele cu grohotiș și muchii 
intermediare, ne apropiem treptat și în arc de 
culmea Zănoagei traversind un abrupt împădurit 
(pentru prima oară, molid) şi mici torente seci — 
totul într-un teren de o indescriptibilă frumusețe, 
aproape imposibil de definit în marea modestie 


(Continuare în pag. 20) 


Orientare turistică 


Cu o floare 
de noapte... 


«Cupa nopții», singurul concurs 
republican de orientare turistică 
ce se desfăşoară pe timp de noapte, 
a fost unanim apreciată ca o reuşită. 
Ploieştenii, pînă nu de mult con- 
vinşi — ca şi alții, de altfel — că 
orientarea se realizează optim doar 
in peisajul montan, s-au convins 
că terenul deluros oferă infinit mai 
multe «capcane» pentru concurenți 
şi, de aici, strămutarea concursurilor 
de la Buşteni—Predeal este de 
aşteptat pe viitor. 

Concursul a demonstrat, dacă 
mai era nevoie, că nu te poți consi- 
dera orientarist complet dacă parti- 
cipi numai la competiţii «de vreme 
bună», ocolind «Cupa nopții» şi 
«Cupa de iarnă», care oferă situații 
pe cit de încîntătoare, pe atit de 
diverse, punind la grea încercare 
pe orice concurent. Dar, în condiţiile 
existenței numai a cite unui concurs 
special (iarnă, noapte), ni se pare 
că proverbul «Cu o floare nu se 
face primăvară» devine aplicabil. S-au 
abandonat, de asemenea, concursu- 
rile rezervate fetelor. Dar s-a întim- 
plat un fenomen; unele județe au 
înțeles că nici băieții n-au nevoie 
de atari concursuri şi deci le-au scos 
din programul competițional. Sport 
tehnico-aplicativ prin excelenţă, 
orientarea turistică are nevoie de 
sportivi care să poată rezolva proble- 
mele specifice şi pe timp de noapte. 


LA UN SFERT DE VEAC 


A trecut, aşadar, un sfert de veac 
de cind a avut loc primul concurs 
de orientare turistică în țara noastră. 
Pentru a marca evenimentul, tra- 
diționala «Cupă a României» s-a 
transformat ad-hoc în «Festivalul 
internaţional de orientare turistică», 
la care şi-au anunțat participarea 
sportivi din Bulgaria, Polonia, Un- 
garia şi chiar din țările scandinave, 

La această aniversare, «veteranii» 
Coloman Davidhazi (Arad), Marius 
Constantinescu (Bucureşti), Udo 
Falk (Braşov), Oskar Kepeş (Timi- 
şoara) şi Cristian Bucurescu (Bucu- 
reşti) vor avea ocazia să depene amin- 
uri despre începuturile şi drumul 
spre... «înalta societate» a sporturi- 
lor din România. Pe cind amintiri 
şi despre o participare la o ediţie u 
campionatelor mondiale, marcind ie- 
şirea din anonimat? 


S.NORAN 


TINEREȚEA 


E 
Ş 


i i A ea d => 
e Superba și înșelătoarea zăpadă de mai 
e Rătăcind în căutarea marcajelor 
e Ospitalitate numai pentru cei cu mașini? 


Peripeţii în munții 
gărașului | : 


SA a - i ral d 
ci 20 Si Ed 

Ultimele zile ale lunii mai ne-au surprins în drum spre cel mai înalt masiv de la noi din țară — Munţii Fă- 
găraşului. Deși ştiam, ni s-a mai spus de zeci de ori, că e greu să traversezi, în acest sezon, creasta ferestruită 
de vremuri a acestor munți. Şi totuşi... am pornit la drum, de la sute kilometri distanţă, într-o dimineaţă plo- 
ioasă, apăsătoare. 

Ne îndreptăm spre cabana Arpaș. Cei şaisprezece studenți și cu subsemnatul meraem în şir indian de-a 
lungul rîului care dă numele cabanei. In fața noastră se înalță zidul uriaș al Alpilor Transilvaniei, cum au fost 
denumiți — şi pe bună dreptate — acești munți, de geograful francez De Martonne. Zăpada strălucește 
în bătaia soarelui, doar din loc în loc, cîte-o scamă de nor face din creasta muntelui o linie zdrențuită. Ajun- 
gem la cabana Arpaș cu patru ceasuri înaintea înserării. Zăbovim puțin și pornim spre cabana Turnuri. Lipsa 
marcajului (dar mai ales a indicatoarelor) ne încurcă de citeva ori și sintem nevoiți să ne întoarcem din drum. 
Ne afundăm în pădurea seculară, în timp ce ascultăm vuietul neîntrerupt al rîului. După o bucată bună de 
drum întîlnim un indicator pe care citim :5 (cinci) ore pină la Turnuri. În unanimitate hotărim să mergem îna- 
inte. O dată cu noaptea apare și luna, care ne luminează drumul, mai bine marcat aici. Cotim pe valea Podra- 
gului (bănuim că ea trebuie să fie) admirind cascadele năvalnice, care dau o notă de măreție locurilor pe care 
le străbatem la lumina lunii. Dăm deo stină părăsită, cu acoperișul ciuruit, dar cu două paturi rudimentare 
şi sobă. De teamă să nu ne apuce ploaia, socotim că e mai pruaent să înnoptăm aici. Frinți de oboseala dru- 
mului, adormim fiecare pe unde putem. 

O dată cu zorile unei zile splendide, incepem urcușul, destul de aproape de șirul de cascade — care se 
ține lanț. leşim din pădure şi intrăm în zona glaciară a văii Podragului, apropiindu-ne de primele limbi de 
zăpadă. Săpăm trepte după trepte și trecem pe rînd peste fiecare petic. Timpul este superb; o luminozitate 
pertecta ne ajută să vedem pină departe în zări (dincolo de Olt, undeva foarte jos, ceața plana deasupra po- 
dișului Hirtibaciului). Deasupra noastră munții îşi înalță crestele lor zimțate. Întilnim zăpadă din ce în ce mai 
multă, din care cauză urcăm tot mai greu. La ora 9 ajungem la cabana Podragul, unde găsim multă bunăvoință, 
un ceai fierbinte şi o hartă turistică. asupra căreia ne năpustim cu toţii. Ne lămurim mai întii asupra locului 
unde ne aflăm și apoi studiem traseul pe care-l vom urma. Pină la Cumpăna aveam nevoie de 12 ore (teoretic). 
Ce era de făcut? Să stăm o zi la cabana aceasta? Am fi pierdut prea mult timp şi în plus pe Buda erau înscrise 
trei cantoane. Nemaiavind răbdare (mai ales eu eram îngrijorat de drumul pină la creastă — numai prin ză- 
padă) și intenționind să folosim din plin vremea excelentă (neobişnuită pentru luna mai în acești munți; de 
altfel, cabaniera ne relatase cum că vremea în ultimele două săptămini fusese extrem de rece), după o oră 
ne îndreptăm spre fereastra care se deschide în sud-vestul «circului». Călcăm numai pe zăpadă, pe alocuri 
afundindu-ne pină la briu. Intilnim mici avalanşe recente, cu pietre şi stinci înşirate în lungul lor. Circul gla- 
ciar apare în toată splendoarea lui, înveșmintat în vălul alb al zăpezii. Pe fundul circului, ca într-un atlas, 
se conturează lacul glaciar Podragul, încă prins în cleștarul gheții. Drumul devine epuizant, din cauza numeroa- 
selor trepte pe care trebuie să le săpăm, şi a urcușului în «patru labe». Am trecut prin cele mai mari emoții, 
pînă cînd, în sfirşit, pe creastă apare ultimul membru al «expediției». Privim înapoi drumul greu pe care l-am 
parcurs, privim înainte la văile adinci de la izvoarele Argeșului. Privim șerpuirea crestei spre apus şi spre 
răsărit. Munţi după munți, șiruri și creste, despărțite de văi prăpăstioase. 

Avem senzaţia că ne aflăm undeva sus, sus deasupra lumii. Dacă timpul nu ne-ar fi presat, dacă îngrijo- 
rarea (gîndindu-mă la traseul necunoscut), n-ar fi apăsat ca o piatră grea (dar nu spuneam asta nimănui), 
am fi preferat să stăm mult și bine, tolăniți la soare, în creștetul muntelui, într-o atmosteră imbietoare, ce ne 
îndemna — după atitea peripeții — la somn. 

Pentru că nu se zărea în jur nici un fel de marcaj, hotărim să coborim direct spre firul văii. Dăm de primul 
pirîiaş, pe care-l socotim drept unul din izvoarele Argeșului. Nu bănuiam că și pe versantul sudic vom întilni. 
zeci şi zeci de limbi de zăpadă, unele deosebit de înclinate, altele terminindu-se la marginea unor prănăstii 


sau cascade. A fost nevoie de mare atenţie, deoarece un pas greșit ar fi fost fatal. De aceea, coborişul ni 


(Continuare în pag. 20) 


Lector univ. 
Dr. ION POPESCU ARGEŞEL 
Suceava 


IN VACAN 


Din 
activitatea 
cercurilor 

de turism 


e 30 de elevi (numărul este în 
continuă creştere), de la liceul din 
Baia Sprie, s-au constituit într-un 
cerc de turism, ce poartă vechiul 
nume al oraşului — «Medium Mons». 
În cîteva luni, ei au bătut zeci şi 
sute de kilometri. Participanți la 
concursul pentru tineret «Floarea de 
colț» liceenii au drumețit prin Dă- 
neşti, Şişeşti, Şindreşti, Plopiş, Fer- 
neziu, Seini, Poiana Codrului şi în 
reşedințele de județ Baia Mare şi 
Satu Mare. În ultimele luni, au 
făcut «Turul Transilvaniei» şi «Tu- 
rul Banatului». Toţi membrii cercu- 
lui s-au abonat la revista «România 
Pitorească». 


P. BLIȚ 


e Cercul de turism al Grupului 
industrial de petrochimie Borzești 
a iniţiat o amnlă campanie de 
atragere a tinerilor muncitori spre 
drumeţie şi excursii de lungă durată 
Pe lingă vizitarea principalelor lo- 
calități şi locuri pitoreşti din ţară. 
au fost organizate, prin B.T.T. şi 
O.N.T., excursii în Uniunea Sovie- 
lică, Polonia, Iugoslavia, Toate a- 
ceste acțiuni au fost posibile datorită 
sprijinului acordat de Comitetul 
U.T.C. al «Grupului» şi unei se- 
rioase propagande turistice, reali- 
zată prin fotomontaje, afişe, pliante, 
hărți. 


GH. GORUN 


e În cadrul clubului Şantierului 
Naval Constanţa a intrat în al V-lec 
an de existentă un cerc turistic com- 
pus din 280 membri. Obiectivul de 
bază pe care şi l-a propus cercul 
nostru constă în a cunoaşte Dobro- 
gea şi a organiza excursii în țară şi 
peste hotare. De la înființarea cercu- 
lui şi pină în prezent s-au organizat 
zeci de excursii care au cuprins a- 
pr. toate meridianele dobrogene. 

n cadrul cercului se mai întreprind 
şi alte acțiuni: prezentări de filme 
turistice, de materiale literar-turis- 
lice, organizări de expoziţii, con- 
cursuri «Cine ştie cîştigă» pe teme 
turistice. 

Totodată, cercul turistic şi-a pro- 
pus să sesizeze organele de resori 
atunci cind pe traseele excursiilor 
se constată degradări sau distrugeri 
la diferite monumente istorice sau 
ale naturii. 


ALEXANDRU GREBĂNOS 

CORESPONDAŢI CU NOI 


Gionea Victoria (18 ani) 

Sos. Giurgiului nr. 208, Pitești. 
— schimb de ilustrate cu tineri din 
intreaga tară. 


Werner Just 
8? Gărlitz 


Karl-Marx-Platz 9 A, R.D.G. 

— un grup de tineri (elevi, tehni- 
cieni, studenți, salariaţi între 15— 
25 ami vrea să corespondeze cu 


(urmare din pag. 19) 


s-a părut mult mai greu. Pină în zona pădurii, piriiaşul de mai sus devine un torent furios, care curge înspumat 
din cascadă în cascadă. Dăm de o potecă neumblată, care ne duce la primul canton, situat la confluența 
Izvorul Mircii şi Izvorul Budei. Cantonul este închis. Mergem mai departe, străbătind un defileu sălbatic, pe 
o potecă ce pare de-a dreptul părăsită. Ceea ce ne îngreuiază drumul este faptul că numeroşi torenți au dis- 
trus această potecă pe anumite porțiuni, făcînd trecerea neinchipuit de grea. Întilnim barajele unor foste 
haituri; la cel de al doilea poteca se pierdea în pădure; după vreo oră de mers «fără busolă» cineva o desco- 
peră pe malul opus. Singura soluție, după ce am coborit printr-un mărăciniş, a fost să trecem prin apă pină 
la briu. Înaintăm cînd apropiindu-ne, cînd depărtindu-ne de firul văii. Peisajul este de o tulburătoare frumu- 
sețe, mai ales datorită aspectului sălbatic al văii. Riul sare din cascadă în cascadă, din repeziş în repeziş și 
urlă nebunește. 

La două ore după ce noaptea a mistuit în întunericul ei codrii seculari ai munților, ajungem la cantonul 
forestier Mușeteica. Aici găsim căldură (la propriu şi la figurat) și ne refacem forțele. 

Au urmat, pe rind, drumul forestier, lacul de pe Argeșul superior, barajul, Cheile Argeşului, Cetatea Po- 
enari, Curtea de Argeş. Şi poate că toate ar fi fost bune, dacă la cabana Valea cu Peşti am fi fost cazați (deși 
era goală, ne-am izon ae zidul inospitalității, din motivul că n-aveam «ținută» corespunzătoare pentru aceasta 
cabană modernă; fireşte, nu aveam, întrucit coboram din munți, nu venisem cu automobilul)... Astfel se în- 
cheie cea mai frumoasă excursie din cite am făcut de-a lungul anilor. 

Cind ne-am întors la Suceava, ploua din nou. 


T.ORESPONDAȚI -U NOI 


tineri din București, Constanta, 
Mangalia, Brașov, Satu-Mare, Ga- 
laţi, Oradea, Sibiu, Timișoara, 
Arad în limbile germană, engleză, 
franceză, rusă. română. 


Paul Cornescu, Str. Teilor nr. 26, 
Sibiu 

— dorește să corespondeze cu în- 
cepători sau semi-avansaţi în limba 
italiană, pe teme de turism, isto- 
rie, literatură etc. 


Spre lacul Podragul 


(urmare din pag. 18) 


de mijloace folosite de natură pentru a crea acest 
loc. Arcuindu-se în continuare, poteca întretaie 
capătul uscat al văii Curpenilor ieșind curind, pe 
versantul din față, în poiana largă a stinei din 
Prislop. 


De aici, în coboriș strins pină în albia piriului 
(poiană și confluență de tire dintre care cei arept, 
şi secundar, dă apă văii) de unde, vom fi atenți 
să prindem, pe malul opus, continuarea potecii 
inapoi spre stina Virtoapelor. În urcuș abia simţit 
prin lăstărişul luminos de fag, ajungem — de data 


aceasta cu un etaj mai jos — din nou în muchia 
a cărei zonă superioară am străbătut-o la începutul 
traseului. Foarte aproape, impresionant în izola- 
rea lui, un fag uriaș, cu ansamblul trunchiului și 
țesăturii de crengi de o rară armonie, a rămas 
ultimul în picioare din vechea pădure ce acope- 


Foto: ION POPESCU-ARGEȘEL 


rea, cu secole în urmă, aceste locuri. În continuare 
şi oblic spre dreapta, ieșim curînd în poiana cu- 
noscută şi, urcind cei cca 250 m pină în creasta 
principală, putem cobori deopotrivă spre Valea 
Fratelui, Turnu Roșu sau — cel mai aproape — 
spre stina Izvorelelor, de la obirşia Văii lui lonel 


cinematografic 


Monografii sentimentale 


Acum un an, studioul «București» pornea în călătoria plină 
de peripeții a monografiilor județene. Ideea era ca — îm- 
plinind (sau suplinind) ceea ce făcuse (sau ceea ce încă nu făcuse) 
studioul «Sahia» — fiecare regizor disponibil să plece sub 
steagul «Buftei» într-un județ, înarmat cu un scenariu și cu 
aparatul, și să se întoarcă de acolo cu un film. Un film? O 
monografie sentimentală a acelor locuri, care (în proiect, cel 
puțin) trebuia să semene cit mai puțin cu greoaiele filme- 
bilanț, filme-inventar, filme-mamut fabricate într-un trecut 
mai mult sau mai puțin îndepărtat, pe baza unor nu mai puţin 
bune intenții. Ciţiva regizori s-au transformat, astfel, pentru 
cîteva săptămîni în documentarişti. Citeva judeţe i-au primit. 
Au rezultat cîteva filme. Unele bune, altele proaste. Unele 
proaspete, în care cotidianul are candoarea încolţirii ierbii; 
altele bătrineşti, în care șabloanele duhnesc aidoma pivni- 
țelor igrasioase. «Maramureșul de soare» face parte dintre 
filmele tinere, moderne, ale acestei serii. 

Autorii (regia Mihai Bucur, scenariul Valentin Munteanu, 
comentariul Valentin  Hossu-Longin, imaginea lon Radu, 
redactor Vasilica Istrate) au pornit de la puţin şi au realizat 
mult. Ei şi-au propus o călătorie lirică, fără construcţie cine- 
matografică, bazată mai mult pe montajul de comentariu decit 
pe vreo arhitectură de efect. Meritul lor este nu că n-au vrut 
mai mult, ci că au realizat tot ce și-au propus, cu simplitate. 

Pretextul călătoriei, mult uzitat, este invitația pe care, 
din chenarul unei porți monumentale, ne-o face țăranul 
Gheorghe Pop (adevărat nume de anonim), de a vizita, conduși 
de el, Maramureșul. Umbra de loc stînjenitoare a acestui 
adevărat dac ne însoțește oriunde mergem, cînd apărind 
pentru o clipă — ca o figură din orologiul cu apostoli —, cînd 
mutînd inteligentul comentariu la persoana întii și însufle- 
ţindu-l cu vorbe bătrîneşti și cu refrene de cîntec. 

Nu vă voi spune pe unde ne conduce simbolicul Gheorghe 
Pop de-a lungul filmului. O puteți afla văzînd filmul. Vă voi 
spune, însă, citeva secvențe remarcabile. 

Una este aceea a arborilor tăiați care învie, se ridică zgu- 
duitor spre cer și devin, în montajul paralel, sculptură, troiță, 
greu ridicată pe umeri de bărbați. 

Alta este secvența tirgului-expoziție, realizată cu un simt 
al compozitiei cadrului şi cu o voluptate a culorii, impecabile. 

În sfirşit, «tinjaua» — acea ancestrală ceremonie de primă- 
vară care invocă pe zeii vegetației — este reprodusă și ea într-un, 
cadru magic, impresionant prin coincidența cu obiceiurile 
naturii, cu obiceiurile istoriei. 

Dacă ar fi să fie văzut doar pentru aceste trei secvențe, 
și filmul ar merita atenţie. Chiar dacă, pe alocuri, cîte o mişcare 
a rămas prea lungă pentru că regizorul nu s-a îndurat să inter- 
vină cu foarfeca de prea frumoasă ce era; chiar dacă, uneori, 
ni se desfășoară prea larg nişte lucruri prea cunoscute; chiar 
dacă țăranul acela semeț ne arată, de două ori, alături de soția 
şi fiica lui, acea privire-standard pe care scrie parcă prea clar 
«eu privesc acum viitorul»; chiar dacă aranjamentul muzical 
e de un simfonism depășit... 

E, totuși, remarcabil că, nepierzind nimic din încărcătura 
prețioasă a documentului, autorii au încheiat călătoria cu bine, 
fără să ne facă o clipă să ne pierdem interesul pentru ea. Ceea 
ce — într-un teren atit de minat de pericolele expozitivului 
si repetiției fără voie — nu e de loc puţin. 


ROMULUS RUSAN 


cartea.  ELă 
de turism 


Drumuri prin memorie”) 


Octavian Paler e un solitar mistuit de reverii chiar și atunci 
cind, înaintea lui, stau concrete şi enigmatice — înfruntind 
eternitatea — piramidele. Nu cred că Octavian Paler e un 
solitar numai atunci și numai de aceea. Cred, în schimb, că 
numai de aceea memoria sa a reținut doar întrebările funda- 
mentale din multitudinea celor iscate în timpul solilocviilor 
pricinuite de drumurile Egiptului şi ale Greciei, cu ani în urmă. 
O psihologie fără trauma reveriilor singulare nu-și putea 
exprima erudiția în pagini marcate de atita sensibilitate. 
O altfel de psihologie, fie ea şi a unui pasionat al acestei lumi, 
compunea un eseu glaciar, riguros informat, dar nicidecum 
un poem. 

Or, «Drumuri prin memorie» este, înainte de orice, un 
poem. Un poem dens, cu versurile rostite, ca într-o rugăciune. 
Din suflet. 

Citite și recitite, cele șaptezeci de versuri ale sale conțin, 
împreună, tot atitea întrebări şi tot atitea răspunsuri. Sau, 
mai exact, tot atitea definiţii-propuneri în legătură cu unul 
sau altul din simbolurile a căror obsesie l-a obligat pe autor 
să vorbească așa de frumos. 

În Egipt, scriitorul român, săgetat pînă şi în somn de nostal- 

ia ploilor din Carpaţi, vrea să înfiripe dialog cu deșertul. 
Însă deșertul e singur şi fără memorie. Pe fața lui nu curg 
lacrimi pentru nici unul din cei pieriţi în nisipuri. Unica 
vegetaţie pe care o cultivă este a himerelor. Sfinxul e o «ființă 
ciudată și nefericită creată din delirul nisipului vagabond, 
căutînd cu ochii extatici dezlegarea propriei sale taine». 
lar ochii Sfinxului sînt aidoma cu ochii Scribului dintr-un 
muzeu cairot... 

În Grecia, Olimpul — fără aura mitologică — «e un munte 
trist și anost» şi seamănă «a loc de surghiun anahoretic», 
în timp ce leul din Cheroneea, deși în cîteva rînduri victimă 
a hazardului istoriei, și suferind încă, își poartă destinul cu 
demnitate, neinfrînt... 

Astfel înțelege Octavian Paler să-și spună poemul. Dar 
metaforele lui nu sînt sentințe. Ele sînt meditații penetrante 
și au prospețimea pe care o naște îngemănarea dintre obsesie și 
reverie. Aș zice că metaforele sînt absolut originale, dacă 
autorul însuşi nu ar dezminţi afirmația, aducînd în favoarea 
sa pe ginditorii predecesori ai spațiului de piatră egiptean 
şi ai celui de marmură grec. 

De altfel, vibrația memorialistului, și într-un caz și în altul, 
e aceea a unei psihologii formată sub cerul Mioriței şi, de 
aceea, ea, pentru noi, e atit de distinctă. Judecăţile emise 
de peregrinul român prin lumea de mituri, de legende și de 
monumente antice au ca suport și ca punct de referință, nu o 
singură dată, filozofia stenică pe care a învățat-o de la orizon- 
turile, de la miturile şi de la monumentele spațiului românesc. 
În raport cu această filozofie interpretează Octavian Paler 
semnificațiile pe care i le dezvăluie, la tot pasul, un univers 
uman atit de îndepărtat în timp, dar supraviețuind încă prin 
temple, prin statui, prin mituri sau prin natura care i-a fost 
leagăn și mormiînt. 

Dacă în «Drumuri prin memorie» — carte de istorie a 
culturii, de filozofie și nu în ultimă instanță carte de călătorie 
— Octavian Paler îşi divulgă şi ipostaza de solitar, de vină 
e — cum remarca Eugen Barbu — alesul său suflet de poet. 

lar poeţii sint singuri chiar atunci cînd, înaintea lor, stau 
concrete și enigmatice — înfruntînd eternitatea — piramidele. 
Dar ei sînt singuri şi atunci cînd trăiesc și vorbesc mulțimilor 
n cetate 


*) Octavian Paler: «Drumuri prin memorie», Ed. Albatros, 1972. 
VALENTIN BORDA 


AL. IONESCU, LUMEA ALGELOR. 
colecția «Natura și omul», 
Editura Ştiinţifică — Bucureşti, 1972 


lată o carte de 183 de pagini format mic, cu o ilustrație de o 
mare frumuseţe. Bibliografia ei cuprinde 21 de referințe în 
care figurează numele a doi botanişti români (M. Gușuleac și 
Em. Teodorescu). 

Cartea de față face onoare Institutului de biologie «Traian 
Săvulescu» — printre ai cărui cercetători este și Dr. Al. 
lonescu — precum este de laudă și pentru maestrul său acad. 
N. Sălăgeanu. 

Fiecare din cele 12 capitole ale acestui volum de buzunar 
deschide o perspectivă din cele mai instructive și mai ademe- 
nitoare spre lumea imensă și mirifică a algelor, muiată în 
splendoarea culorilor curcubeului, și care se poate compara 
cu frumuseţea coloniilor de corali de pe insulele oceanului. 

«Înflorirea apelor. Răspindirea algelor. Înmulțirea şi sexua- 
litatea lor, mult mai complicată decit cea a animalelor. Respi- 
raţia, nutriția, sensibilitatea și procesele legate de creşterea 
şi dezvoltarea algelor. Întocmirea unei colecții de alge, şi 
studiul lor în laborator. Clasificarea algelor după filogenia lor 
(«Taconomia nu este decit filogenie aplicată» a spus cîndva 
E.G. Racoviţă). Era energiei atomice și a algelor? Sînt capitole 
din cartea d-rului Al. lonescu pe care el le tratează cu o com- 
petență deosebită în materie. 

Acest mic volum cuprinde o bogăţie rară de informaţii 
despre alge, cum o dovedesc cele 401 de nume de genuri şi 
de unități sistematice superioare citate în Indexul alfabetic 
cu utilizare în text. Pentru turistul de pe litoral e un mod de 
a înţelege mai bine «lumea tăcerii». 

Lucrarea aceasta de sinteză va satisface nu numai dorinţa 
constantă a tineretului de a pătrunde cit mai adînc în tainele 
biologiei vegetale, ci și pe cei mai înaintați botaniști. Ea va 
aduce servicii reale învățămîntului şi va avea un ecou dorit 
în cercurile cele mai largi de cititori. 

Cine va avea ocazia să citească această carte a d-rului Al. 
lonescu, se va putea convinge ușor că autorul este înzestrat cu 
un remarcabil dar de scriitor, de. talentat povestitor popular. 
O dovedesc convorbirile cu moş lurie pescarul, cunoscător 
desăvirșit al Deltei, peștilor și vietăților cu care aceștia se 
hrănesc. 

Al. lonescu nu a neglijat aproape nimic relativ la aceste fiinte 
atit de bine studiate, însă a căror viață mai păstrează încă 
destule mistere. Este amintită aici contribuția tuturor bota- 
niştilor români la luminarea acestei minuscule dar însemnate 
viețuitoare. 

Cititorul va afla cu uimire că algele sînt răspindite pretu- 
tindeni pe Planetă. Însă dezvoltarea lor cea mai mare o ating 
în ocean. Ele formează o adevărată pajiște de 100 și de peste 
100 de metri grosime care este sediul celui mai impresionant 
fenomen de fotosinteză a Globului. După unele aprecieri, 
producția anuală de substanță vie a acestei preerii marine 
este de 100—150 de miliarde de tone, cam de zece ori mai 
mare decit aceea a restului vegetației terestre. lar cantitatea 
de oxigen eliminată în procesul de fotosinteză cam de cinci 
ori mai mare. 

Din păcate, poluarea excesivă, mereu crescîndă a oceanului, 
în special cu deșeuri petroliere, ce se întind ca niște pelicule 
uleioase pe mari distanţe și pînă la țărm, amenință viaţa algelor, 
acest inepuizabil izvor de oxigen, atit de necesar tuturor fiin- 
ţelo aerobe şi omului însuşi căruia îi trebuie zilnic 10000 
litri aer pur pentru respirație. 

După previziunea autorului, s-ar putea ca era algelor să 
coincidă cu era energiei atomice. Semnificativ este în sensul 
acesta finalul cărții din care, iată, cităm: «...Lumea aceasta care 
ne înconjoară este la fel de abisală, la fel de misterioasă și la 
fel de îmbietoare ca şi adincurile bolții cerești spre care se 
avîntă astronauții» 


prof. dr. doc. CONSTANTIN MOTAȘ 
om de știință emerit 

Printre descoperirile arheologice de o va- 
loare deosebită, făcute în ultima jumătate de 
secol la noi în țară, se numără o serie de teza- 
ure a căror faimă a depăşit de mult hotarele 
țării noastre prin expozițiile de la Paris, Lon- 
dra, Stokholm și Belgrad, în cadrul cărora au 
fost expuse, şi prin unele lucrări dintre care 
cea mai recentă este monografia prof. D. Ber- 
ciu «Arta traco-getică». 

Este vorba de seria tezaurelor descoperite 
la Agighiol (județul Tulcea), Craiova (județul 
Dolj), Cucuteni-Băiceni (județul lași), coiful 
de aur de la Poiana Coţofeneşti (județul 
Prahova), rythonul de argint aurit de la Poro- 
ina (județul Mehedinţi), completată prin des- 
coperirea în toamna anului 1970 a importan- 
tului tezaur de la Peretu (judeţul Teleorman) 
și coiful și vasul de argint de la Porţile de Fier. 

Aceste tezaure sint formate în general din 
obiecte de argint, cu excepția tezaurului de 
la Cucuteni-Băiceni, compus din fragmen- 
tele unui coif, aplice, brățări și butoni, con- 
fectionate din aur, în greutate de circa două 
kilograme. 

Tezaurul de la Agighiol, descoperit într-un 
mormint tumular, cu o construcție de piatră, 
cuprinde un coif de argint aurit, frumos orna- 
mentat cu motive geometrice și florale, călă- 
reți la vinătoare, mai multe vase de argint 
ornamentate cu cerbi, păsări şi caneluri, 
două cnemide (agățători pentru picioare) 
avind terminația din partea superioară în for- 
„ma unui cap uman cu toate detaliile anatomice 
bine realizate, aplice ornamentale cu motive 
animaliere mult stilizate şi aplice care redau 


PACO ENI 


Această pagină este ilustrată cu obiecte găsite în mormintul de la Agighiol. 

Referindu-se la ritualul de inmormintare la traco-geţi, Herodot spunea că obișnuiau 
la moartea soțului să sacrifice soția acestuia impreună cu caii favoriţi. Astfel că în mormin- 
tul de la Agighiol a fost găsit în prima încăpere de piatră scheletul unui bărbat în jurul căruia 
se aflau depuse coiful, cnemidele de argint şi virfuri de lănci. În cea de a doua încăpere, 
a fost găsit scneletul unei femei a cărei virstă a fost determinată, 22—23 de ani. Colierul 
prezentat aici impreună cu alte bijuterii din aur și argint ii întregeau frumuseţea pe care 
arheologii nu i-au precizat-o cu amănunte. Aceasta va fi o altă etapă a științei. 

În încăperea a III-a au fost descoperite scheletele a trei cai cu zăbalele și aplicele de argint 


care impodobeau harnaşamentul. 


animale fantastice şi capete de ursuleți. 

Cel de la Craiova, despre care nu știm sigur 
dacă provenea dintr-un mormint, era inițial 
format din circa 80 de aplice din argint de 
formă ovală, triunghiulară, pătrată, din care 
astăzi se păstrează numai 60. 

Ultimul tezaur din această serie este cel 
de la Peretu a cărui valoare este mult sporită 
datorită faptului că prin săpăturile efectuate 
imediat după descoperire, cu mijloace puse 
la dispoziție de către muzeul din Roşiorii de 
Vede și de către Muzeul de Istorie al R.S. Ro- 
mânia, s-a permis recuperarea majorității pie- 
selor ce îl compun. El provine tot dintr-un 
mormind tumular, și este format din aproape 
60 de obiecte de argint. Se remarcă un coif 
de argint aurit, în greutate de aproape 750 
grame, bogat ornamentat cu motive geome- 
trice şi animale, în multe privințe asemănător 
cu cel de la Agighiol, vase de argint și aplice 
de diferite forme. 

Obiectele descoperite în aceste tezaure se 
grupează în trei categorii: piese de armură 
reprezentate de coifurile de la Agighio!. 
Cucuteni-Beiceni, Poiana Coţofeneşti. Por- 
țile de Fier, Peretu şi cnemidele de la Agighiol, 
vase de argint de diterite torme, şi piese de 
harnașament reprezentate de aplice diferit 
ornamentate cu motive animaliere, grifoni, 
ursuleți, capete de cai. 

Aceste tezaure datează din perioada 400— 
250 î.e.n. Ele aparțin unei populații de origine 
tracică — geții care populau teritoriul țării 
noastre, şi despre care Herodot notează cu 
prilejul expediției regelui persan Darius din 


514-î.e.n. că sint «cei mai viteji și drepți din 
traci». 

Coifurile de argint aurit și din aur, cnemi- 
dele și aplicele pentru împodobirea harnașa- 
mentului cailor, sînt obiecte de paradă, me- 
nite să sublinieze strălucirea personajelor 
care le purtau, fără îndoială personaje mar- 
cante din rindurile traco-geților, probabil şeti 
de trib sau de uniuni de triburi. 

Piesele ce compun aceste tezaure se dis- 
ting prin bogata lor ornamentare executată 
prin matrițare și cizelare, cu o măiestrie deo- 
sebită, ceea ce face ca ele să aibă o valoare 
deosebită, în măsură să impresioneze și 
astăzi. Ele indică faptul că arta prelucrării 
metalelor prețioase la traco-geți ajunsese la 
un înalt nivel de dezvoltare. Este o artă care 
impresionează prin realismul şi precizia exe- 
cutării călăreților, cerbilor, păsărilor, anima- 
lelor fantastice, multe din aceste motive or- 
namentale avind o valoare de simbol. 

Citeva din piesele menționate și unele 
motive ornamentale sint de origine persană 
și greacă, unele piese pot fi chiar confecțio- 
nate în orașele greceşti, dar altele au o origine 
autohtonă fiind lucrate de traco-geți. Ele 
demonstrează că societatea traco-getică a- 
tinsese în secolele IV—Il! î.e.n. un înalt nivel 
de dezvoltare, fiind în măsură să creeze o 
artă care nu este cu nimic mai prejos de a 
altor popoare din Europa contemporană, cum 
ar fi grecii, sciții și celții. 


EMIL MOSCALU 


PE URMELE LUI 


Scorilo 


Astăzi, cine se interesează de istoria Daciei, 
ştie despre vestita ștampilă de pe vasul de argilă 
găsit la Grădiştea Muncelului, cu inscripția de la 
dreapta la stinga, aplicată răsturnat, Decebalvs 
per Scorilo, tradusă (?) printr-o deducție ha- 
zardată: Decebal fiul lui Scorilo. Lăsind la o 
parte faptul că, de vreme ce dorim să afirmăm 
că" inscripţia este în limba dacilor, este ciudat 
să facem supoziţia că per este corupt din cuvintul 
latinesc puer (copil, eventual fiu), nu putem 
garanta însă nici cealaltă deducție, intrucit Scorilo 
nu prezintă nici un indiciu de formă genitivală. 
E drept, numele propriu Scorilo era citat de scri- 
itorii antici: un Scorilo, libert, amintit în Corpus 
inscriptionum latinarum; alt Scorilo, rege 
dac pomenit de istoricul Frontinus. Dar un alt 
popas lingvistic nu strică: multă vreme se cre- 
zuse în trecut de către istorici că «torna, torna, 
fratre» era o comandă militară, folosită în armata 
generalului Comentiolus, pină cind (pesemne o 
dată cu apariţia și a unui istoric ce iși făcuse 
serviciul militar) s-a constatat (!) că niciodată, 
în nici o armată din lume, comenzile militare nu 
includ cuvintul «frate...» 

Fireşte, acest comentariu, mai mult de iubitor 
al dacilor şi al munţilor lor, decit specialist în 
traducerea limbii dace, nu scade cu nimic valoarea 
celebrei ştampile de argilă. Aş zice, dimpotrivă. 

De ce a fost nevoie de asemenea incursiune 
într-un articol publicat de o revistă turistică? 
lată de ce. Cind istoricul nu are documente scrise 
destule (iar aici nu are aproape de loc, căci pină 
şi cartea împăratului Traian, De bello dacico, 
s-a pierdut ori a fost ascunsă prin tainițele vreunei 
biblioteci vaticane), tradiția, folclorul, miturile 
şi legendele locale devin o sursă vrednică de 
atenție. Să nu uităm niciodată că Schliemann a 
descoperit Troia, luindu-se numai după hexame- 
trii lui Homer, poetul grec fiind el însuși o legendă. 

Ce nu se găseşte in arhive, drumețul poate 
căuta în munți. 

Undeva, la răspintia cărărilor dintre Oltenia, 
Banat şi Transilvania, există o formaţiune natu- 
rală, numită de localnici Peştera Scorila, și 
nerecunoscută ca atare de speologi, intrucit ea 
nu e decit un soi de puț natural, foarte adinc, în 
care cineva a aruncat odată un brăduț fără să-i 
audă deslușit căderea. Dacă încercăm o investigație 
multiplă a acestei așa-zise peșteri, întrebind 
localnici, răscolind tradiţia folclorică, examinind 
priveliştea înconjurătoare și mai ales coborind 
în puț (e necesar un bun antrenament!), am pu- 
tea, cine știe, găsi calea pierdută către vreun 
sanctuar dacic ori cel puțin am descoperi o cale 
etimologică mai sigură către numele Scorilo. 

Dar pentru aceasta, drumeţul va trebui să mai 
vadă nişte sate din Oltenia, mai puţin interesante 
ele însele sub raport turistic, dar oferind alte 
enigme din aceeași familie. 

Unul nici măcar nu e localitate, ci numai un 
deal, Dealul Scorilo, pomenit incă din veacul 
trecut drept un deal cu vii; ţine de comuna Simian, 
aflindu-se în valea Dunării, la ciţiva kilometri de 
Drobeta Turnu Severin. 

Altul e însă un sat, inclus în comuna Prisăceanu, 
şi se numeşte satul Scorilo, la peste cincizeci de 
kilometri de Drobeta Turnu Severin, pe versantul 
oriental al Mehedinților. Acest sat, deși așezare 
restrinsă, este pomenit încă într-un hrisov al lui 
Radu Mihnea Voievod, la 1614 și, puțin mai tirziu, 
într-un zapis de la 1629. 

Desigur, toponimia e mult mai veche și coinci- 
denţa fonetică a acestor nume de așezări, ca şi al 
peşterii, cu numele atestat al regelui dac Scorilo, 
dă mult de gindit. 

Enigmă atrăgătoare... 


VICTOR KERNBACH 

GEORGE MACOVESCU 


Ce am ştiut noi, europenii, pină nu de 
multă vreme, despre Africa, despre acest 
continent negru și misterios? Istoriile fan- 
tastice, scornite de închipuirea aventuri- 
erilor, se amestecau cu știrile false trans- 
mise de cuceritori, pentru a crea o imagine 
deformată, - înspăimiîntătoare. La sudul 
Mediteranei, zăcea un continent «neci- 
vilizat», cu o populație «sălbatică», un 
pămînt neprimitor, plin de primejdii, o 
lume fără trecut și fără viitor. O vastă 
literatură a întreținut vreme îndelungată 
această imagine. 

În ultimele decenii, vălul a fost sfişiat 
şi a ieșit la lumină Africa adevărată, așa 
cum este ea, fără întunecimi și fără lumini 
false. Africa a intrat într-o epocă tumul- 
tuoasă a istoriei ei. Geografia cea veche 
a fost sfărimată. Popoarele s-au răsculat 
împotriva stăpînilor albi veniţi de pe alte 
continente și și-au format state noi. Noile 
relații s-au dezvăluit repede lumii întregi. 
Şi ce am descoperit? Un continent cu o 
civilizaţie proprie, cu lungi și bogate tra- 
diţii, cu popoare de o rară vitalitate, gata 
să asimileze noile realizări ale civilizației 
moderne, gata să contribuie, prin vigoarea 
lor specifică, la progresul omenirii. 

Ni s-a descoperit un continent cu mari 
frumuseți ale naturii. Pustiurile nu sînt 
atit de înspăimiîntătoare cum le știam. 
Ținuturile ecuatoriale, apăsate de luxu- 
rianta vegetație, nu sint atit de neprimi- 
toare cum ne fuseseră descrise. Pădurile 
și savanele, lacurile și fluviile au farmecul 
lor nespus, fauna cu animale rare este 
încă bogată, flora este încă proaspătă, 
neatinsă de poluările altor continente. 

Un recent călător prin nouă țări afri- 
cane, fotograful lon Miclea, adăugiînd artei 
lui optica omului dintr-o ţară socialistă, 
a înregistrat pe peliculă frumuseți ale 
acestui continent. A observat cu o mare 
înţelegere și a fotografiat cu o deosebită 
sensibilitate artistică o lume extraordi- 
nară, aflată la o răscruce a istoriei ei. 
Priviţi în acest album de frumuseți cum 
pe cerul Algeriei se profilează silueta unei 
sonde, semn al tehnicii moderne sau li- 
niile riguros geometrice ale unei rafinării 
și comparați-le cu încrustăturile colorate 
din decoraţiile vechilor palate arabe În 
Maroc, femeia își acoperă încă fața, co- 
pilul și-l poartă încă legat în spate, du- 
cîndu-l pretutindeni, dar Marakeșul îna- 
intează repede spre imaginea unui oraș 
modern. Sfinxul egiptean stă martor al 
unei civilizații de multe milenii. Femeile 
și copiii sudanezi se compară în frumusețe 
cu oricare alții din lumea întreagă Arta 
meșterilor sculptori în fildeș din Zair 
arată că ne aflăm în fața unei civilizații 
rafinate. In Congo, miini abile minuiesc 
cu aceeași artă fibre în filaturi moderne, 
cu care bat ritmuri străvechi pe tobe și 
tam-tamuri sau descriu în aer mișcările 
unor dansuri stranii și în același timp de 
o mare graţie. Observaţi ochii plini de 
întrebări ai micului dansator din Africa 
Centrală sau fețele liniștite ale celor doi 
școlari și veţi înțelege forța spirituală a 
popoarelor africane Admirați graţia dan- 
sului fetelor și culorile florilor din această 
țară şi veţi recunoaşte că ne aflăm în fața 
unor noi și proaspete frumuseți. În Zam- 
bia, faimoasele cascade sînt minuni ale 
naturii, dar și imense surse de energie 
care miine va fi controlată de oameni. 
Vechile tradiții din cîntec și dans capătă 


Dansuri «clasice» africane 


forțe noi într-o lume nouă. Rezervele 
faunei și florei sint imense în Tanzania. 
Înfrăţirea omului cu natura este o reali- 
tate care ne aminteşte nouă, celor din 
continentele «civilizate», că ne-am alie- 
nat noi, spoliind-o și poluind-o. Imaginea 
păsărilor fotografiate pe fundalul dealu- 
rilor împădurite avînd deasupra cerul aco- 


perit de nourii alburii sau aceea a elefan- 
ților care se mișcă alene prin savană sînt 
mărturii ale unei lumi de vis și totuși 
reale. 

Albumul lui lon Miclea este o colecție 
de frumuseți nu închipuite, ci aflate 
în existență, descoperite de el. Sint 
în aceiași timp mărturii despre un conti- 


nent vechi și nou, despre popoare vechi 
și totuși noi, despre o civilizație veche și 
mereu nouă. 

In aceste fotografii, lon Miclea a înscris 
respectul și admiraţia unui artist român 


entru lumea Africii. 
”) Prefaţa la albumul «Africa», de lon Miclea, 


aflat in pregătire la Editura pentru turism. 

Cascada Victoria 

În parcul naţional Ngoro-Ngoro 

Amara există! & 


despre asta ?...» 


a e: 


Spunem despre noi că sintem un popor de poeţi. Cred insă că — alăturind mii de exemple cunoscute de toată lumea — sintem și un popor de inventatori. 
De culori, de albastru de Voroneț. De aparate. De tehnici, de... Am intrat într-un birou de la Sectorul balneo-climatic din Ministerul Turismului. Căutam 
noutăți. Pentru ziua aceea — lucruri deja știute, apărute prin ziare. Cineva mi-a făcut semn către o masă la care lucra un bărbat cu părul cărunt. «Dinsul a 
descoperit un extract. Întrebaţi...» Doctorul s-a arătat la inceput puțin încurcat, mi-a spus: «...am găsit ceva, ştiu şi eu dacă trebuie neapărat să scrieți 


Poate deveni ea o oază în Bărăgan? «O zonă periorășe- 
nească a Bucureștiului şi o staţiune internaţională ?» 
PELL-AMAR-ul este azi un argument în plus. 

„ȘTIU SĂ AȘTEPT. AM RĂBDARE. 


AM AVUT-O 20 DE ANI...“ 


Interviu cu dr. 
IONESCU-CĂLINEȘTI 


— Numele dumneavoastră, tovarășe 


acest prospect, necunoscut deocamda- 
tă publicului, ca şi medicamentul pre- 
zentat — o descoperire românească. 
Ce este PELL-AMAR? 

— Prescurtarea a două cuvinte: Peloid 
— care înseamnă «din familia nămolurilor» 
şi Amara — numele lacului de unde pro- 
vine. Este un extract de nămol. Un fel de 
chintesență lichidă a proprietăţilor nămo- 
lului. De fapt, ideea de a o obține a captat, 
după mulți ani de experienţă, atenţia me- 
dicilor noştri. Şi la Eforie balneologii în- 
cearcă acum rezultatele unui astfel de pre- 
parat. N-a vrea să fiu acuzat de o pledoarie 
«pro domo», dacă spun: nămolul de Amara 
este altceva. Îndrăznesc să afirm acum că 
valoarea nămolului sapropelic de acolo o 
întrece pe cea a Techirghiolului. Şi nu e 
vorba numai despre asta. . 

— Pell-Amar este rezultatul unei 
revelații? 

— Dacă o «revelație» poate să apară în 
20 de ani, atunci va trebui să-i găsim un alt 
nume. În medicină asta se cheamă o banală 
cercetare științifică. 

— Vreţi să spuneți că aţi fost medic 
la Amara 20 de ani? 

— Cam atit. 

— Şi după cită vreme a apărut ideea 
extractului ? 

— Am ajuns acolo, împreună cu soția 
mea, în 1954, cam prin octombrie. În vară, 
după cîteva luni, am văzut mii de bolnavi 
care, tratați cu nămolul acela, se vindecau 
spectaculos. Sau prezentau ameliorări ne- 
așteptate. Am îndemnat-o pe soția mea să-l 
folosească și ea: suferea de o gravă para- 
dentoză și de o metroanexită. Rezultatele 
au fost extraordinare. Şi cam atunci am in- 
ceput să fac extractul. Posibilităţile erau 
primitive — puneam nămolul într-o pilnie, 
îl lăsam să se scurgă printr-un filtru, de- 
cantam astfel partea lichidă și cu ea făceam 
nişte creme pe care le aplicam bolnavilor 
care sufereau de afecțiuni reumatismale. 

Rezultatele erau mai mult decit încuraja- 
toare. Important era ca extractul să fie 
cît mai aproape de un produs foarte puri- 
ficat, să izoleze substanța activă care 
există în acest complex mineral, orga- 
nic, enzimatic şi, se pare, și hormonal 
care este nămolul. În lacuri depunerile nu 
se fac uniform, sînt tot felul de curenți de 
profunzime care agită zonele, unele sint 
într-o maximă activitate, altele — cum e 
nămolul de fund — sînt «moarte». M-au 
ajutat mult studiile excepționale făcute de 
Țuculescu despre bibdinamica lacului Te- 
chirghiol. În acest sens am orientat cerce- 
tările pe suprafața lacului Amara. Am găsit 
zone determinate de hărțile batimetrice 
unde activitatea biotică este maximă. Ex- 
tractul din acest nămol are acțiuni terapeu- 
tice deosebite. 

— Vă rog acum sa explicaţi acțiunea 
extractului de nămol «sterilizat şi sta- 
bilizat din nămolul terapeutic al lacu- 
lui Amara (România)» — așa cum scrie 
în prospect. 

— Pell-Amarul are o puternică acţiune 
biostimulatoare, sedativă, antialgică, anti- 
inflamatorie. vasodilatatorie, antispastică și 
decontracturantă. Un miiigram de ex- 
tract echivalează cu efectul unui mi- 
ligram de morfină, FĂRĂ SĂ FIE ÎNSĂ 
STUPEFIANT. Va putea fi folosit în boli 
reumatismale, în afecțiuni ale sistemului 
nervos periferic, în boli ginecologice, în 
tulburări de circulaţie periferică, în derma- 
tologie, în caz de surmenaj fizic şi intelec- 
tual... Medicul va stabili tratamentul, do- 
zele și așa mai departe. 

— II vom folosi sub formă de injecții? 

— Nu numai injecții. Se vor putea rea- 
liza geluri antireumatice, unguente, ovule 
pentru tratamente ginecologice, picături 
pentru ochi, spreiuri pentru terapia respi- 
ratorie, chiar și mini-clisme care să înlo- 
cuiască supozitoarele. 

— Pe biroul dumneavoastră văd şi 
o pastă de dinți Pell-Amar. 

— O pastă medicinală care va fi folosită 
în paradentoze şi gingivite. Pell-Amarul va 


putea fi utilizat şi ca bază pentru produse 
cosmetice: mască regeneratoare, lapte nu- 
tritiv, creme de față, şampoane de baie cu 
acțiune terapeutică, şampoane și loțiuni 
pentru păr. Sper ca în aproximativ trei 
luni să putem avea pe piață primele 
produse cosmetice Pell-Amar. Am ob- 
ţinut deja aprobarea de la Academia de 
Ştiinţe Medicale. 

— Pe ciîți bolnavi aţi aplicat extractul 
de nămol? 

— În decursul timpului, am tratat cu el 
peste 30 de mii de bolnavi.O parte din re- 
zultate au fost comunicate și în cadrul unui 
simpozion la Braşov; în colaborare cu pro- 
fesorul Grigore Benetato, am experi- 


mentat atunci efectele terapeutice pe un lot 
de bolnavi — 150 de rezultate bune din 
150. Faţă de ungerile, de băile reci și calde 
cu namoi, extractul dă rezultate mai bune. 
Sînt chiar bolnavi din Techirghiol care vin 
de ani de zile să se trateze la Amara. 

— Ce este Amara pentru dumnea- 
voastră, tovarășe doctor  lonescu-Că- 
linești? 

— Aveam 30 de ani, cînd m-am dus acolo. 
Acolo este toată viața mea. M-a reținut 
mereu acest miraj al rezultatelor terapeu- 
tice. Dumneavoastră nu ştiţi ce comoară 
există acolo... Lacul are un fond de 529 
de mii de tone de nămol sapropelic. 
Sînt 128 de hectare, un strat de 45 centi- 
metri grosime... Nu e numai Amara. E 
și Șcheauca, alături, și Fundata unde 
sînt 1 117 000 de tone de nămol. Uitaţi-vă 
aici, ce scriu nemții în «Miinchener Merkur» 
despre Amara: «În 1888, chimistul francez 
Bertrand spunea că este cea mai valoroasă 
stațiune de cură din Europa». Titlul arti- 
colului spune foarte mult: «Nămol pentru 
Europa». Înţelegeți? Putem «inunda» Eu- 
ropa cu nămol de-al nostru, sînt foarte 
puţine țări care se pot lăuda cu asta... 

— De ce ați plecat din Amara? 

— Crea câ nu sint subiectiv cînd spun 
asta: după 20 de ani de muncă e foarte trist 
să ți se spună «să nu te mai prind că mai faci 
cercetări ştiinţifice că zbori de aici». Mi 


s-a spus «să-mi văd de treabă». Eu sînt medic. 
Munca mea înseamnă şi bolnavi şi cercetare. 
E păcat că avem idei bune, că ne zbatem și 
că nu găsim înţelegere nu foarte departe, 
ci la cei din imediata noastră apropiere. 
De ce trebuie să ajungem cu memorii 
«foarte sus», pentru a rezolva niște lucruri 
pe care vrem să le facem pentru oameni? 

— Sinteți mulțumit că lucraţi acum 
în Ministerul Turismului? 

— Am găsit mult sprijin şi încredere la 
conducerea ministerului. Am și progresat 
foarte mult. Pell-Amar se produce acum în 
colaborare cu o firmă din R.F. a Germaniei. 
Urmează să primim asistență tehnică din 
partea ei pentru producerea la noi a ex- 
tractului de nămol. 

— Aţi pierdut legătura cu Amara? 

— Cum puteți să spuneți asta? Urmă- 
resc tot ce se întîmplă acolo. Cind au fost 
inundaţiile din 1971 s-a făcut o greșeală: 
circuitul rîului a fost deversat în lac și, 
astfel, peştii au ajuns să-și depună icrele în 
nămol. S-au pescuit cam 4 500 kilograme 
de pește în lacul Amara — vă dați seama că 
prezenţa lor acolo poate compromite fon- 
dul terapeutic al lacului. A fost trimisă o 
adresă urgentă, semnată de tovarășul mi- 
nistru lon Cosma, prin care se cerea orga- 
nelor locale să ia măsuri. Încă nu s-a primit 
un răspuns. 

— Credeţi că extractul de Amara 
este mai bun decit cel realizat la Efo- 
rie? 

— Neare nici un rost să facem comparații. 
Fiecare extract are proprietățile sale şi 
urmează cursul şi calitățile metodelor fo- 
losite. Pentru extractul de Techirghiol după 
metoda Narti, Comisia de medicamente şi-a 
dat deja acordul. La Biofarm, însă, unde el 
trebuie să intre în producţie, nu a fost 
avizat încă, lucrurile se tărăgănează. Cineva 
trebuie să răspundă de asta. În ultimă in- 
stanță, noi, persoanele — medici, vom dis- 
părea. Sint convins că va veni o zi, însă, 
cînd Amara va deveni ceea ce trebuie și 
poate să fie. Am așteptat 20 de ani. Am 

CRUGUL VREMII 
ÎN SEPTEMBRIE 
pe ultimii 2.400 de ani 


Pentru popoarele antice din jurul 
Mării Mediterane, luna septembrie 
începea cind răsărea constelația 
Andromedei și steaua din umărul 
constelației Fecioarei. La această 
dată apunea, dimineaţa, ultima stea 
din constelația Fluviu. La 1 septem- 
brie, romanii sărbătoreau hramul 
templului lui «jupiter tonans». A- 
ceastă zi insemna și schimbarea 
vînturilor, prin încetarea celor ete- 
siene și a furtunilor, și începerea 
vînturilor de vest. În prima zi a 
lunii se aștepta ploaie cu descărcări 
electrice. 

În decursul secolelor s-au făcut 
numeroase însemnări privind ca- 
priciile vremii în această lună. Men- 
ţionăm citeva: 


«În 428 î.e.n. au fost călduri 
mari şi secetă prelungită la Roma». 

«În 310 e.n. după 36 de ani de 
secetă excepțională începe a ploua 
în Cipru». 

«La 29 sept. 587 se produce la 
Roma o rupere de nori, care inundă 
case omorind oameni și animale». 

«Între 15 și 29 sept. 1014 cad 
ploi mari însoțite de vijelii, care 
produc inundaţii şi revărsări grave 
în Flandra și Anglia». 

«În sept. 1107 împăratul Henric 
al V-lea este aproape omorit de 
trăsnet în castelul său de la Gosslar, 
trăsnet care topește virful sabiei 
lui precum și cuiele scutului său». 

«La 28 și 29 sept. 1392 un îngheţ 
extraordinar distruge recolta de 
struguri în toată Europa, transfor- 
mind boabele în bile de piatră». 

«La 29 sept. 1462 cade o zăpadă 
abundentă în Ardeal». 

«La 26 și 27 sept. 1509 o mare 
vijelie produce revărsarea Mării 
Nordului pe continent». 

«La 24 sept. 1601, după o ploaie 
de singe care a căzut în Valahia, vin 
în ţinutul Brașovului mulți urși 
mari și slabi, din pădurile Valahiei 
şi care fac pagube mari, retrăgin- 
du-se către pădurile Bistriţei». 

«La 7 sept. 1758 cade la Prejmer 
o grindină mare cu trăsnete care 
distrug localitatea». 

În ultimii 120 de ani cele mai 
reci luni septembrie au fost în 
1862 (în sudul ţării) și 1870 (în 


nord), iar cele mai calde în 1892 
(în nord) şi 1946 (în sud). Cea mai 
ridicată temperatură a fost de 
+43,5", înregistrată la Strehaia, iar 
cea mai coborită de —15' la Vi. 
Omu. Cele mai ploioase luni sep- 


* embrie au fost în 1912 (în nordul 


teritoriului) şi 1913 (în sud), iar 
cea mai mare cantitate de apă, de 
505 litri pe metru pătrat, s-a tota- 
lizat în sept. 1904 la Muşeteşti 
(Argeș). 

Septembrie 1972 va fi o lună 
mult mai călduroasă decit în alți 
ani, cu ploi rare și slabe. Zilele în- 
sorite cu aspect de vară și uneori 
cu temperaturi tropicale vor fi pre- 
dominante. În multe dimineţi ceața 
îşi va face apariția, mai ales în lun- 
gul văilor. 

Între 1 și 8 sept., vremea se va 
încălzi accentuat luind aspect de 
vară, temperatura urcind pînă la 
24 în Maramureș și pină la 32" în 
Cimpia Dunării. Cerul se va men- 
ţine mai mult senin. Înnorări par- 
ţiale însoţite de averse locale se 
vor semnala la 5—6 sept. 

După trecerea unui front de 
ploi, care va afecta mai ales jumă- 
tatea de nord a ţării, în zilele de 
9 și 10 sept., cauzind și o scădere 
a temperaturii, vremea se va în- 
călzi din nou, devenind frumoasă 
între 11 şi 16 septembrie. Dimi- 
neața se va produce ceață locală. 

Între 17 și 24 sept., vremea se va 
schimba treptat, mai întii în nordul 
ţării și zona de munte apoi și în 
celelalte regiuni. Temperatura va 
scădea ceva mai accentuat începind 
cu 20 sept., cînd și înnorările vor 
fi mai accentuate şi mai persistente. 
Vor cădea ploi locale, care se vor 
generaliza între 20 şi 23 sept. 

După aceste zile, mai umede şi 
cu temperaturi de toamnă, vremea 
va deveni iarăși frumoasă cu aspect 
de vară tirzie. Cerul se va menţine 
mai mult însorit, exceptind ultima 
zi a lunii. Temperatura va urca 
ziua pină la 24" în nordul extrem 
al ţării şi pină la 28" în sud. Nopțile 
vor fi răcoroase iar dimineţile cu 
ceață slabă locală. Exceptind zilele 
de 20—24 sept., vremea va fi favo- 
rabilă atit turismului de munte cit 
și helioterapiei marine. 


TÎRGUL 


INTERNAȚIONAL 
BUCUREȘTI 


Tirgul internațional «București '72», 
acum la a 2-a ediție, se înscrie în 
aceeași ambianță prestigioasă a mari- 
lor tirguri internaționale de toamnă. 
Iniţiat în 1970, cu o periodicitate de 
manifestare din 2 în 2 ani, Tirgul din 
marele complex expozițional din apro- 
pierea Casei Scînteii își va deschide 
porțile între 15 și 24 octombrie. 

Febrilitatea organizatorilor pulsează 
în marele pavilion, în pavilioanele a- 
diacente, la standurile care au fost 
instalate — totul pe o suprafață de 
74 000 metri pătraţi. Firmele româ- 
neşti de comerț exterior din zece or- 
ganisme centrale își vor etala cele mai 
noi și valoroase produse industriale 
pe o suprafață de 40 000 metri pătraţi. 

Participanții firmelor din străină- 
tate care expun la Tirg au la dispozi- 
ție peste 34 000 metri pătrați. Pină 
la ora aceasta, sute de firme din 
peste douăzeci de țări și-au anunțat 
înscrierile cu pavilioane, iar unele state 
(S.U.A.) își vor instala propriul pavilion 
conceput de proiectanţii lor. Expoziţii 
oficiale deschid: Italia, Japonia, Belgia, 
Danemarca, Elveția, Cehoslovacia, 
S.U.A., Cuba, URSS, RDG, Ungaria, 
Bulgaria, Polonia, Olanda, lugoslavia, 
Austria, Islanda, Israel, RFG, Anglia, 
Pakistan, RPD Coreeană, alte țări 
urmind să-și anunțe participarea, ca 
în cazul firmelor particulare care vor 
întregi lista de pină acum: Franţa, 
Suedia, Luxemburg, Liechtenstein. Din- 
tre acestea numai Suedia participă cu 
opt, iar Franţa cu 17 firme particulare. 

Avind ca profil construcția de mașini, 
produse ale industriei grele, echipa- 
ment industrial pentru metalurgie, ma- 
şini-unelte pentru prelucrarea. meta- 
lelor, maşini de forță, echipament 
energetic, electrotehnic și electronic, 
Tirgul internaţional «Bucureşti '72» 
va confirma marele prestigiu pe care 
l-a căpătat încă de la debut. 


Li 


aniversări 
omemorări 


1.1X. Se împlinesc două decenii 
de la moartea lui losif Rangheț 
(1904-1952), militant de seamă al 
mişcării muncitorești din țara noas- 
tră. A participat la înfăptuirea insu- 
recției armate din august 1944. 
Ulterior, a îndeplinit munci de răs- 
pundere pe linie de partid şi de 
stat. Acţiunile și evenimentele la 
care a luat parte sint amplu evo- 
cate prin exponatele aflate la Mu- 
2eul de istorie al Republicii Socia- 


ste România. 


10.1X. Centenarul morții lui 
Avram lancu (1824-1872), demo- 
crat revoluționar, unul dintre con- 
ducătorii revoluției de la 1848-1849, 
din Transilvania. Luptind încă din 
tinerețe pentru eliberarea socială și 
națională, Avram lancu a fost unul 
din organizatorii adunărilor de la 
Blaj din 1848; a condus cetele 
înarmate ale țăranilor şi minerilor 
din munții Apuseni și a fost în 
fruntea bătăliilor revoluționare duse 
împotriva asupririi habsburgilor. 
Mormintul său de la Țebea este 
străjuit de «gorunul lui Horia». 
Viața și activitatea neiînfricatului 
luptător sint evocate prin expona- 
tele aflate în casa memorială 
«Avram lancu» (comuna Avram 
lancu, județul Alba) şi la Muzeul de 
istorie al Republicii Socialiste 
România, unde poate fi văzut şi 
un tun aparținind formațiunilor de 
luptă conduse de Avram lancu. 


13.1X. Ziua pompierilor, insti- 
tuită pentru cinstirea faptelor de 
arme săvirşite de pompierii români, 
comandaţți de căpitanul Zăgănescu, 
în lupta din Dealul Spirei împotriva 
trupelor otomane venite în țară să 
înăbușe revoluția de la 1848. Monu- 
mentul luptătorilor de la 13 septem- 
brie 1848, din Dealul Spirei, este un 
omagiu adus abnegației și spiritu- 
lui lor de sacrificiu; concursurile 
profesionale ale pompierilor, orga- 
nizate în preajma acestei zile, cons- 
tituie o demonstrație vie a măies- 
triei lor. 


18.1X. Acum zece ani a încetat 
din viață Krikov H. Zambaccian 
(1889-1962), cunoscut colecţionar 
şi critic de artă, membru corespon- 
dent al Academiei R.S.R., autor al 


unor monografii consacrate mari- 
lor noştri pictori. Zambaccian a 
alcătuit cu răbdare şi eforturi o 
importantă şi valoroasă colecție de 
tablouri românești și străine care 
pot fi admirate în muzeul amenajat 
în fosta sa locuinţă din București 
(str. Muzeul Zambaccian). 


20.1X. Se împlinesc 120 de ani 
de la nasterea arhitectului lon 


„Mincu, întemeietorul școlii naţio- 


nale de arhitectură şi cel mai de 
seamă reprezentant al ei de la 
sfirşitul secolului al XIX-lea și 
începutul secolului al XX-lea. A 
adus o contribuție importantă la 
dezvoltarea învățămîntului de arhi- 
tectură în țara noastră și a cultivat 
formele tradiționale ale arhitecturii 
românești. Principalele sale opere 
pot fi văzute la Bucureşti — Bufetul 
de la şosea, Casa Lahovary (în 
prezent «Casa oamenilor de ştiin- 
ță»), Casa Monteoru, Casa Vernes- 
cu, Școala centrală de fete (azi 
Liceul de fete «Zoia Kosmode- 
mianskaia») etc. Un mare număr 
de lucrări au rămas în stadiul de 
proiect. Numele lui lon Mincu se 
află azi pe frontispiciul Institutului 
de arhitectură din București. 


25.1X. O sută de ani de la inaugu- 
rarea Gării de Nord (București) și 
de la deschiderea liniei ferate 
București-Ploiești. Punct inițial 
şi totodată terminus al atitor călă- 
torii, Gara de Nord este astăzi 
poarta prin care intră și pleacă 
zilnic din Capitală zeci de mii de 
călători și turiști din țară și străină- 
tate. Despre evenimentul de acum 
100 de ani ne vorbesc exponatele 
aflate la Muzeul Căilor Ferate, pe 
Calea Griviței, în vecinătatea Gării 
de Nord. 


28.1X. 125 de ani de la nașterea 
compozitorului Gheorghe Dima 
(1847-1925), animator al vieții muzi- 
cale din Transilvania, eminent pro- 
fesor. Casa memorială «Gheorghe 
Dima» din Brașov cuprinde nume- 
roase obiecte, manuscrise, parti- 
turi şi documente legate de viaţa și 
activitatea acestui prețuit compo- 
zitor, care a armonizat și prelucrat 
melodii populare, a compus can- 
tate, balade vocale, coruri şi lieduri. 

A FI DRUMET -A FI GAZDA 


Nu putem defini noţiunea de-a fi gazdă fără 
a apela, în primul rînd, la acel profund cunoscă- 
tor și semnificativ cronicar al românilor, Mihail 
Eminescu. Odată ajuns Baiazid la hotarul Ţării 
Românești, bătriînul voievod Mircea Înțeleptul 
îi aduce aminte, înainte de a-i spulbera oastea, 
de legea pămîntului, de legea ospeției. Atita 
vreme cît e vorba de pace, îi zice «bine-ai 
venit». 

Un adevărat cod moral al ospitalităţii îl 
formulase un alt Basarab, Neagoe, în «Invăţă- 
turile către fiul său Teodosie». 

Drumeţului care cu orice gînd ar fi călcat 
pe aceste meleaguri i se cuvine: «să trimiți 
înaintea lui cinste și bucate și băuturi den 
destul, pînă vor veni şi la scaunul vostru cel 
domnescu». Şi-l povățuieşte Neagoe pe fiul său: 
«Primește pe cel sărac şi-l satură şi-l adapă... Îm- 


Rezultatele concursului foto 
„ROMÂNIA PITOREASCĂ 72“. 


Premiul Ministerului Turismului, pentru cea 
mai bună imagine fotografică — FLORESCU 
PUIU ALEXANDRU, «Lacul și barajul de la 
Vidraru — Argeș». 

Premii speciale ale juriului: Bădescu Andrei 
Daniel, «Cintecul Deltei» (ciorbă pescă- 
rească) ; Popescu Mircea, «Matineu la poarta 
soarelui» (peisaj de iarnă); Lăfler Hedy, 
«Sighișoara» (oraș de basm). 

Premii pentru cele mai bune imagini tema- 
tice: Raţiu Ovidiu, «Vine seara de aramă»; 
Mendrea Sandu, «Hanul lui Manuc»; Sorin 
Dan, «Giganţii la Clăbucet»; Petcu lon, 
«Geometrie estivală» (Venus); Lăfler Hedy, 
«Cele trei grații»; Bădescu Andrei Daniel, 
«Cîntecul Deltei» (Colonia Roşca-Buhaiova); 
Pop luliu, «lrincuța». 

Au mai fost acordate 14 menţiuni precum și 
premii ale Agenţiei Publiturism, Editurii pen- 
tru turism și ale unor oficii județene de turism. 


bracă cu dragoste pre cel gol, să fii îmbrăcat şi tu, 
cu haina cea neputredă şi de veselie», «du pre 
cel străin în casa ta». 

Am bătut drumuri și nu o dată drumurile ne-au 
bătut pe noi. În fața urgiilor, cu puținul avut luat 
în căruțe și pe spate, băjenarii luau drumul mun- 
ților. Aşteptau, în frăţie cu codrul și păstorii, 
să revină la vatra satului de-acuma ars. Și poate 
tocmai din vremurile neguroase ale istoriei 
vine această calitate atît de particulară a româ- 
nului de-a fi gazdă. 

Bucuria de-a da cinste și sălaș călătorului. 
Pribeagului — ajutor. Un judeţ al țării se 
cheamă Sălaj. De unde i-ar putea veni numele 
decit de la sălaș-adăpost? Şi, fericită întîmplare, 
aici la o întretăiere de drumuri, la poale de 
codri vechi, e o întindere vastă, căreia localnicii 
îi spun şi azi «Popasul Romanilor». 


Ne-au călătorit strămoșii în vremuirea trans- 
humanțţei, atît de definitorie pentru viața ro- 
mânească. 

Și-au dus turme nenumărate de-a lungul și 
de-a latul acestui spațiu mioritic. În căutare de 
hrană, în căutare de iarnă, în căutare de vară. 
lar atunci cînd mîndrii şi vajnicii bărbaţi ai 
Maramurăşului n-au vrut să-ngenunche, au des- 
călecat departe, peste munți, întemeind o 
Țară Moldavă sub sceptrul Voievodului Dragoș. 
Aici în spațiul carpato-dunărean, ne-am mişcat 
şi ne-am simtit întotdeauna acasă. Domni ai 
Țărilor Române, în vremi de pribegie, își căutau 
adăpost și ajutor în burgurile transilvane, 
unde la 1600 va intra triumfător Mihai Vi- 
teazul, închegind stat naţional. De aici au 
trecut munţii în Țările Române apostoli ai 
neamului: Gheorghe Lazăr, Simion Bărnuţiu, 


„Ambasadorii prieteniei“ 


1000 de elevi şi studenți americani, aflaţi în vacanță, au călătorit dintr-un capăt la celălalt al 
ţării noastre, însă nu ca simpli turişti, ci ca «ambasadori ai prieteniei». Au văzut, au cunoscut şi au 
învăţat multe despre România socialistă, în acelaşi timp însă au dat posibilitatea ca, prin intermediul 
concertelor şi spectacolelor de folclor şi jazz, prin întilniri şi discuţii amiabile, să se facă ştiute o parte 
din preocupările şi sentimentele tineretului din S.U.A. Vizitele grupurilor de cîntăreți și dansatori au 
fost făcute sub patronajul Fundaţiei «American Council for Nationalites Service» (A.C.N.S.), al cărei 


președinte, di. Harry Morgan ne-a spus: 


— Rezultatele extraordinare ale acestor călătorii, experiența făcută în România, mă îndreptă- 
țesc să afirm că programul nostru, numit «Ambasadorii prieteniei», deschide noi perspective de 
apropiere şi cunoaştere a tineretului din țările noastre. Am găsit un limbaj comun, acel al muzicii şi 
dansului, și sînt convins că vom dezvolta şi extinde programele de vizite în cursul anului viitor. Doresc 
să-mi exprim, prin intermediul revistei «România Pitorească», mulțumirile mele şi ale colaboratorilor 
mei Oficiului Naţional de Turism «Carpaţi», care ne-a acordat un ajutor prețios în realizarea obiecti- 


velor propuse. 


iar Nicolae Bălcescu, devotat slujitor al revo- 
luției, va trece în sens invers munţii pentru a 
fi alături de Avram lancu. 

Badea Cârțan coboară în drumurile sale la 
obirșia latină a neamului, iar mult mai tîrziu, 
prestigioşii savanţi, Vasile Pârvan, Emil Raco- 
viță vor fi primii profesori ai tinerei universi- 
tăți clujene. 

Furtunile istoriei s-au abătut asupra noastră, 
dar ne-am păstrat cu cinste obiceiul de-a ne 
primi cu bucurie și demnitate prietenii. La 
marginea satului ori la pragul casei, bătrînul 
iese să-și întîmpine cu ritual străbun oaspeţii. 
Și astăzi, fii de seamă ai acestui popor, în dru- 
murile pentru bunăstarea țării, sînt întîmpinaţi 
cu cele mai vechi şi semnificative daruri ale 
acestui mănos și binecuvîntat pămînt: piine 


și sare. ION PALL-UNIMĂTAN 


«Kerweih» se numește cea mai fru- 
moasă serbare populară şvăbească, des- 
fășurată în unele sate ; bănățene 
o dată cu începutul toamnei. 

În sunetul fanfarei, alaiul portului 
popular șerpuiește pe străzile princi- 
pale pină la «pomul de mai». În față, 
perechea de dansatori cu splendid îm- 
podobitul buchet tradițional. Licitarea 
buchetului este apogeul serbării care 
continuă cu întreceri sportive și dans, 
zile de-a rîndul. 


Fluxul scrisorilor purtind veşti de la cititori 
se mărește, obligind PELERINUL la o stră- 
danie mai mare de fișare, de catalogare şi de 
răspunsuri, deci, celor care ni se adresează. 

Din scrisorile aduse de poștaş pe masa re- 
dacţiei alegi la început pe cea primită de la 
SEICHE GUNTER, din Braşov, care supune 
unei discuţii mai largi simptomatica — din pă- 
cate — problemă a nocivităţii unor acţiuni 
iresponsabile asupra mediului înconjurător şi 
anume pericolul poluării lacurilor: «Se află 
în curs de execuție, ne relatează brașoveanul 
un drum care coboară pină la lacul Sfinta 
Ana, al cărui perimetru a și fost împinzit 
de autoturisme. Unele sint spălate la mar- 


ginea apei, șoferii storcindu-și, bineinţe- 
les, cirpele pline de ulei în apă Unde le 
este conștiința?» Supunem sesizarea foru- 
rilor însărcinate cu protejarea naturii şi între- 
băm la rindul nostru: lacul nu este suprave- 
gheat? Doar fiind situat în pilnia craterului, 
lacul nu are scurgere şi, în consecinţă, mai 
mare trebuie să ne fie grija fiecăruia dintre noi 
de a-l feri de poluare. Un loc de parcare care 
să nu fie aşezat chiar la marginea apei ar feri 
de reziduurile de benzină și ulei atit lacul cit 
şi vegetaţia din jurul lui. 

Aceeași problemă ne-o comunică și grupul 
de studenți din Timișoara în legătură cu 
lacul Lia din Retezat: «Cei care au cunoscut 
împrejurimile lacului Lia de acum 10—15 ani 
şi le revăd astăzi constată cu durere ac- 
țiunile devastatoare și aspectul dezolant 
al locului (jnepeni tăiați, nenumărate urme 
de vetre și mai ales murdăria de pe mal şi 
bucățile de scindură, cutiile și cartoanele 
din lac) ca rezultat nefericit al unui camping 
nesupravegheat». 


Ne bucură în schimb veştile bune sosite de 
la V. LEMNEANU care ne anunţă înființarea, 
cu sprijinul B.T.T.-ului, a Asociaţiei de Turism 
Alpin «Calistrat Hogaș» la lași și cele de la 
>rof. dr. EMIL MICU — Braşov, despre un 
cerc al prietenilor revistei «România Pito- 
rească »,atiat In taza inițială, cerc alcătuit din 
iubitorii frumuseţilor patriei, din oameni de 
specialitate (istorici, geografi, naturalişti) din 
Braşov şi întreaga Țară a Birsei, care își propun 
să răspindească revista la biblioteci, şcoli, 
cluburi, cabane, realizind fotomontaje şi ini- 
țiind dezbateri locale pe teme de turism. 

N. RICO, din Deva, ni se adresează nouă 
ca «aliatului și partenerului de opinie», 
propunind «înființarea la Deva, ca de alt- 
fel și în alte localități ale țării, a unor clu- 
buri asemeni «Amicii munţilon înmănun- 
chind însuflețirea iubitorilor de drumeție». 
Pelerinul vă urează demarare rapidă şi activi- 
tate fructuoasă. Totodată, vă răspunde că 
revista nu poate apare bilunar, dar că în nu- 


mărul mare de pagini căutăm să cuprindem 
o tematică c!t mai diversă și interesantă. 

TULUCAN TIBERIU — Arad: «Cabana 
Mălăiesti nu posedă nici acum lumină elec- 
trică (si este aceeași de anul trecut) 
cu toate instalația e gata. Cabanierul 
refuză să servească ceai la ore cînd sosesc 
turiști, ci numai cînd voiește el». Desigur 
că are la dispoziție apă, are și foc. După cite 
umeri din prea multă acreală n-are cu ce-l 
îndulci. 

Situaţie similară; POPA LAURENȚIU, din 
Deva, ne face cunoscut că «la Rusu 
din Paring, în mai şi iunie un grup de 13 hu- 
nedoreni am fost serviţi doar cu băutură. 
Cu mincare niciodată». Aici cred că e evi- 
dentă superstiția cabanierului. În cazul acesta, 
înfometaţii ar trebui să încerce să fie în grupuri 
mai mari sau mai mici. Cine ştie, poate îi revine 
mintea la cap cabanierului. Dar ce ne facem cu 


cel de la Lunca Florii care nu dă nici el de 
mincare, ba mai mult, turiștilor le interzice să 
consume în cabană din merindea proprie. În 
altă ordine de idei, nu vă înţelegem atunci cînd 
acuzaţi că propaganda turistică «reproduce 
biblia» și că «degeaba noi, părinţii, acasă, 
facem educație ateistă și cind lăsăm co- 
pilul în excursie este dus la mănăstiri» Ce 
să vă răspund? De Mănăstirea Neamţului e 
legat numele lui Ştefan cel Mare, de Voroneţ 
cea mai originală pictură din lume, iar de Curtea 
de Argeș, însăși arhitectura românească. În 
rest sintem şi noi ateișşti... 

PROFESOR DE LIMBA ROMÂNĂ — 
Suceava, ni se adresează: «Este necesar ca 
dv. să faceți cuvenita rectificare de pe fa- 
țada Hotelului «Zimbrul» din orașul nostru, 
care e scris «Zimbru», fără articolul «L». 
Noi? Nu sintem desenatori de firme. Dar fiţi 
sincer: nu l-aţi avut cumva elev pe autor? 

ING. M. CONSTANTINESCU: Ne pare 
bine că aveţi cuvinte de laudă pentru Mircea 
Florian, inginer din București, care a condus 
cu multă competenţă un grup de excursioniști 
pe Piatra Craiului, excursie realizată prin in- 
termediul revistei noastre. Revista, venind în 
ajutorul turiștilor, va facilita şi pe viitor iniţierea 
unor atari drumeții, conduse de buni și verifi- 
cați cunoșcători ai traseelor montane. 

Ing. PĂUN P. — București. Subscriem la 
unele din propunerile dv., rugindu-vă totodată 
să treceţi pe la redacţie: «La fiecare cabană 
sau complex turistic să existe cite o «Carte 
a drumețului», un caiet accesibil tuturor 
pentru semnalarea unor defecte sau dete- 
riorări ale marcajului, avertismente adre- 
sate altor drumeți în legătură cu unele po- 
sibile schimbări survenite pe trasee, față 
de datele cunoscute din literatura turistică 
'refugii inutilizabile,inexistența marcaju- 
lui prin tăierea pădurii etc.). La fiecare ca- 
bană sau complex turistic să existe mate- 


riale și unelte (vopsele, tirnăcoape) pe care 
să le putem împrumuta în scopul remedi- 


erii unor deficiențe semnalate în «Cartea 
drumețului», menționind și data la care s-a 
făcut aceasta. Inființarea unui birou la 
ONT care să centralizeze informații proas- 
pete primite telefonic de la cabane, infor- 
mații necesare turistului înainte de a pur- 
cede la drum. Formatul actual al revistei 
este destul de incomod. Consider ideal 
un format de buzunar As». 

RAFAEL BARTOLOMEU — Constanţa. 
Redacţia nu a primit scrisorile dv. Vă rugăm 
ca pe viitor să menţionaţi adresa exactă. 

Interesante propuneri face grupul de citi- 
tori din Feldioara: «O dată cu lucrările de 
restaurare a Cetăţii construite In 1222, în 
localitatea noastră se construiește un res- 
taurant-motel, se amenajează un atelier 
de reparații auto și o stație de benzină. E 
normal locul propus pentru restaurant-mo- 
tel: pe șoseaua E15, în locul actualei stații 
de benzină. Dar de ce stația de benzină să 
fie mutată la Brașov și nu la ieșirea din 
comună? Atelierul de reparații și întreți- 
nere auto ar trebui să fie situat la șosea și 
nu în interiorul comunei, ascuns automo- 
biliştilor». 

OSSIAN IULIU — Baia Mare. Regret 
că la cabanele pe la care aţi peregrinat vara 
aceasta nu aţi aflat numere din «România Pi- 
torească», dar îmi face plăcere să urez — și 
redacţia mi se alătură — noului vlăstar CLAU- 
DIU, plăcute și lungi drumeții pentru viitor. 

ION COTOI — Gurahonţ. Povestea cu nu- 
mele, cu însemnele lui Cupidon pe ziduri și 
copaci e veche. Meteahna e boală curată. 
Citeva din numele sărmanilor bolnavi care v-au 
indignat: Denes Ern6-Deta, E. lonel-— Sibiu, 
Heker Walter— Sintana, L. Corneliu și Mircea S. 
— București. De vindecat îi putem vindeca 
oricare dintre noi cînd îi prindem asupra fap- 
tului... 

ELENA POSTELNICU — Călărași, N. PO- 
PESCU — București și PETRE STUPARU-— 
lași. Editura pentru turism «PONTICA» va 
veni cu apariţii multiple în întimpinarea dole- 


anţelor pe care le exprimaţi. Ghiduri exhaus- 
tive care să vă scutească de a culege informații 
din articole risipite în reviste, în broşuri, etc. 
Referințele trebuincioase turistului vor fi cen- 
tralizate în cărţi utile şi la îndemina oricui. 

PLEŞA GHEORGHE — Arad, bd. Lenin 15. 
Nu pot decit să depling unele maniere ale 
turistului devastator: «În masivul Piatra Cra- 
iului am descoperit un loc frumos, nu de- 
parte de un izvor ascuns. Am marcat dru- 
mul la izvor,dar scîindurile pe care le-am 
fixat pe copaci și pe care am scris simplu, 
apă, așa zișii «turiști» le-au folosit pentru 
„ foc. La fel și crengile cu care am acoperit 
un adăpost». 

Ne mai întrebaţi: «În ce condiții putem, 
4—35 tineri, închiria o barcă în Delta Dunării 
pentru o excursie de două săptămîni?» 


Noi cunoaștem cum se poate întreprinde o 
excursie ideală și civilizată, dar apelăm la diri- 
guitorii turismului dobregean pentru a ne co- 
munica, pe adresa Pelerinului ori pe a citito- 
rului, condiţiile concrete pe care le solicită 
partenerul nostru de dialog. 

Aflat în excursie în Bulgaria, echipajul pio- 
nieresc «GETICA» — Cimpina, ciştigătorul 
marelui trofeu «Busola de aur», ne transmite: 
«Multe salutări revistei «România Pito- 
rească», continuu succes publicistic, pen- 
tru a fi și pe viitor îndemn și povaţă iubi- 
torilor de natură și drumeție!» Mulţumim 
«cutezătorilor» Cîmpinei, urindu-le succes în 
viitoarele expediţii turistice. 

Încheiem cu scrisoarea primită de la ALEX. 
BĂDESCU — București, bd. Leontin Sălăjan 
nr. 29, care ne scrie: «Sint unul din cititorii 
care au așteptat cu m nerăbdare apa- 
riția unei reviste românești de turism, dar 
care am fost cumplit de dezamăgit după 
lectura primelor două numere. Mai tirziu 
am avut satisfacția să constat că în ulti- 
mele trei numere redacția a făcut eforturi 
vizibile de-a lichida lipsurile semnalate 
de noi cititorii şi de a ne prezenta o revistă 
pe gustul nostru și conform dorintelor 
noastre. Mă simt obligat — deoarece am 
fost și eu unul din cei care după primul 
număr al revistei i-am adresat aspre critici 
—,să vă spun că ultimele trei numere (apri- 
lie, mai, iunie), au fost deosebit de frumoa- 
se, de bogate și de interesante. Așa te 
vrem «Românie Pitorească»! Felicitări!» 

Scrisoarea dv. — de ce n-am spune-o? — 
ne-a bucurat. În același timp, recunoaștem 
cu modestie că mai e loc de bine. Redacţia 
se va strădui și va face eforturi, în continuare, 
pentru ca revista să placă tot mai mult şi în- 
deosebi să ajute publicul larg să-și iubească 
şi să-şi cunoască acest vis de frumuseţe și 
miracol contemporan, România. 

DRACULA 


I. necunoscute 


Consultant ştiinţific al 
Secţiunii de istorie: Matei Cazacu 


Rămăsesem în preajma tăcutului mormînt 
de pe insula Snagovului, al lui Vlad Țepeș, 
mult controversatul nostru domn. Contro- 
versat, pentru cine? Şi de ce? 

Istoria mai consemnează un caz asemănător: 
Ludovic al Xl-lea, monarhul care a centralizat 
statul francez prin facilitarea legăturilor eco- 
nomice (desființarea barierelor vamale interne), 
a trebuit să scurteze de cap mulți partizani ai 
fărimițării sterile. Cunoscut ca și Țepeș, numai 


din scrierile adversarilor săi — îndeosebi ale 
cronicarilor ducelui Burgundiei, Carol Teme- 
rarul — monarhul francez ne apare ca un mon- 


stru, spînzurînd copii în pădure, folosind cuşca 
cardinalului La Balue (în care nu puteai să stai 
nici drept, nici culcat) etc. Şi abia după primul 
război mondial s-a găsit un istoric care să 
investigheze cu seriozitate conduita «monstru- 
lui», ca să ajungă la răsunătoarea concluzie că 
Franţa, fără un Ludovic al XI-lea, care s-o centra- 
lizeze, n-ar fi arătat astăzi cum arată. 
Întreaga epocă contemporană lui Vlad Țepeș 
este cea a centralizării statelor ; unii o numesc — 
pentru mijloacele folosite în acest scop — «epoca 
asasinatului politic» în Europa. Ivan cel Groaz- 
nic al Rusiei folosea și el metode capitale pentru 
a menţine unitatea cnezatului moscovit; Ştefan 
cel Mare a tras și el în țeapă destui vrăjmași, 
fără să-i meargă vestea pentru aceasta. Era un 
fapt comun ca după o bătălie ciştigată, morții 
proprii să fie îngropaţi, dușmanii morți să fie 
strînși grămadă, iar prizonierii trași în țeapă. 
Apoi, acolo, pe cîmpul de bătălie, se întindea o 
masă care dura trei zile — spre cinstirea mor- 
ţilor și-a victoriei. Nici turcii, de partea lor, 
nu procedau altfel. Turcii mai ridicau în ţeapă 
și pe răzvrătiții regiunilor răsculate, să fie 

învățătură de minte altora! 

În ce ar consta deci, asprimea unui Țepeș, luată 
comparativ cu cea a contemporanilor săi? Cu a 
pepinierei de tirani locali care era Italia, de 
pildă? Răsfoiți întreaga istorie a omenirii și 
citiţi despre domnitori care-și stirpesc fraţii, 
mame care-şi otrăvesc fiii, soți contra soţii, 
tirani, nebuni, ucigași notorii, fără faima impre- 
sionantă a domnitorului muntean. 

Altundeva trebuie căutată explicația. 

Să presupunem că sînteți scriitor și că dați 
peste o cronică germană, sau slavă, sau turcă, 
despre nemaipomenitele fapte ale lui Vlad 
Țepeș. Greu de dorit subiect mai bun. Răsfoind 
și niște relatări despre țările române, Bram 
Stoker află amănunte pitorești despre datini, 
superstiții vechi, obiceiuri ale românilor, pe 
care le folosește cit poate el mai bine. Romanul 
său, «Dracula», a făcut faimos în lume străve- 
chiul nostru obicei de a bate un tăruș, la miez 
de noapte, în pieptul mortului dezgropat, despre 
care se credea în sat că e strigoi. Părintele lon 
Pavelescu, originar din Aref (satul de lîngă ce- 
tatea Poenari — reconstruită de Vlad Ţepeş), își 
amintește că acum 50—60 de ani, oamenii mai 
dezgropau morții prin cimitire să le bată țărușul 
mîntuitor, dar pe furiș — autorităţile i-ar fi 
pedepsit, dacă i-ar fi prins. 

Dar de unde ideea de vampirism? 

Românii n-au avut-o ca atare, iar contele 
Dracula — spusesem noi în prima parte — 
supraviețuia pe baza vitalismului altora. Aici 
se petrece marea fuziune a miturilor româ- 
nești cu cele universale, în cartea scrisă în 
Anglia expedițiilor şi comerțului de pretutin- 
deni, în Anglia colecționară de curiozităţi din 
cele patru puncte cardinale. Fuziunea e fără 
cusur — de unde şi succesul cărții. Şi-au dat 
întîlnire acolo tenebrele fiecărei civilizaţii, lu- 
mile de dincolo ale fiecăruia, pînă la conturarea 


1) După unii, casa în care s-a născut TEpeş 


2) Bifurcaţia Țepeş— Dracula a început la Sighi- 
şoara? 


3—4) Braşovul a fost ars, Rişnovul—nu. De ce? 


unui nou mit, mitul Dracula, care stă cu vigoare 
alături de miturile lumii antice, ale religiilor 
şi ale timpurilor moderne. 

A început să crească o presiune asupra Ro- 
mâniei, lumea din afară intuiește bogăția spiri- 
tuală a unei țări care a inspirat un Dracula și 
cere să se împărtășească. Spuneam, în numărul 
trecut, că ochii ştiutorilor caută urmele și 
semnele mitului încă de la graniță, că sîntem 
întrebaţi mereu, direct, tot mai insistent, de 
Dracula — motivările sînt diverse și țin de 
vîrstă, romantism, sensibilitate, cultură. Mitul 
are resurse pentru fiecare și va mai avea, cel 
puțin atîta timp cît omul nu rezolvă în mod 
satisfăcător înfruntarea sa cu timpul. 

În mod obişnuit, o ţară cheltuiește mult 
efort și mulți bani ca să lanseze pe piața turistică 
mondială un obiectiv oarecare. Reclama se 
taxează fabulos de scump, iar rezultatele sînt 
adeseori ambigue. Apare deci ca o măsură de 
bun simţ să reacționăm la conjunctura atit 
de favorabilă nouă, lansînd în lume un traseu 
Dracula. Echipe ale Ministerului Turismului 
au prospectat terenul, au evaluat posibilitățile 
și se pregătesc să ofere turismului mondial 
unul dintre cele mai spectaculoase itinerare 
medievale: «Dracula». Singurul  reproș 
la care mă pot gindi este întîrzierea cu 
care am reacţionat la corul cererilor din lume. 

Evident, așteptările vor fi mari, pe măsura 
valorii mitului. Nimeni dintre «drăculiştii» 
ministerului nu-și face iluzia că vom nimeri 
formula ideală de traseu dintr-o dată; o vom 
ajusta învățind de la oamenii de bine care ne 
vor vizita, vom experimenta cu  discreția 
cuvenită o variantă sau alta,. ne veţi 
scrie şi dumneavoastră, poate. 

Aşa cum se află în clipa de față, traseul Dra- 
cula folosește urmele materiale ale lui Vlad 
Ţepeş, dar nu numai pe acestea. Cetatea Poe- 


nari de pe Valea Argeșului poate constitui 
pasul prim al turistului în interiorul spațiului 
mitului, prin familiarizarea sa — cu ajutorul 
unui spectacol de sunet-lumină — cu perso- 
nalitatea domnului muntean. Al doilea pas va 
fi făcut spre adîncul evului mediu, la Sighișoara 
(unde păstrăm casa în care a locuit Vlad Dracul 
şi unde — după Matei Cazacu — s-a născut 
Vlad Ţepeş). Aici, în piaţa cetăţii, pot fi ima- 
ginate oricite artificii de epocă, de la înființarea 
prăvăliilor-ateliere ale breslelor, la jucarea unei 
pedepse ori unei execuţii publice la lumina rugu- 
rilor, sau la popularea cu figuranți în costume 
adecvate a perimetrului pieţei. 

Branul, cu excelenta sa curte interioară și 
balcoane suprapuse (drumul străjilor), va găz- 
dui un subtil spectacol de superstiție populară 
medievală, inspiratoare a mitului, purtătoare 
de mari valențe spectaculare. 

Legătura cu Bram Stoker va fi făcută undeva 
în Cheile Bicazului, noaptea (ați intrat noaptea 
în Cheile Bicazului, fără nici o lumină la dumnea- 
voastră?), în zgomotul caleștii contelui, sau 
al misterului vreunei peșteri. 

În fine, Snagovul, — locul exact de întîlnire 
al mitului cu istoria, suficient de expresiv 
în sine pentru a-l mai deranja cu amenajări, va 
încheia periplul turistului pe tărimul de far- 
mec despre care auzise atitea. 

Privit şi ca pretext de a vizita o ţară, traseul 
Dracula va include, evident, o seamă de obiec- 
tive şi elemente ce vor da satisfacție turistului 
modern, dornic să afle pînă şi ce înseamnă 
«turla aceea din depărtare», sau «cit la sută 
din venitul național este alocat grădiniţelor 
pentru copii». Vor fi de toate. 

Cum pînă la sosirea primului grup de turiști 
n-a mai rămas mult, rămîne să ne vedem şi să 
mai vorbim despre Dracula pe traseul sugerat. 


N. PĂDURARU 


ȘTIAȚI CĂ... 


„dimineața puteți afla ora exactă cu aju- 
torul unei flori? F/oarea de măceș se deschide 
/a ora 4, cea de mac la ora 5, cea de in între orele 
6 şi 7. 


„turismul nautic se practică în țara 
noastră de peste o sută de ani? £/a /uat 
ființă o dată cu constituirea, la Timişoara în 
anul 1864, a clubului «Societatea luntrişoarelor.» 

„viteza medie a omului, în mers obiș- 
nuit, este de 5 km/oră? Dar dacă vreţi să 
calculați cu precizie viteza dv., tot în mers 
normal, numărați ciţi paşi (de 0.80 m) faceţi 


în trei secunde. Numărul paşilor, astfel obținut, 
ori kilometrilor ce-i parcurgeți într-o 
or. 

„„„în multe localități ale județului Har- 
hita nu puteți bea decît apă minerală? 
n comuna Sincrăieni, de pildă, pot fi degustate 

nu mai puțin de 80 de izvoare cu ape minerale. 

„„„în zonele unde cresc brazii. vă puteți 


orienta cu ajutorul lor? Virful bradului este, 
de obicei, aplecat spre miază-noapte! 
„munții Făgăraș sint o adevărată... fa- 
brică de nori? Cauzele? Pe de o parte — 
datorită masivităţii şi orientării lor, iar pe de altă 
parte — datorită umidității excesive, munții Fă- 
găraș fiind bogați in păduri, lacuri alpine, cas- 
cade, piraie şi bancuri de zăpadă netopită. 


divertisment 


Aflaţi, prin anagrame, stațiunile balneo-climaterice unde cei de mai jos își petrec 


concediul de odihnă. 


LELIA H. BERCEANU. 


NELU POP NICORESCU 

În luna decembrie un eveniment editorial! 
HARTA TURISTICĂ A ROMÂNIEI 


supliment al revistei «România Pitorească» 


e 32 de pagini, color 
e tiraj de masă 
În cuprins: 


e căi de acces — drumuri modernizate, nemodernizate, 
poteci spre principalele cabane, căi ferate 
e /ocuri de popas, campinguri, hanuri, moteluri, ho- 


teluri, cabane 

e stații PECO, auto-service 
e obiective turistice 

e indicații utile 


Nici un turist fără harta turistică, ediția «România 


Pitorească» 1972! 


Reţineţi din timp exemplarul dv., adresîndu-vă 
centrelor de difuzare a presei. 


Ştiţi ce este un «Dune-Buggy»? Un 
miniautomobil ultrasport care-i încîntă pe 
tineri... dar și pe ceilalți turiști automobi- 
lişti. În Corsica, cele şaisprezece agenții 
ale societății «Locasun» pun aceste auto- 
mobile la dispoziția turiștilor care doresc 
să exploreze diverse regiuni ale insulei, 
unde nu poate pătrunde nici un alt vehicul. 


SISTEMUL 


— Cum, nu ţi-ai schimbat încă maşina? 
— îl întrebă cineva pe marele actor francez 
Jean Gabin. 

— Nu! am păstrat-o tot pe cea veche. 
Cunoaște toată lumea «hobby»-ul meu: 
ferma. Toţi banii disponibili mi-i înghite 
acest hobby; ba încă o vacă de rasă, ba o 
unealtă mai perfecționată, ba un grajd... 

— Bine, bine — dar cum faci totuși ca 
vechiul dumitale Renault să continue să 
funcţioneze? 

— Oh, am un sistem foarte bun... 

— Care? 

— Întreb care e prețul maşinii noi... 


CUPON 1 


Acest cupon va continua să apară și în numerele 9, 10 
și 11—12 ale revistei «România Pitorească.» 

Posesorii celor patru cupoane vor primi GRATUIT 
cite un număr special al revistei — harta turistică. 
Cupoanele urmează a fi transmise redacţiei (Bucureşti, 
Bd. Republicii, 4), prin corespondență sau personal, ime- 
diat după apariţia revistei «România Pitorească» nr. 11—12. 


LEI 3 


